
της σύνταξης... 


Νεκρική ευκαμψία 


Πανδημία αγοραίου 


Ό,τι φάμε κι ό,π πιούμε...” έλεγε παλιά ο κόσμος για να εκ- 
φράσει το εφήμερο. Αυτό μοιάζει σήμερα περισσότερο από 
ποτέ το επίσημο σύνθημα της εξουσίας. 

Οι διαχειριστές της νομιμοποιημένης κλοπής, στην ολομέ¬ 
τωπη επίθεσή τους, διεκδικούν ακόμα και τη γλώσσα απο¬ 
μυζώντας την από κάθε νόημα, δολοφονώντας την πνευμα¬ 
τική αισθητική μας με κλασικά ψέμματα του τύπου “πάταξη 
της διαφθοράς”, μαχαίρι στο κόκκαλο” και άλλα ανέκδοτα. 
Στο καθημερινό χαράτσι που μας επιβάλλεται για το “κλεί¬ 
σιμο ελλειμάτων” δημιουργημένων από τους απατεώνες της 
εξουσίας για τους απατεώνες της αγοράς, στην μετωπική 
επίθεση στα εργασιακά κεκτημένα, έρχεται να προστεθεί 
(χωρίς να είναι ακόμα η σταγόνα που ξεχειλίζει το ποτήρι) η 
οδηγία Μπολκενστάιν, για να δείξει επώδυνα πως αυτοί που 
σίγουρα δεν εγκατέλειψαν τον ταξικό πόλεμο είναι τ’ αφε¬ 
ντικά, που πάντα αντιλαμβάνονται τους εργαζόμενους ως 
απλά αναλώσιμα! 

Αναλώσιμοι κι οι απανταχού μετανάστες και πρόσφυγες που 
αφού τροφοδότησαν για εκατονταετίες τις χώρες της δύσης 
με τον πλούτο των αποικιών, σήμερα συνιστούν “απειλή” για 
την τάξη και την ασφάλεια της Ευρώπης φρούριο, είτε στο 
εσωτερικό του (Παρίσι) είτε στα νότια σύνορά του (Ισπανία). 
Στο Νταρφούρ και στο Κογκό πυροβολούν κι εξοντώνουν τους 
ανθρώπους όπως τα πουλερικά στην ανατολική Ασία. 

Εργασία, διατροφή, υγεία, κουλτούρα, παιδεία, περιβάλλον, 
χώρος, χρόνος, η εξουσία έχει εξαπολύσει τον πιό άγριο πό¬ 
λεμο ενάντια στην κοινωνία. Μένει αυτή η τελευταία να ξε- 
περάσει το σοκ και να προχωρήσει στην τελευταία της λέξη. 
Η απάντηση δεν έχει δοθεί ακόμα. 

Στον αστερισμό τπδ σήψηε και τηε διαφθοράδ 

Σήμερα στη χώρα μας αποδεικνύεται περίτρανα ότι αυτοί που εμ¬ 
φανίζονται ως «ειδικοί», «ικανοί» και «υπεύθυνοι» για να κυβερ¬ 
νούν, όχι μόνο φροντίζουν αποκλειστικά για τα δικά τους «σεμνά και 
ταπεινά» συμφέροντα, σε βάρος των εργαζομένων και της κοινω¬ 
νίας, αλλά ξεπουλούν οτιδήποτε και οποιονδήποτε προκειμένου να 
συνεχίσουν να κατέχουν τα προνόμιά τους. 

Έτσι λοιπόν η παρατεταμένη περίοδος των νέων κόμβων σήψης και 
διαφθοράς δεν είναι παρά το αποτέλεσμα του ενδοεξουσιαστικού 
ανταγωνισμού στους κόλπους της κυβέρνησης και του κράτους, για 
τη διαχείριση των καθεστωτικών κέντρων ελέγχου, αποφάσεων και 
πολιτικοοικονομικών συμφερόντων. 

Όμως, η αγωνία των εκφραστών της εξουσίας κορυφώνεται, αφού 
προσπαθούν να πείσουν την κοινωνία ότι υπάρχουν και «έντιμοι», 
μετά τον ατέλειωτο κατάλογο οικονομικών και δικαστικών σκανδά¬ 
λων, ρουσφετιών, μιζών, και των «γρηγορόσημων» του Ρεγκούζα, 
μόνο και μόνο για να μην υπάρξουν αντιδράσεις, που θα έβαζαν σε 
κίνδυνο το σύστημα της εκμετάλλευσης και της καταπίεσης. 

Στη βάση αυτή, και με προσδιορισμένες τις γενικές κατευθύνσεις 
από την Ε.Ε. (βλ μακρύ χέρι Αλμούνια), τον ΟΟΣΑ και το ΔΝΤ, η κυ¬ 
βέρνηση επιταχύνει την εναρμόνιση της πολιτικής της με την πολι¬ 
τική των παραπάνω υπερεθνικών κέντρων εξουσίας. Αυτό σημαίνει 
περισσότερες καπιταλιστικές αναδιαρθρώσεις για την καλυτέρευ¬ 
ση της θέσης και κατάταξης της «εθνικής οικονομίας» στο διεθνο- 
ποιημένο κεφάλαιο. Σημαίνει δηλαδή διευκόλυνση του ΣΕΒ και των 
τραπεζιτών για τη μεγιστοποίηση των κερδών τους και εντατικο¬ 
ποίηση της εκμετάλλευσης και καταπίεσης για τους εργαζόμενους 
και την κοινωνία. Η οδηγία Μπολκενστάιν, η οποία προβλέπει ότι 
κάθε επιχείρηση είναι ελεύθερη να εφαρμόσει το εργατικό δίκαιο 
και τους μισθούς της χώρας προέλευσης ή αυτής που θα επιλέξει 
σαν έδρα, εκεί αποσκοπεί. 


Η νέα φτώχεια, η ακρίβεια, η ανεργία, ο κοινωνικός αποκλεισμός, 
οι ιδιωτικοποιήσεις, το κλείσιμο εργοστασίων, η ποινικοποίηση και 
η καταστολή των κοινωνικών και ταξικών αγώνων είναι αποτελέ¬ 
σματα των παραπάνω πολιτικών τους. 

Για τούτο η κυβέρνηση προσπαθεί από τη μία να ωραιοποιήσει την 
πολιτική της με την απόκρυψη και παραποίηση των επίσημων πο¬ 
σοστών ανεργίας, από το 14% στο 9,6%, και από την άλλη να τρο¬ 
μοκρατήσει τους εργαζόμενους, παρουσιάζοντας το “δημοσιονομι¬ 
κό 1 τομέα ως ελλειμματικό(Ι), για να πάρει σκληρότερα μέτρα. Τη 
στιγμή που οι κεφαλαιοκράτες, λόγω των μεγάλων φοροελαφρύν¬ 
σεων και φοροαπαλλαγών που έχουν, παρουσιάζουν διψήφια αύξη¬ 
ση της κερδοφορίας τους. Η πολιτική αγυρτεία τους δε, ξεπερνά 
κάθε όριο, με την επαναφορά του καθεστώτος ποινικοποίησης της 
φοροδιαφυγής των μισθωτών και των συνταξιούχων και της κατά¬ 
σχεσης των μισθών και των συντάξεών τους αντίστοιχα. 

Αγύρχεδ και καπάτσοι τηε εξουσίαδ 

Η κυβέρνηση της ΝΔ ήρθε να βάλει τα πράγματα στη θέση τους... 
Με τη λεγάμενη «επανίδρυση» του κράτους έρχεται να αναδιαρ- 
θρώσει τον κρατικό μηχανισμό κάνοντάς τον ταχύρυθμο, ευέλικτο 
και αποτελεσματικό υπηρέτη της αγοράς. Αυτό σημαίνει ότι το αγο¬ 
ραίο «νέο» «ευέλικτο» κράτος, με τη διεύρυνση και επέκταση των 
διαχειριστικών του εξουσιών σε τοπικό και περιφερειακό πολιτικο¬ 
οικονομικό επίπεδο, κινείται, ώστε να σταθεί με τον καλύτερο δυ¬ 
νατό τρόπο αρωγός της ...αξιέπαινης προσπάθειας των απανταχού 
Ελλήνων κεφαλαιοκρατών, του ΣΕΒ και των εφοπλιστών, «εφ’ όπλου 
ληστών». 

Οι προβαλλόμενες αντιθέσεις της κυβερνοαντιπολίτευσης, των γα¬ 
λαζοπράσινων λαμόγιων μεταξύ τους, είναι ολοφάνερα πλαστές, και 
η πραγματική διαφορά τους έγκειται μόνο στην στρατηγική τους τα¬ 
κτική, για το βάθεμα και το πλάτεμα των κρατικών/καπιταλιστικών 










Καλύτερα να τραγουδά5, παρά να μιλάς... 

Αντιγράφουμε από την εφ. ΕΛΕΥΘΕΡΟΤΥΠΙΑ (21/10). Ο μου¬ 
σικοσυνθέτης στην ομιλία του για την βράβευσή του από την 
ΕΛ.ΑΣ. και τον υπουργό Δημόσιας Τάξης, Γιώργο Βουλγαρά- 
κη: «...Όλα αυτά άλλαξαν μετά το 1974, όταν ήρθε η δημο¬ 
κρατία και η Αστυνομία άλλαξε ρόλο και έγινε υπηρέτης του 
λαού, όπως ακριβώς τα κόμματα, η Βουλή, η κυβέρνηση, η αντι¬ 
πολίτευση, οι δήμοι και τα συνδικάτα, είπε ακόμα ο κ. Μίκης 
θεοδωράκης και παρότρυνε την Αστυνομία να δίνει πάντα το 
παράδειγμα του δημοκρατικού ήθους και να προστατεύσει το 
Σύνταγμα και το Λαό...». Κουμής, Κανελλοπούλου, Σωτηρο- 
πούλου, Πρέκας, Τσουτσουβής, Καλτεζάς, Μαρίνος, Ματέι, 
Τεμπερεκίδης, μετανάστες, Μαραγκόκης, εγώ, εσύ, εμείς... 

Καλύτερα να μιλάς... 

Το φλερτ Ζαχαριάδη - Μεταξά συνεχίζεται! Η Αλέκα υπέρ 
των μαθητικών παρελάσεων αφού: «...θέλουν να καταργή¬ 
σουν εκδηλώσεις που δείχνουν τη λαϊκή παρέμβαση και εξέ¬ 
γερση...» Αφού ο ΣΥΝ είναι κατά εμείς υπέρ ή αλλιώς όταν 
η Δεξιά μας πετά το «δόλωμα» συμμετοχής της Εθνικής Αντί¬ 
στασης στις παρελάσεις κι εμείς τρώμε και την πετονιά! 

Σ.Κ. 

κρατισμού 


αναδιαρθρώσεων και της εκμετάλλευσης των εξουσιαζόμενων. Ση¬ 
μεία των καιρών ο Άκης και ο Κωνσταντόπουλος που το παίζουν αλά 
Λαφοντέν - Γκίζι και η καθεστωτική αριστερά, των συνασπισμένων 
εκσυγχρονιστών και των κομματικοκεντρικών πρωτογονιστών, που 
βρίσκεται σε διαρκές άλμα στο κενό... Αποτελούν τους...«αξιόλο¬ 
γους και συνεπείς αγωνιστές» συνομιλητές και διαπραγματευτές 
με το καθεστώς. 

Από την άλλη οι μισθοφόροι επαγγελματίες κρατικοσυνδικαλιστές 
της ΓΣΕΕ, ενώ συμμετέχουν με δύο εκπροσώπους τους στις αρμό¬ 
διες επιτροπές, που εγκρίνουν τις κρατικές επιδοτήσεις επιχειρή¬ 
σεων, το προηγούμενο διάστημα απόκρυψαν συνειδητά από τους 
εργαζόμενους τις μεγάλες χρηματοδοτήσεις που δόθηκαν στους 
επιχειρηματίες, ώστε να μεταναστεύσουν τα εργοστάσιά τους στις 
χώρες των Βαλκανίων. Τα κροκοδείλια δάκρυα του προέδρου της 
ΓΣΕΕ και η τωρινή στάση των κρατικοσυνδικαλιστών, για το κλείσι¬ 
μο των εργοστασίων και την αύξηση της ανεργίας, εντάσσονται στην 
υποκριτική κλίκα των εργατοπατέρων, που ήταν και είναι επιστήμο¬ 
νες στην παραπλάνηση και στο ξεπούλημα των εργαζομένων. 

Κρατική τρομοκρατία, επιτήρηση και έήεγχοε 

Με την ισχύ των νέων «αντιτρομοκρατικών» νόμων, η αναδιάρθρω¬ 
ση των δυνάμεων της κυριαρχίας και εξουσίας, αναγγέλλει το λυ¬ 
καυγές της φάσης της ολοκλήρωσης. Οι μπάτσοι τρομοκρατούν, συλ¬ 
λαμβάνουν και κατηγορούν προληπτικά νεολαίους για την αποτροπή 
καταστροφής των καμερών παρακολούθησης. Πέντε νεολαίους τους 
συλλαμβάνουν με προτεταμένα όπλα, ανεξάρτητα αν βρίσκονταν σε 
άσχετη περιοχή, και τους οδηγούν στη ΓΑΔΑ με βαριές κατηγορίες. 
Οι δικαστές καταδικάζουν με μεγάλες ποινές πέντε από τους έξι κα¬ 
τηγορούμενους για τα γεγονότα τον Ιούνιο του 2003 στη Θεσσαλο¬ 
νίκη. Οι τρομονόμοι χρησιμοποιούνται κατά το δοκούν για την κατα¬ 
σκευή ένοπλων οργανώσεων (βλ περίπτωση Καλαϊτζίδη, Ασπιώτη, 
Καρασαρίνη). 


Η πολιτική αγυρτεια τους ξεπερνά 
κάθε όριο, με την επαναφορά 
του καθεστώτος ποινικοποίησης 
της φοροδιαφυγής των μισθωτών 
και των συνταξιούχων και της κατάσχεσης 
των μισθών και των συντάξεών τους 
αντίστοιχα, τη στιγμή που οι κεφαλαιοκράτες, 
λόγω των μεγάλων φοροελαφρύνσεων 
και φοροαπαλλαγών που έχουν, 
παρουσιάζουν διψήφια αύξηση 
της κερδοφορίας τους. 


0 μεγάλος αδελφός όχι μόνο κρυφακούει, αλλά ελέγχει, επεμβαίνει 
και τρομοκρατεί. Η ΕΡΤ όχι μόνο λογοκρίνει τη συνέντευξη του πολι¬ 
τικού κρατούμενου για την υπόθεση της 17Ν, Α. Γιωτόπουλου, αλλά 
αποκρύπτει συνειδητά τις λαϊκές αντιδράσεις για τις κεραίες κινητής 
τηλεφωνίας, τις κάμερες, τη μεταφορά της λυματολάσπης από την Ψυ- 
τάλλεια στα Ανω Λιόσια. Η ΓΑΔΑ αποπειράθηκε να ελέγξει με ένο¬ 
πλους μπάτσους ειδικών δυνάμεων σύσκεψη των Παρεμβάσεων - Συ¬ 
σπειρώσεων και εργ. σχημάτων στα γραφεία της Διδασκαλικής Ομο¬ 
σπονδίας Ελλάδας, αλλά πετάχτηκαν έξω. Ασφαλίτες σε διατεταγμέ¬ 
νη υπηρεσία μπούκαραν σε δύο Δημοτικά Σχολεία των Χανίων για τη 
σύλληψη δύο αλλοδαπών μαθητών. Έλεγχοι ταυτοτήτων, διαβατηρίων, 
και αδειών παραμονής στο μετρό ακόμα και από ιδιωτικούς μπάτσους. 
Έφοδος ασφαλιτών στο στέκι Αλβανών Μεταναστών στα Εξάρχεια για 
εκφοβισμό. Η Δημοκρατία εκδικείται...! 


Παράλληλα, και ενώ οι μεγαλύτερες αντιπολεμικές διαδηλώσεις στα 
2,5 χρόνια κατοχής του Ιράκ κλονίζουν όλα τα άλλοθι του Αγγλοαμε- 
ρικανικού νεοϊμπεριαλιστικού άξονα, η χριστιανική δεξιά στις ΗΠΑ, με 
πολιτικό ιεροκήρυκα τον Μπους, ξεκινά μία ακόμα σταυροφορία κατά 
του Δαρβίνου αυτή τη φορά και της εξελικτικής θεωρίας και ο Μπλερ 
συνεχίζει το κυνήγι μαγισσών, που άρχισε μετά τις εκρήξεις βομβών 
στο Λονδίνο, με έναν νέο τρομονόμο όπου παρατείνεται, σε 90 ημέ¬ 
ρες από 14, η κράτηση υπόπτων χωρίς απαγγελία κατηγορητηρίου και 
χωρίς παρουσία δικηγόρου. Μαροκινοί και Ισπανοί συνοριοφύλακες 
δολοφονούν 14 μετανάστες και απελαύνουν 500, χωρίς τροφή και νερό, 
για βέβαιο θάνατο στην έρημο Σαχάρα. Το νέο «τείχος του Βερολίνου» 
είναι τα ματωμένα σύνορα της Ευρώπης - φρούριο, που μυρίζουν θά¬ 
νατο. 

Κοινωνικός αντίλογος, αντίσταση και δράση..! 

Η ανταρσία των ναυτεργατών στην Κορσική, με την κατάληψη ενός 
φέρι γαλλικών συμφερόντων, και η μεγάλη γενική απεργία στη Γαλ- 
λία αποτελούν σημάδι ελπίδας, για την επαναφορά των κοινωνικών 
και ταξικών αγώνων στα μητροπολιτικά κέντρα της Δυτικής Ευρώ¬ 
πης. 

Η οργή και ο θυμός, απέναντι στα σκάνδαλα της πολιτικής εξουσίας 
στην ανεργία, στην κρατική τρομοκρατία, στην ακρίβεια, στις μίζες, 
στη διαφθορά και στις κάθε είδους διευκολύνσεις των κεφαλαιο¬ 
κρατών αποκτούν νόημα και υπόσταση μόνο όταν κινητοποιούνται 
ανθιστάμενες εργατικές, κοινωνικές δυνάμεις και συλλογικοποιεί- 
ται η αμφισβήτηση και η λαϊκή δυσαρέσκεια. « Η δυσαρέσκεια πρέ¬ 
πει να γίνει αγώνας, ελπίδα και νίκη...!» Αυτοδίκαια όμως οι αγώ¬ 
νες πρέπει να περάσουν στα χέρια των ίδιων των εργαζομένων, των 
ανέργων, των μεταναστών, των νεολαίων και των κοινωνικά απο¬ 
κλεισμένων, με ανοιχτές αυτοοργανωμένες προσπάθειες λαϊκής 
αντίστασης και δράσης. 

Κι επειδή οι αγώνες ενάντια στην καρδιά των ιερών και των οσίων 
του σκληρού πυρήνα της εξουσίας, που είναι τα διαπλεκόμενα συμ¬ 
φέροντα, η παραγωγικότητα, η ανταγωνιστικότητα, το κέρδος, η κα¬ 
ταπίεση και η εκμετάλλευση, δεν έχουν ημερομηνία λήξης: «άμμο 
στα γρανάζια τους, τα γρανάζια τους στην άμμο.» 


Θοδωρής Θεοδωρόπουλος 


Τίποτα δεν γίνεται τυχαία. 

Πέρσι ακούστηκε για πρώτη φορά η περίφη¬ 
μη πρόταση Μπολκενστάιν η οποία επιτρέ¬ 
πει σε μια επιχείρηση να μισθοδοτεί τον ερ¬ 
γαζόμενό της βάση των εθνικών συμβάσεων 
που ισχύουν στην χώρα (έδρα) καταγωγής 
της. Αυτό πολύ απλά μπορεί να δουλεύεις 
στην Γερμανία και να πληρώνεσαι με μισθούς 
Τσεχίας ή Εσθονίας. Φυσικά η πρόταση αυτή 
αφέθηκε να εξετασθεί στο μέλλον κάτω από 
τις έντονες αντιδράσεις των Ευρωπαίων ερ¬ 
γαζομένων. Κατά την διάρκεια του καλοκαι¬ 
ριού, ψηφίστηκαν δυο νέες οδηγίες από την 
ΕΈ. Η πρώτη αφορά μια μορφή εταιρείας την 
Ευρωπαϊκή Εταιρεία (Ε.Ε.) η οποία θα μπο¬ 
ρεί να δραστηριοποιείτε ελεύθερα και χωρίς 
περιορισμούς εντός της Ευρωπαϊκής ένω¬ 
σης. Οι πρώτες χώρες που έσπευσαν να υι¬ 
οθετήσουν την οδηγία αυτή, είναι η Τσεχία 
και η Εσθονία. Μέχρι εδώ καλά, καμία σχέ¬ 
ση με την οδηγία Μπολκενστάιν. Η δεύτερη 
οδηγία αφορά τις Πανευρωπαϊκές συντάξεις. 


Πλέον οι επιχειρήσεις των κρατών -μελών 
θα μπορούν να ασφαλίζουν το προσωπικό 
τους σε επαγγελματικά ταμεία ξένης χώρας. 
Και πάλι οι χώρες που έσπευσαν να την υι¬ 
οθετήσουν ήταν η Τσεχία και η Εσθονία. Για 
όσους δεν κατάλαβαν την σχέση των δυο 
οδηγιών με την πρόταση Μπολκενστάιν ας 
συνθέσουμε όλο το παζλ. Καταρχάς η Τσε¬ 
χία και η Εσθονία έχουν ανύπαρκτο εθνικό 
νομικό πλαίσιο, χαμηλά μεροκάματα, αδύνα¬ 
μο συνδικαλισμό και θεωρούνται παράδει¬ 
σος για τον σύγχρονο καπιταλισμό. Σε συν¬ 
δυασμό με την οδηγία Μπολκενστάιν μια εται¬ 
ρεία θα μεταφέρει την έδρα της στην Τσεχία 
και θα δημιουργήσει μια Ευρωπαϊκή Εται¬ 
ρεία, στην συνέχεια θα προσλάβει έναν ερ¬ 
γαζόμενο στην Ελλάδα, θα του δώσει μισθό 
Τσεχίας που είναι η έδρα της και σύνταξη 
Τσεχίας ή Εσθονίας όποια είναι μικρότερη. 
Με τον τρόπο αυτό θα αλωθούν όλα τα ερ¬ 
γασιακά και ασφαλιστικά δικαιώματα. 

Α.Α. 


Η δικαιοσύνη είναι τυφλή 

.. .τόσο τυφλή, που μέχρι τον τρέ¬ 
χοντα μήνα στη Θεσσαλονίκη δί¬ 
καζε πρώην λυκειόπαιδα για συμ¬ 
μετοχή στις αντιπολεμικές πορεί¬ 
ες του 2003 ενάντια στην εισβο¬ 
λή στο Ιράκ, που όπως πάντα προ¬ 
τού αθωωθούν πανηγυρικά, ανα¬ 
γνωρίζονται από πρόθυμους ασφα¬ 
λίτες. Κατά τ’ άλλα, δεν έβλεπε 
τις επί χρόνια παράνομες δρα¬ 
στηριότητες (τζόγος, ναρκωτικά, 
σωματεμπορία, ξέπλυμα βρώμικου 
χρήματος, «προστασία» κλπ.) επι¬ 
χειρηματιών & τις σχέσεις τους με 
κυβερνητικούς παράγοντες. Ε, για 
να λειτουργεί έτσι η δικαιοσύνη, 
εκτός από στρατευμένος μηχανι¬ 
σμός των κυριάρχων, πρέπει να 
είναι μεταξύ άλλων και τυφλή. 

Α.Φ. 

“διότι δεν συνεμορφώθην 
προς τας υποδείξεις” 


Γ ια ακόμη μια φορά βρέθηκε στο στόχαστρο των αρχών ο Κώστας 
Αβραμίδης ο οποίος παραπέμπεται σε δίκη για συμμετοχή στη 
17 Νοέμβρη, με βούλευμα του συμβουλίου εφετών, υπ’αριθμ. 
2071/2005, που εκδόθηκε στις 10/10/2005. Μάλιστα, του επιβάλ¬ 
λεται απαγόρευση εξόδου από τη χώρα, καθώς και να παρουσιάζε¬ 
ται στο αστυνομικό τμήμα της περιοχής του, το πρώτο πενθήμερο 
κάθε μήνα. 

Κάποια υποτιθέμενα αποτυπώματα σε ένα βιβλίο, που ως κινητό αντι¬ 
κείμενο θα μπορούσε να βρίσκεται οπουδήποτε, σε συνδυασμό, όπως 
μάλιστα αναφέρει επί λέξει το βούλευμα "με το γεγονός ότι ο κατη¬ 
γορούμενος μετά τη σύλληψη ορισμένων μελών της (17 Ν) οργά¬ 
νωνε εκδηλώσεις συμπαράστασεως προς αυτούς, στοιχειοθετού- 
νται σοβαρές και επαρκείς ενδείξεις που πιθανολογούν την ένταξή 
του κατηγορούμενου Κων/νου Αβρα- 
μίδη στην «Ε.0.17 ΝΟΕΜΒΡΗ». 

Λογικό το βρίσκω. Αγνωστη 
η έννοια της αλληλεγγύης για 
τους κύριους δικαστές. Για¬ 
τί να συμπαρασταθεί κάποι¬ 
ος σε κατηγορούμενους για 
συμμετοχή σε οργάνωση αν 
δεν συμμετέχει και αυτός στην 
οργάνωση θα σκέφτηκαν. 

Μια ερώτηση θα είχα να τους 
απευθύνω. Το γεγονός ότι 
πολλοί από μας πήραν μέρος 
στις εκδηλώσεις συμπαρά¬ 
στασης που αναφέρονται πα¬ 
ραπάνω, αρκετοί πήγαν και μάρ¬ 
τυρες στη δίκη των κατηγορού¬ 
μενων για συμμετοχή στη 17 Ν, σε 
συνδυασμό με το γεγονός ότι σκο¬ 
πεύουμε να εκδηλώσουμε τη συ¬ 
μπαράστασή μας και στον Κώ¬ 
στα Αβραμίδη, είναι σοβαρή και 
επαρκής ένδειξη που πιθανολογεί και τη δίκιά 
μας ένταξη στην οργάνωση; 


Σε ανακοίνωσή της η Συσπείρωση Ενάντια στην Κρατική Τρομοκρα¬ 
τία αναφέρει: 

Για τους παροικούντες την Ιερουσαλήμ έχει ήδη γίνει φανερό, που 
στοχεύει το κυνήγι των μαγισσών, που άρχισε από την έναρξη «της 
εξάρθρωσης» των ένοπλων οργανώσεων -υπαρκτών και φαντα¬ 
σμάτων. 

Αν και η μειοψηφούσα άποψη αρνείται την παραπομπή του, ελλείψει 
στοιχειωδών ενδείξεων, η πλειοψηφία μας λέει και επισήμως ότι εί¬ 
ναι ενοχοποιητικές για τον Κώστα Αβραμίδη ακόμα και οι αφίσες που 
βρέθηκαν στο σκληρό δίσκο του υπολογιστή για εκδηλώσεις αλλη¬ 
λεγγύης. Είναι ενοχοποιητική η αντικατασταλτική δράση της Συ¬ 
σπείρωσης ενάντια στην Κρατική Τρομοκρατία. Είναι ενοχοποιητικό 
το κίνημα ενάντια στον αυταρχισμό, τις δίκες πολιτικής σκοπιμότη¬ 
τας, τα έκτακτα δικαστήρια, τις συμφωνίες έκδοσης αγωνιστών κλπ. 

Επειδή τα κρούσματα του ολοκληρωτισμού γίνονται νόμιμη και 
επίσημη πολιτική: απαγωγές μεταναστών, ποινικοποίηση ορια¬ 
κών μαζικών πρακτικών, μπουκαρίσματα σε σπίτια, έρευ¬ 
νες κλπ, φυσικές επιθέσεις εναντίον αγωνιστών, συνδι¬ 
καλιστικό της ασφάλειας, κάλυψη-συγκάλυψη φασιστι¬ 
κών επιθέσεων, ποινικοποίηση και δίωξη του φρονή¬ 
ματος, ανοιχτή λογοκρισία συνεντεύξεων πολιτικών 
κρατουμένων κλπ. 

Καλούμε όσους αντιλαμβάνο¬ 
νται την αξία των πολιτικών 
και κοινωνικών αντιστάσεων 
σε μια κυβερνητική κρατική 
και διεθνή πολιτική πολέμου 
(Ιράκ, Παλαιστίνη, Αφγανιστάν), πλή¬ 
ρους αφαίμαξης από παροχές και δικαιώμα¬ 
τα των εργαζομένων και των λαϊκών κοι¬ 
νωνικών στρωμάτων και στραγγαλισμού 
των πολιτικών ελευθεριών των πολι¬ 
τών και του κοινωνικού - πολιτικού 
κινήματος να αντιδράσουν μαζί μας 
τώρα. 

ΣΥΣΠΕΪΡΩΣηΜντΓα ΣΤΗΝ ΚΡΑΤΙΚΗ ΤΡΟΜΟΚΡΑΤΊΑ 



«...παραμένω πάντα εδώ. Εχθρόδ τπε εγκληματική5 “Τάξηδ” τουδ» 


τις 14 Οκτώβρη ο Κώστας Καλαρέμας, όπως καταγγέλλει σε δή¬ 
λωσή του, θα γίνει για μια ακόμη φορά στόχος των διωκτικών μη¬ 
χανισμών. Δύο μηχανές κι ένα IX της Ασφάλειας χωρίς διακριτικά παρα¬ 
κολουθούν επί μέρες το σπίτι του και τον ίδιο. Όταν «...ως ελάχιστο μέ¬ 
τρο αυτοπροστασίας απέναντι σε μια συμμορία που αποκρύπτει την ταυ¬ 
τότητα της, προέβηκα στην φωτογράφησή τους, γνωστοποιώντας τους 
πως θα θεωρηθούν υπεύθυνοι για οτιδήποτε τυχόν μου συμβεί. Προφα¬ 
νώς ενοχλημένος ο οδηγός της ΒΜΜ (ένας σωματώδης τύπος με ξυρι¬ 
σμένο γκριζαρισμένο μαλλί) μου επιτίθεται και μετά από συμπλοκή μου 
κλέβει το τσαντάκι, νομίζοντας ότι εκεί βρίσκεται η φωτογραφική μηχανή. 


Υπό τις αποδοκιμασίες και τις απειλητικές διαθέσεις τις γειτονιάς (και 
μη βρίσκοντας την φωτογραφική μηχανή) εγκαταλείπει το τσαντάκι και 
αποχωρεί μαζί με την εκλεκτή παρέα του. Θα ήθελαν άραγε οι προϊστά¬ 
μενοί του να μου εξηγήσουν τι ακριβώς θέλουν από εμένα; Οι διευθύν¬ 
σεις κατοικίας και εργασίας μου είναι γνωστές. Ας με αναζητήσουν. Θα 
ήθελε μήπως να μου εξηγήσει ο κύριος Βουλγαράκης ποιο «έννομο αγα¬ 
θό» περιφρουρούν άνθρωποι με παραποιημένες πινακίδες στα οχήματά 
τους, που όταν νοιώσουν να απειλείται το προκάλυμμά τους, δεν διστά¬ 
ζουν να προβούν σε κλοπές; Οσο για μένα, παραμένω πάντα εδώ. Εχθρός 
της εγκληματικής «Τάξης» τους. Εχθρός τους». 



Τ ην Κυριακή 16 Οκτώβρη πραγματοποιήθηκε έξω από τις 
φυλακές Ναυπλίου (όπου κρατείται ο Π.Καρασαρίνης) 
συγκέντρωση διαμαρτυρίας για την απελευθέρωση των τριών 
προφυλακισμένων για την υπόθεση των ΜΑΤατζίδικων ασπί¬ 
δων Γ.Καλα'ίτζίδη, Π.Καρασαρίνη, Π.Ασπιώτη. Η κινητοποίηση 
καλέστηκε από τις Κινήσεις Αλληλεγγύης στους Πολιτικούς 
Κρατούμενους, ενώ συμμετείχε με δικό της πανώ και η Αντιε- 
ξουσιαστική Κίνηση Πάτρας. Το κάλεσμα που συσπείρωσε 
γύρω στα 100 άτομα, έγινε στο πλαίσιο της καμπάνιας αλλη¬ 
λεγγύης για την απελευθέρωση των τριών αγωνιστών και για 
την κατάργηση του τρομονόμου, ενώ εκκρεμούν οι αιτήσεις 
αποφυλάκισής τους. Έξω από το χώρο των φυλακών ήταν συ¬ 
γκεντρωμένες αρκετές διμοιρίες, μπλόκα ασφαλιτών, δύο 
αστυνομικοί διευθυντές, ο νομάρχης καθώς και τρία τοπικά 
κανάλια. Επί μιάμιση και πλέον ώρα φωνάχτηκαν συνθήματα 
αλληλεγγύης ενώ μετά τον επιβιβασμό στα λεωφορεία ακο¬ 
λούθησε αυθόρμητη πορεία στο κέντρο του Ναυπλίου, όπου 
μοιράστηκαν προκηρύξεις, διαβάστηκαν κείμενα από τη ντου¬ 
ντούκα και φωνάχτηκαν συνθήματα. Έχει έρθει η ώρα για το 
κίνημα αλληλεγγύης να δώσει δυναμική-μαζική απάντηση στις 
αστυνομικές και δικαστικές μεθοδεύσεις. Η κατάρρευση του 
κατηγορητηρίου και η άμεση απελευθέρωση των τριών συ¬ 
ντρόφων είναι προϋπόθεση για την αντεπίθεση ενάντια στους 
απανωτούς τρομονόμους που επιβάλλει η τρομοκρατική Νέα 
Τάξη και την προσπάθεια ποινικοποίησης του αντιεξουσια- 
στικού χώρου. Οι συνεχείς προσφυγές σε μορφές «εκτάκτου 
ανάγκης» που προκαλούνται από την όξυνση των κοινωνικών 
ανισοτήτων και τη μετάβαση σε δομές ολοκληρωτικής διακυ¬ 
βέρνησης, το υπερατλαντικό δόγμα της «μηδενικής ανοχής» 
καθώς και το τερατούργημα του τρομονόμου θα βρούν την 
απάντησή τους από το πολύμορφο ανταγωνιστικό κίνημα. Η 
αλληλεγγύη για άλλη μια φορά θα υπερισχύσει. 

Γ ιάννης Κουρκουλής 


Εκδήλωση ενημέρωσηδ... 

...σχετικά με το εφετείο των καταδικασθέντων για συμ¬ 
μετοχή στην ΕΟ 17Ν, που αρχίζει στις 5 Δεκέμβρη, διορ- 
γανώνουν οι Κινήσεις Αλληλεγγύης στους Πολιτικούς 
Κρατούμενους (Θεσσαλονίκη), την Παρασκευή 25 Νοεμ¬ 
βρίου, στις 8 μμ, στο αμφιθέατρο του Πανεπιστημίου Μα¬ 
κεδονίας (ΠΑ.ΜΑΚ., επί της Εγνατίας, έναντι Φοιτητικής 
Λέσχης). 

Η ενημέρωση θα γίνει από την δικηγόρο Ιωάννα Κούρτο- 
βικ, ενώ από την πλευρά των Κινήσεων Αλληλεγγύης θα 
μιλήσουν, ο εκ νέου διωχθείς ως μέλος της 17Ν, Κώστας 
Αβραμίδης, ενώ την ιταλική εμπειρία θα μεταφέρει απο- 
φυλακισθέν μέλος της ΑοΙίοπ θίτοοίβ. 

η αλληλεγγύη είναι το όπλο μας... 


Τ ην άμεση αποφυλάκιση των Παναγιώτη Ασπιώτη, Γ ιώργου Καλαϊτζίδη, Πέτρου Καρασαρίνη, ζήτη¬ 
σαν σε συνέντευξη Τύπου στο Δικηγορικό Σύλλογο στις 10 Οκτωβρίου οι Κινήσεις Αλληλεγγύης 
στους Πολιτικούς Κρατούμενους, που συντονίζουν μια ευρύτερη κινητοποίηση γι’ αυτό το θέμα. Στη συ¬ 
νέντευξη τονίστηκε ιδιαίτερα ο προκλητικός τρόπος με τον οποίο κατασκευάστηκε το κατηγορητήριο 
κατά των «3». 

Υπενθυμίζεται ότι στις 7 Ιουλίου συνελήφθησαν ο Γιώργος Καλαίτζίδης και ο Πέτρος Καρασαρίνης με 
κομμάτια από ασπίδες που είχαν αφαιρεθεί από συμπλοκή με δυνάμεις των ΜΑΤ. Από την πρώτη στιγ¬ 
μή της σύλληψής του ο Καλαίτζίδης υποστηρίζει ότι οι συγκατηγορούμενοί του δεν έχουν καμιά σχέση 
και ο ίδιος ανέλαβε να πετάξει τις ασπίδες των ΜΑΤ, βοηθώντας συντρόφους του αποκλειστικά για λό¬ 
γους αλληλεγγύης, χωρίς φυσικά να έχει συμμετάσχει στο επεισόδιο κατά το οποίο αφαιρέθηκαν αυ¬ 
τές. "Η επιλογή μου να βοηθήσω στην απο¬ 
μάκρυνση αστυνομικού υλικού, το οποίο 
προήλθε από ενέργειες αναρχικών συ¬ 
ντρόφων, άνοιξε τους ασκούς του Αιόλου, 
ώστε ΜΜΕ, δικαστές και αστυνομία σε 
αγαστή συνεργασία, να προσπαθήσουν να 
επιχειρήσουν μια ακόμα επίθεση ενάντια 
στον α ν αρχ ικό-αντ ιεξο υ σιαστικό χώρο, με 
σαφή στόχο την ποινικοποίησή του", ανα¬ 
φέρει σε γράμμα του από τον Κορυδαλλό. 

Μια υπόθεση ενδεχομένως απλής παρα- 
βατικότητας, που αφορούσε μόνο τον Γιώρ- 
γο Καλαϊτζίδη, αναβαθμίστηκε, ώστε να 
επιδειχτεί η παραγωγή αντιτρομοκρατικού 
έργου, με τη δημιουργία ανύπαρκτης «τρο¬ 
μοκρατικής οργάνωσης» και την απαγγε¬ 
λία ανυπόστατων κατηγοριών σε βαθμό 
κακουργήματος. 

Αξίζει να σημειωθεί ότι βούλευμα που εξέ¬ 
δωσε το Τριμελές Συμβούλιο Πλημμελει- 
οδικών Αθηνών για να ανοιχθεί η θυρίδα 
που οδήγησε στη σύλληψη του Ασπιώτη 
είναι άκυρο, καθώς υπογράφεται από δύο 
δικαστές αντί για τρεις. Ποιος θα μας φυ¬ 
λάξει από τους φύλακες που δε σταματούν πουθενά προκειμένου να πετύχουν το ζητούμενο; Και το ζη¬ 
τούμενο σε αυτή την περίπτωση είναι η τρίτη σύλληψη. Οι συλληφθέντες είναι πλέον τρεις, όσοι χρει¬ 
άζονται δηλαδή για να δικαιολογήσουν δικονομικά την κατηγορία της σύστασης συμμορίας. Οι συνήγο¬ 
ροί τους έχουν ήδη καταθέσει ενστάσεις αναφέροντας χαρακτηριστικά ότι τυχόν απόρριψη των ενστά¬ 
σεων αυτών δημιουργεί σοβαρά ερωτηματικά σχετικά με τη νομιμότητα και τον ορθό τρόπο απονομής 
δικαιοσύνης. Αγνωστο το πότε θα εξεταστούν οι ενστάσεις αυτές, καθώς όπως όλα δείχνουν δεν βιά¬ 
ζονται πια. 

Η σπουδή τέλειωσε κάπου εκεί στη διαδρομή από την ασφάλεια μέχρι την εισαγγελία. Με μια δικογρα¬ 
φία να διογκώνεται, πλημμελήματα να μετατρέπονται σε κακουργήματα, και τους τρεις συλληφθέντες 
να κατηγορούνται για όλες τις επιθέσεις με βόμβες μολότοφ, 200 τις υπολόγισαν έτσι στα πρόχειρα, 
που έχουν γίνει από το 1998 και έπειτα. Μάλιστα οι μολότοφ, για να γίνει πιο εντυπωσιακό το σκηνικό, 
αναβαθμίστηκαν σε εκρηκτικούς, αντί για εμπρηστικούς, μηχανισμούς. Με συνοπτικές διαδικασίες προ¬ 
φυλακίζονται, οδηγούμενοι μάλιστα σε χωριστές φυλακές. 

Μια σειρά πολιτικές και κοινωνικές οργανώσεις και κινήσεις (Κινήσεις Αλληλεγγύης στους Πολιτικούς 
Κρατούμενους, Δίκτυο για τα Πολιτικά και Κοινωνικά Δικαιώματα, Συσπείρωση Ενάντια στην Κρατική Τρο¬ 
μοκρατία, Αντιεξουσιαστική Κίνηση Αθήνας, ΕΕΚ, Εργατική Εξουσία, Κόντρα, περιοδικό «Δρόμοι», Ομά¬ 
δα «Κόκκινο», ΟΚΔΕ, ΟΚΔΕ-Σπάρτακος) συνυπογράφουν ανακοίνωση με την οποία καταφέρονται ενά¬ 
ντια στην ποινικοποίηση πολιτικών χώρων και προσωπικών σχέσεων, ζητούν την άμεση αποφυλάκιση 
των τριών αγωνιστών και την κλιμάκωση του αγώνα για την κατάργηση του τρομονόμου. 


Ο τρομονόμος βλάπτει σοβαρά 
εσάς και τους γύρω σας 


Σ τις 7 Ιουλίου, συλλαμβάνονται ο Γ ιώργος Καλαίτζίδης και ο Πέτρος Καρασαρίνης με κομμάτια 
από ασπίδες, οι οποίες είχαν αφαιρεθεί μετά από συμπλοκή με δυνάμεις των ΜΑΤ. Έπειτα από 
λίγες ημέρες συλλαμβάνεται και ο Παναγιώτης Ασπιώτης. Οι συλληφθέντες είναι πλέον τρεις, όσοι 
χρειάζονται δηλαδή για να δικαιολογήσουν δικονομικά την κατηγορία της σύστασης συμμορίας, κα¬ 
τηγορία που βασίζεται ουσιαστικά στις προσωπικές και πολιτικές σχέσεις των τριών. Έτσι, ενώ η 
δίωξη αρχικά αφορούσε την εν λόγω συμπλοκή, στη διαδρομή από την ασφάλεια μέχρι την εισαγ¬ 
γελία, η ισχνή δικογραφία διογκώνεται, αλλοιώνεται ποιοτικά και αναβαθμίζεται με σκοπό οι τρεις 
να διωχθούν με τον τρομονόμο. Μέσα σε λίγα 24ωρα οι πλημμεληματικές πράξεις μετατρέπονται 
σε κακουργήματα, η «συμμορία» αναβαθμίζεται σε «τρομοκρατική οργάνωση» και, χωρίς να προ¬ 
στεθεί ούτε ένα νέο στοιχείο στην υπόθεση, οι τρεις συλληφθέντες βρίσκονται να κατηγορούνται 
για όλες τις επιθέσεις με βόμβες μολότοφ που έχουν γίνει από το 1998 και έπειτα. Με συνοπτικές 
διαδικασίες προφυλακίζονται, οδηγούμενοι μάλιστα σε χωριστές φυλακές. 

Ήδη από την ψήφισή του, ήταν φανερό πως ο τρομονόμος δεν στόχευε μόνο στο να δημιουργήσει 
εκείνο το καθεστώς έκτακτης ανάγκης το οποίο θα έδινε στο κράτος τη δυνατότητα να ξεκαθαρίσει 
τους λογαριασμούς του με τις ένοπλες οργανώσεις που έδρασαν μεταπολιτευτικά στην Ελλάδα, είτε 
αυτές ήταν ακόμη εν ενεργεία είτε είχαν αποσυρθεί από την ενεργό δράση. 0 στόχος δεν ήταν απλώς 
ένας ιδιότυπος «ιστορικός ρεβανσισμός», αλλά η δημιουργία του κατάλληλου νομικού οπλοστασίου 
που θα επέτρεπε στους διωκτικούς μηχανισμούς να αντιμετωπίσουν με ακραία κατασταλτικά μέτρα 
οποιαδήποτε μορφή πολιτικής δράσης ξεπερνά τα όρια της αστικής νομιμότητας. Για να γίνει αυτό, 
έπρεπε η ελληνική κοινωνία να εμπεδώσει νέους, διευρυμένους ορισμούς των εννοιών «τρομοκρα¬ 
τία» και «τρομοκρατική οργάνωση». Σ’ αυτό το πλαίσιο, η περίπτωση των τριών συλληφθέντων είναι 
χαρακτηριστική: Σύμφωνα με το νέο δόγμα, δεν προϋποτίθεται η τέλεση κάποιας «τρομοκρατικής 
πράξης» για να βαφτιστεί οποιαδήποτε ομάδα κατηγορουμένων «τρομοκρατική οργάνωση». 

Έτσι, οι τρεις βρίσκονται να κατηγορούνται με το μισό ποινικό κώδικα, παρότι τα αποδεικτικά στοι¬ 
χεία εις βάρος τους είναι είτε εξαιρετικά ισχνά είτε ξεκάθαρα κατασκευασμένα. Αν οι προηγούμε¬ 
νες τρομο-δίκες έγιναν στη βάση υπαρκτών ένοπλων οργανώσεων (γεγονός που χρησιμοποίησαν 
οι διωκτικοί μηχανισμοί για να νομιμοποιήσουν ιδεολογικά τις εξοντωτικές ποινές που επιβλήθηκαν 
συλλήβδην), στη συγκεκριμένη δίωξη κάθε κατηγορούμενος καλείται να καταρρίψει όχι μόνο τη συμ¬ 
μετοχή του αλλά και την ίδια την ύπαρξη της οργάνωσης. Κι αυτό που είναι ακόμη πιο ανησυχητικό 
είναι πως, για να είναι ακόμη πιο αληθοφανή τα σενάρια, δανείζονται τα ονόματα συλλογικοτήτων 
που δημιουργούνται για συγκεκριμένο σκοπό (αλληλεγγύη σε πολιτικούς κρατούμενους), με ανοι¬ 
χτή και δημόσια πολιτική δράση. 

Οι ιδιότυπες συνθήκες κράτησης και η πρωτόγνωρη διόγκωση του κατηγορητηρίου μάς φέρνουν 
αντιμέτωπους με τον αυξανόμενο αυταρχισμό από τη μεριά της αστυνομίας και των διωκτικών μη¬ 
χανισμών, αποτελώντας δείγματα που σηματοδοτούν κάτι περισσότερο από ένταση της ήπιας κα¬ 
ταστολής. Η περίπτωση των «τριών» προλειαίνει το έδαφος για τους νέους όρους αντιπαράθεσης 
του κράτους με τα ριζοσπαστικά τμήματα της κοινωνίας, ποινικοποιώντας ολόκληρους πολιτικούς 
χώρους, και εντάσσεται, με τη λογική της προληπτικής καταστολής, στο γενικότερο πλαίσιο συρρί¬ 
κνωσης εργασιακών, πολιτικών και κοινωνικών δικαιωμάτων. Γιατί εξίσου σημαντικό με την τελική 
έκβαση της δίκης είναι και το πλαίσιο όλων όσα προηγήθηκαν: η προφυλάκιση, η μεταγωγή σε χω¬ 
ριστές φυλακές και όλα τα δικαιώματα κατηγορουμένων που σύμφωνα με τον αστικό ποινικό κώδι¬ 
κα είναι δήθεν αναφαίρετα αλλά, υπό την επίκληση του τρομονόμου, παύουν αυτομάτως να ισχύουν. 

Η ίδια η δίωξη με βάση τον τρομονόμο δημιουργεί άλλωστε αρνητικά τετελεσμένα: ο κατηγορούμε¬ 
νος αυτόματα αναγορεύεται τόσο ποινικά όσο και (κυριότερα) στην κοινωνική συνείδηση σε ιδιαί¬ 
τερα επικίνδυνο άτομο και το αδίκημα σε έγκλημα που στρέφεται κατά της κοινωνίας. Το μόνο όμως 
κοινωνικό έγκλημα σ’ αυτή την υπόθεση είναι η απώλεια των στοιχειωδών δικαιωμάτων που έχουν 
κερδηθεί μέσα από κοινωνικούς αγώνες. 

ροανακριτική διαδικασία για 6 άτομα έχει κινήσει η Γενική 
Αστυνομική Διεύθυνση Θεσσαλονίκης με τις κατηγορίες της 
διατάραξης κοινής ειρήνης και περιύβριση εθνικού συμβόλου για την 
περίπτωση της κατάληψης του Λευκού Πύργου και την αντικατάσταση 
της ελληνικής με μαύρη σημαία, σε ένδειξη αλληλεγγύης στον Κούρ¬ 
δο απεργό πείνας Μπαχόζ, στις 28 του περασμένου Ιούνη. 



αφή ρεβανσιστικό χαρακτήρα είχαν οι ποινές για τους 6 διαδη¬ 
λωτές ενάντια στη Σύνοδο Κορυφής της ΕΕ τον Ιούνη του 2003, 
αφού, στις 10 Οκτώβρη, εκτός από μία αθώωση, το Πλημμελειοδικείο 
«μοίρασε» σε 3 από 10 μήνες με 3ετή αναστολή για απλή στάση, 2 χρό¬ 
νια στον Κάρλος Μαρτίν Μαρτίνεζ με 3ετή αναστολή για διακεκριμένη 
στάση, ενώ για διακεκριμένη στάση κι απλή οπλοκατοχή ο 6ος καταδι¬ 
κάστηκε σε 2 χρόνια και 2 μήνες, επίσης με 3ετή αναστολή. 


ην επομένη (11/10) συλλαμβάνονται στη Δάφνη 5 άτομα με 
την κατηγορία του εμπρησμού 2 καμερών παρακολούθησης 
της αστυνομίας. Παραπέμπονται στον εισαγγελέα με 6 κακουργήμα¬ 
τα, σε μια ακόμη προσπάθεια εφαρμογής του τρομονόμου αφού εκ 
των κατηγοριών είναι κι η σύσταση εγκληματικής οργάνωσης. Τελι¬ 
κά, λόγω ελλιπούς κατηγορητηρίου, ο εισαγγελέας μετατρέπει τις κα¬ 
τηγορίες σε πλημμελήματα. Την Πέμπτη 13 Οκτώβρη απολογήθηκαν 
στον ανακριτή και αφέθηκαν ελεύθεροι. 


έα επίθεση (η προηγούμενη στις 19/4) με 7 εμπρηστικούς 
μηχανισμούς από φασιστοειδή δέχτηκε την Παρασκευή 7 
Οκτώβρη η κατάληψη Λέλας Καραγιάννη 37 στην Αθήνα, ευτυχώς μόνο 
με μικροζημιές. Είχε προηγηθεί (25/9) επίθεση φασιστών με την συ¬ 
γκάλυψη και τη συμμετοχή των ΜΑΤ, στην κατάληψη νίΙΙα Αμαλίας, με 
προκάλυμμα την εθνικιστική έξαρση από την κατάκτηση του Ευρω- 
μπάσκετ. 


ιέσεις όμως δέχονται κι οι καταλήψεις ΦΑΜΠΡΙΚΑ ΥΦΑΝΕΤ 
στη Θεσσαλονίκη και Ματσάγγου στο Βόλο. Στην πρώτη πε¬ 
ρίπτωση προκειμένου να στεγάσει το Υπουργείο Πολπισμού στο χώρο 
της κατάληψης το Κρατικό Μουσείο Σύγχρονης Τέχνης (ΚΜΣΤ) και 
την Συλλογή Κωστάκη ενώ στην δεύτερη προκειμένου μεγάλη εται¬ 
ρεία να στεγάσει τις δραστηριότητές της. Για την περίπτωση της 
ΥΦΑΝΕΤ έχει ήδη ανατεθεί στο ΚΜΣΤ η νομική προϋπηρεσία για την 
προετοιμασία των συμβολαίων. Η αγορά του κτιρίου ανέρχεται στα 
10,2 εκατ. ευρώ, ενώ και τα 1,8 εκατ. ευρώ, που είναι το κόστος με¬ 
λέτης εκτέλεσης του έργου, εγκρίθηκαν πρόσφατα από το Γ' ΚΠΣ. 
Γ ια το κτίριο Ματσάγγου προς το παρόν γίνεται προσπάθεια πώλη¬ 
σης του από το Πανεπιστήμιο στο Δήμο Βόλου. 


το μεταξύ, κρατούμενοι για περισσότερο από ένα μήνα (από 
τις 29/9) παραμένουν στο «καινούριο» στρατόπεδο συγκέ¬ 
ντρωσης, κοντά στο ΚΤΕΟ Βόλου, 27 ιρακινοί και 20 πακιστανοί που 
συνελήφθησαν στο ερημονήσι Σκάντζουρα, της Σκοπέλου. Το σύγ¬ 
χρονο κολαστήριο βρίσκεται μακριά από την πόλη ενώ οι αρχές προ¬ 
χωρούν στη διαδικασία απέλασης μολονότι έχουν προβεί σε αιτήσεις 
χορήγησης πολιτικού ασύλου. 


ια ακόμα ενέργεια κρατικής τρομοκρατίας στα πλαίσια εκφο¬ 
βισμού των μεταναστών που δεν αποτελούν απλά αναλώσι¬ 
μο υλικό αλλά αναπτύσουν πολιτική δραστηριότητα. Το βράδυ της Πα¬ 
ρασκευής 14 Οκτώβρη, το στέκι αλβανών μεταναστών στα Εξάρχεια, 
δέχθηκε μια «φιλική επίσκεψη» από τρεις αστυνομικούς με πολιτικά 
οι οποίοι, κατά τα λεγόμενό, τους μπήκαν για έναν «απλό τυπικό έλεγ¬ 
χο» όσον άφορα την νομιμότητα του στεκιού. Με τραμπουκισμούς κι 
ερωτήσεις τύπου ανάκρισης προσπάθησαν να τρομοκρατήσουν τους 
δύο μετανάστες που βρίσκονταν στο χώρο. Μετά από προσέλευση κι 
άλλων μεταναστών και συμπαραστατών οι ασφαλίτες αποχώρησαν. 


Π ην 7η Πανελλαδική Συνάντησή της πραγματοποιεί στις 12 & 
13 Νοέμβρη στην Αθήνα η Αντιεξουσιαστική Κίνηση. Η συνά¬ 
ντηση θα πραγματοποιηθεί στον Ελεύθερο Κοινωνικό Χώρο Ν030ΤΚ05 
(Θεμιστοκλέους 66, Εξάρχεια). Οι συζητήσεις και τις δύο μέρες ξε¬ 
κινούν στις 12 το μεσημέρι ενώ οι θεματικές περιλαμβάνουν ζητή¬ 
ματα εργασιακής και κρατικής τρομοκρατίας, αλληλεγγύης σε κρα¬ 
τούμενους και κοινωνικούς αγώνες, την περαπέρω δράση ΝΟ ΒΟΠΟΕΠ 
και θέματα μεταναστών-προσφύγων αλλά και τρόπους αντίδρασης 
στις κάμερες παρακολούθησης, τις μαθητικές παρελάσεις κά. Γ ια πε¬ 
ρισσότερες πληροφορίες: 6938 332 603. 


το στρατοδικείο Θεσσαλονίκης, την Τετάρτη 16 Νοέμβρη, 
θα εκδικαστεί η έφεση του οικοδόμου Νίκου Μπαλτούκα 
που αρνήθηκε, για πολιτικούς λόγους, να παρουσιαστεί στην εφε¬ 
δρική υπηρεσία του σε άσκηση του ελληνικού στρατού πριν δύο 
χρόνια. Η Επιτροπή Συμπαράστασης καλεί σε συγκέντρωση το πρωί 
της ίδιας μέρας επί της οδού Καφτατζόγλου. 


□ Πρωτοβουλία Ενάντια στα Τρομοκρατικά Πογκρόμ και τις Απα¬ 
γωγές των Μεταναστών καλεί σε εκδήλωση - συζήτηση στις 
15 Νοέμβρη στις 7μ.μ. στο Πολυτεχνείο (αίθουσα Γκίνη) και σε συγκέ¬ 
ντρωση και πορεία, την Πέμπτη 24 Νοέμβρη 6μμ στα Προπύλαια, ενά¬ 
ντια στην απαγωγή και κράτηση 22 τουλάχιστον μεταναστών στα μέσα 
του περασμένου Ιούλη σε τρεις τουλάχιστον πόλεις (Πετράλωνα, Θήβα, 
Γιάννενα). «Η απαγωγή των συμπολιτών μας, η πολυήμερη κράτησή 
τους (μέχρι και μια εβδομάδα) σε άγνωστη τοποθεσία, η μυστική ανά¬ 
κρισή τους, και η γκανγκστερική μεταφορά τους κατά την απαγωγή με 
δεμένα μάτια, είναι η εφαρμογή στη χώρα μας της διεθνούς αντιτρο- 
μοκρατικής υστερίας διευρύνοντας παράλληλα τη ζώνη ανομίας μέσα 
στην οποία βρίσκουν προνομιακό χώρο δράσης οι μυστικές υπηρεσίες. 
Η ένοχη «άγνοια» που επικαλέστηκαν οι επίσημες ελληνικές αρχές δη¬ 
λώνει ότι η πράξη αυτή εκτελέστηκε από υπερεθνικούς μηχανισμούς 
μυστικών υπηρεσιών που έχουν συστήσει μια διεθνή συμμορία για να 
εφαρμόσει το πνεύμα του Γκουαντάναμο οποτεδήποτε και οπουδήπο¬ 
τε κρίνει σκόπιμο, με πλήρη κάλυψη της δράσης τους στην Ελλάδα από 
τις επίσημες αρχές. Η θρασύτατη αυτή πράξη δεν είναι μόνο μια πρά¬ 
ξη ωμού ρατσισμού απέναντι στη μουσουλμανική μεταναστευτική κοι¬ 
νότητα που ενοχοποιείται με κριτήριο την θρησκευτική και πολιτιστική 
της ιδιαιτερότητα. Είναι ταυτόχρονα και μια πράξη που τρομοκρατεί την 
εργατική τάξη και απειλεί την κοινωνία συνολικά καθώς τα δικαιώματα 
και οι ελευθερίες όλων μας τίθενται υπό αίρεση». 



Συγκέντρωση-παρέμβαση ενάντια στην μαθητική παρέλαση της 28ης Οκτω¬ 
βρίου πραγματοποίησαν περίπου 150 άτομα, την Πέμπτη 27/10, ύστερα 
από σχετικά καλέσματα της Αντιεξουσιαστικής Κίνησης και της Αντιρατσι- 
στικής Πρωτοβουλίας Θεσσαλονίκης, απέναντι από την εξέδρα των επι¬ 
σήμων (Τσιμισκή με Αριστοτέλους). Παρεμβάσεις με τρικάκια, προκηρύ¬ 
ξεις και συνθήματα έγιναν και στις 28/10, επίσης απέναντι από τους επί¬ 
σημους, από τις ΑΚ Ξάνθης & Κομοτηνής στην Κομοτηνή, από την Χειρο¬ 
νομία - Αντιεξουσιαστική Κίνηση στα Γιάννενα, ενώ στην Πάτρα η εκεί συ¬ 
γκέντρωση της ΑΚ δέχθηκε την απρόκλητη επίθεση της αστυνομίας και την 
απώθηση σε πανεπιστημιακό χώρο. Παρέμβαση κατά των μαθητικών πα¬ 
ρελάσεων με κείμενα και τρικάκια πραγματοποίησε την ίδια μέρα κι η Ανοι¬ 
χτή Συνέλευση Αντιεξουσιαστών στα Χανιά. 


Ενημέρωση για την ιδιωτικοποίηση 
της λέσχης του Δ.Π.0. 

Ε να από τα προτάγματα της κατάληψης της πρυτανείας του Δ.Π.Ο. 

που πραγματοποιήθηκε στις 6/9 στη Κομοτηνή ήταν η συνεχόμενη 
αντίσταση στην επιδίωξη του πρυτανικού συμβουλίου να ανοίξει το δρό¬ 
μο στην εισβολή του κεφαλαίου στο πανεπιστήμιο με την παραχώρηση της 
διοίκησης της φοιτητικής λέσχης στην ιδιωτική εταιρία «Χούτος οαΐεαπη». 
Αυτό επαληθεύτηκε ακόμα μια φορά στις 27/10, όταν το πρυτανικό συμ¬ 
βούλιο προσπάθησε και πάλι να καταστρατηγήσει το κεκτημένο της δω¬ 
ρεάν σίτισης, προκηρύσσοντας νέο διαγωνισμό στις 27/10 στο πανεπι¬ 
στήμιο του Δ.Π.Ο. στην Ορεστιάδα. Αμεση επιδίωξη του Π.Σ. ήταν να επι¬ 
τύχει με το διαγωνισμό αυτό την ιδιωτικοποίηση μετά από πολλές ατυχείς 
προσπάθειες. (Βαβυλωνία #17). 

Το πρυτανικό σχήμα (Καραμπίνης, Σιμόπουλος, Σταματόπουλος, Τοπμα- 
κίδης) θέλοντας να εξασφαλίσει πως αυτή τη φορά η «Χούτος εαίθπηη» 
θα αναλάβει ανενόχλητη τη λέσχη, δεν δημοσίευσε τον νέο διαγωνισμό ο 
οποίος ορίστηκε να γίνει στο πιο απομακρυσμένο τμήμα του Δ.Π.Ο. στην 
Ορεστιάδα, μακριά από τους φοιτητές της Ξάνθης και της Κομοτηνής που 
αντιστάθηκαν και στις προηγούμενες ενέργειες του Π.Σ. Να σημειώσου¬ 
με ότι η λέσχη της Ορεστιάδας και της Αλεξ/πολης έχουν περιέλθει στην 
«Χούτος εαΐεπηρ». 

0 διαγωνισμός θα διεξάγονταν στην γραμματεία του τμήματος δασολογίας 
του Δ.Π.Ο. στην Ορεστιάδα από τις 10.00 ως τις 11.30. Το πρωί της 27ης 
Οκτωβρίου 50 άτομα (μια που πλειοψηφία αυτών πληροφορήθηκε τον δια¬ 
γωνισμό το απόγευμα της 26/10 και βρέθηκε στην Ορεστιάδα παρά της 
δύσκολες συνθήκες μεταφοράς) συγκεντρώθηκαν στο κτήριο για να υπε¬ 
ρασπιστούν και πάλι το κεκτημένο της δωρεάν σίτισης και για να σταθούν 
αλληλέγγυοι στους εργαζόμενους της λέσχης οι οποίοι κινδυνεύουν άμε¬ 
σα με απόλυση ή μετάθεση αν η «Χούτος οαίθάπρ» αναλάβει την διοίκηση. 
Η Γραμματεία του τμήματος Δασολογίας καταλήφθηκε από τους φοιτητές 
με στόχο να πορθούν οι προσφορές του διαγωνισμού και την ακύρωση 
του. Οι υπεύθυνοι του διαγωνισμού για να αποφύγουν μια ακόμα ματαίω¬ 
σή του -όπως στις 16/9 στη Νομική Κομοτηνής επιστράτευσαν περίπου 
30 τραμπούκους, φοιτητές και μη, από τις αντιδραστικές ΠΑΣΠ-ΔΑΠ οι 
οποίοι πήραν εντολή να εισβάλλουν στο γραφείο και να μας εκδιώξουν. 
Παραμείναμε στην γραμματεία αφού αποκρούστηκαν οι τραμπούκοι μετά 
από αψιμαχίες. Στις 12.30 αποχωρήσαμε από το πανεπιστήμιο έχοντας 
πετύχει την ματαίωση του διαγωνισμού λόγω παρέλευσης του νόμιμου 
χρόνου διεξαγωγής του. Παρά την διεξοδική αναζήτηση τα έγγραφα των 
προσφορών δεν ήρθαν στα χέρια μας, προφανώς δεν μεταφέρθηκαν καν 
από την πρυτανεία της Κομοτηνής. Το θέμα μένει ανοιχτό. Η παράνομη 
λέσχη της «Χούτος εαΐθπηη» λειτουργεί ακόμα στη Κομοτηνή έξω από τα 
όρια του ασύλου και το ενδεχόμενο διεξαγωγής νέου διαγωνισμού είναι 
ανοιχτό. Οι επιθέσεις των εντολοδόχων του κεφαλαίου στο Πανεπιστήμιο 
της Θράκης είναι συνεχείς όπως και η Αντίσταση μας σ’ αυτές. 

Νίκος Νικοπολιτίδης 

«Σκουπίζουν» λαθραίους ανθρώπους 

Την Κυριακή 30/10 στις 7:30 το απόγευμα πραγματοποιήθηκε άλλη μία 
«επιχείρηση σκούπα» από την ΕΛ.ΑΣ για τη σύλληψη και απομάκρυνση 
λαθρομεταναστών από τη χώρα. Στόχος τους περίπου 60 «λαθραίοι άν¬ 
θρωποι» κάθε ηλικίας από παππούδες μέχρι μωρά, προερχόμενοι κυρίως 
από το Ιράκ και την Παλαιστίνη που κατάφεραν να μπουν στη χώρα, άλλοι 
στριμωγμένοι στα σαπιοκάραβα και άλλοι διασχίζοντας επί μέρες τα ναρ¬ 
κοπέδια και είχαν βρει το τελευταίο διάστημα καταφύγιο σ’ ένα εγκατα- 
λελειμμένο κτίριο απέναντι από το ΤΙΤΑΝ στη βιομηχανική περιοχή της 
Σίνδου θεσ/νίκης. Φυσικά δεν επετράπη η πρόσβαση των ΜΜΕ στο χώρο 
όπου η ΕΛ.ΑΣ «σκούπιζε» τους λαθρομετανάστες-μιάσματα για να τους 
μεταφέρει κακήν κακώς στο τμήμα αλλοδαπών και στα κέντρα κράτησης 
λαθρομεταναστών του Κορδελιού και της Λητής και να δεχτεί κατόπιν τα 
ευχαριστήρια αμερικανικά τηλεγραφήματα. Η κατά το δυνατόν αμεσότε¬ 
ρη απέλασή των μεταναστών θεωρείται δεδομένη καθώς η εξουσία θέ¬ 
λει να διατηρήσει κρυφή την έννοια του πολιτικού ασύλου και των αν¬ 
θρωπίνων δικαιωμάτων. 

Χαρά Χαρμπίδου. 

Κόκκινη κλωστή δεμένη... 


Ε ργοδοτικής τρομοκρατίας συνέχεια στη Νά¬ 
ουσα με την επισημοποίηση τον περασμένο 
μήνα των απολύσεων 110 εργαζομένων στο εργο¬ 
στάσιο Β' των Κλωστηρίων Ναούσης και της Ολυ¬ 
μπιακής, επίσης του Ομίλου Κλωνατέξ ιδιοκτησίας 
θωμά Λαναρά. Μολονότι οι εργαζόμενοι την Παρα¬ 
σκευή 15/10 κράτησαν για ώρες ομήρους εντός του 
εργοστασίου τους διευθυντές Παπαπάνο - Κατή, 
σκίζοντας τις απολύσεις τους, δεν κατάφεραν να 
τις εμποδίσουν αφού τους επιδόθηκαν από δικα¬ 
στικό κλητήρα κατ’ οίκον την Δευτέρα 17/10. Ταυ¬ 
τόχρονα ξεκίνησαν κατάληψη του εργοστασίου ενώ 
αποδοκίμασαν τους πολιτικούς κατά τις εκδηλώσεις 
της απελευθέρωσης της Νάουσας, την επομένη, με 
πανό και συνθήματα στο ηρώο της πόλης. Ανάμε¬ 
σα στις κινητοποιήσεις και τις απέλπιδες προσπά¬ 
θειες των απολυμένων ήταν η συμμετοχή τους στην 
πανελλαδική απεργία του κλάδου Κλωστοϋφα¬ 
ντουργίας - Ιματισμού - Δέρματος στις 19/10, ο απο¬ 
κλεισμός της εθνικής οδού στο ύψος της Σκύδρας 
στις 27/10 αλλά και η πορεία στην παρέλαση της 
28ης Οκτώβρη. 

Η παρέμβαση όμως που προκάλεσε αίσθηση ήταν η 
κυκλοφορία αφισσέτας κατά του «ευεργέτη» της Νά¬ 
ουσας, Λαναρά, και των υποτακτικών του διευθυντών 
των εργοστασίων του για τα οποία οι τελευταίοι κα¬ 
τέθεσαν μήνυση κατά παντός υπευθύνου αναγκά- 
ζοντας(;) τον «συμπαραστάτη» δήμαρχο Νάουσας 
να τις αποκαθηλώσει με συνεργείο του! 

Ο αγώνας των απολυμένων πια, συνεχίζεται. Με μόνο 
σκοπό πλέον τη διασφάλιση επιμέρους αιτημάτων 
αναφορικά με δάνεια ή πρόωρες συνταξιοδοτήσεις 
αφού το αίτημα για δανεισμό κι επαναλειτουργία του 


εργοστασίου πέρασε, με ευθύνη και κομματικών 
γραμμών, στην Ιστορία. 

Γι αυτό πρέπει να συνεχιστεί κι η αλληλεγγύη μας. 
Μποϋκοτάροντας, γι’ αρχή, εταιρείες αλλά και υπη¬ 
ρεσίες συμφερόντων Λαναρά, αρχής γενομένης με 
τη «ναυαρχίδα», όπως πάει να εξελιχθεί, του ομί¬ 
λου, την εταιρεία παροχής τηλεπικοινωνιακών υπη¬ 
ρεσιών ίΑΝΝΕΤ ή ακόμη και των προϊόντων της Κλω¬ 
νατέξ. Τέτοιο καιρό πέρυσι ο Λαναράς έκλεινε την 
ΤΡΙΚΟΛΑΝ, πρόπερσι την ΡΑΝΟΟ του χρόνου ποιος 
ξέρει τι. Μαύρος Σεπτέμβρης! 

Δεκάδες απολύσεις όμως έχουν ανακοινωθεί και στη 
ΣΟΦΤΕΞ, ενώ συνεχίζεται η επίσχεση εργασίας στη 
ΣΕΞ ΦΟΡΜ. Στην καπνοβιομηχανία ΚΕΡΑΝΗΣ δόθη¬ 
κε δάνειο προκειμένου να συνεχιστεί η λειτουργία 
του, ανέστειλε όμως τη δική του αντίστοιχο στη Θεσ¬ 
σαλονίκη με 350 εποχικούς και μόνιμους εργαζόμε¬ 
νους. Η ΑΔΕΔΥ διοργανώνει απεργία στις 10 Νοέμ¬ 
βρη για το νέο μισθολόγιο των δημοσίων υπαλλήλων 
με εισαγωγικό μισθό 1200 ευρώ, την ακρίβεια και την 
επέκταση των βαρέων - ανθυγιεινών στο Δημόσιο, 
ενώ ΚΚΕ και ΠΑΜΕ συνεχίζουν στο γνωστό μοναχι¬ 
κό μονόδρομο με πανελλαδικό συλλαλητήριο στην 
Αθήνα για την ανεργία, την ακρίβεια κλπ στις 12/11. 
Πάντως δεν κλείνουν και όλα τα εργοστάσια. Το 
άδειο πια εργοστάσιο ελαστικών της ΡΙΡΕϋ_Ι στη 
Πάτρα αλλά κι ένα υπό κατασκευή στην Λάρισα θα 
δώσουν δουλειά σε 1000 άτομα σύμφωνα με υπο¬ 
λογισμούς. Τι θα παράγουν; Όπλα υψηλής τεχνολο¬ 
γίας (και του ΝΑΤΟ) από την ΑΧ0Ν-30υΚ03 ΗΙΤΕΟ, 
των θ. Λιακουνάκου και Κ. Σούκου αντίστοιχα. 


Σάκης Κηπουρός 



Μ ε κεντρικό σύνθημα «Όχι στο ξεχείλωμα του ωραρίου-Σκέψου σαν εργαζόμενος, όχι 
σαν καταναλωτής» περίπου 30 άτομα συμμετείχαν στην πρωτοβουλία της Α.Κ. Πάτρας 
να μπλοκάρει τη λειτουργία του πολυκαταστήματος ϋάΙ το Σάββατο 15 Οκτώβρη. Με πανώ 
αποκλείστηκε η πρόσβαση των πελατών από τις 6μ.μ. μέχρι τις 8μ.μ., ενώ με ντουντούκα, 
συνθήματα, προκηρύξεις και τρικάκια ενημερώθηκαν οι υπάλληλοι, οι καταναλωτές και οι πε¬ 
ραστικοί για τις συνέπειες του «απελευθερωμένου» ωραρίου στο σύνολο των εργαζομένων. 
Οι αντιδράσεις του κόσμου θα μπορούσαν, εκτός μεμονωμένων περιστατικών, να χαρακτη¬ 
ριστούν θετικές. Παρά τη διακοπή της λειτουργίας του καταστήματος, η εργοδοσία υποχρέ¬ 
ωσε τους υπαλλήλους -οι οποίοι εργάζονται με σπαστό τετράωρο- να παραμείνουν στο χώρο 
εργασίας τους μέχρι τις 8. Οι μπάτσοι έκαναν την εμφάνισή τους δύο φορές και αφού τους 
έγινε σαφές ότι δεν θα αποχωρήσει κανείς μέχρι να κλείσει το κατάστημα, αποχώρησαν και 
παρακολουθούσαν διακριτικά από παρακείμενη πλατεία. Οι αποκλεισμοί των καταστημάτων 
που εφαρμόζουν το νέο ωράριο και η συλλογική αντίσταση των εργαζομένων είναι πλέον μο¬ 
νόδρομος, αφού η ΟΙΥΕ (Ομοσπονδία Ιδιωτικών Υπαλλήλων Ελλάδος) ακολουθεί ηττοπαθή 
και συμβιβαστική γραμμή, ενώ τα πρωτοβάθμια σωματεία που ελέγχει το Π.Α.ΜΕ. παραπέ¬ 
μπουν στις ...ελληνικές καλένδες (ή αλλιώς στις διαδηλώσεις-παρελάσεις που καλείτο ίδιο). 
Μπλόκο στα καταστήματα που εφαρμόζουν το νέο ωράριο! Μπλόκο στο νεοφιλελεύθερο οι¬ 
κονομικό αγριανθρωπισμό! Ο ωραριοτρόμος τους δεν θα περάσει! 

Γ ίάννης Κουρκουλής 


Η εκπαίδευση στο άρμα του κεφαλαίου 


Σ το ευρύτερο πλαίσιο των αλλαγών, το οποίο προσπαθεί να προ¬ 
ωθήσει η κυβέρνηση, το υπουργείο Παιδείας έχει αναθέσει στο 
Ε.Σ.Υ.Π (Εθνικό Συμβούλιο Παιδείας) τη μελέτη ορισμένων ζητημάτων 
και την καταβολή απόψεων με θέματα που αφορούν την τριτοβάθμια 
εκπαίδευση. Μερικά από τα θέματα που θα συζητηθούν είναι η συμ¬ 
μετοχή των φοιτητών στην ανάδειξη των διοικητικών θέσεων σε Α.Ε.Ι. 
και Τ.Ε.Ι., το πανεπιστημιακό άσυλο, οι «αιώνιοι» φοιτητές, η επανα¬ 
φορά της έδρας κ.α. 

Σύμφωνα με το νόμο-πλαίσιο 1268/82,το ποσοστό των φοιτητών 
στην εκλογική διαδικασία προς ανάδειξη των πρυτανικών αρχών είναι 
80% επί του αριθμού των καθηγητών. Η πρόθεση των «υπευθύνων» 
επί του ζητήματος είναι η μείωση αυτού του ποσοστού που μπορεί να 
φτάσει έως και το 20% με αποτέλεσμα για την εκλογή των διοικητικών 
θέσεων να έχουν λόγο σχεδόν μόνο οι καθηγητές. Βέβαια με το ισχύον 
80% παρατηρούνται φαινόμενα διαφθοράς και αδιαφάνειας αφού οι κα¬ 
θηγητές ζητούν τη στήριξη των φοιτητικών παρατάξεων για την εκλο¬ 
γή τους, παραχωρώντας φυσικά ειδικά προνόμια στους συγκεκριμέ¬ 
νους φοιτητές (πέρασμα μαθημάτων με λευκές κόλλες, ευνοϊκές συν¬ 
θήκες στα μεταπτυχιακά κ.τ.λ). 

Το πρόβλημα δεν είναι ποσοτικό αλλά ποιοτικό. Δηλαδή το 80% των 
φοιτητών που έχουν λόγο στις διοικητικές εκλογές αποτελείται από 
«επαγγελματίες συνδικαλιστές, άτομα των φοιτητικών παρατάξεων, οι 
οποίοι φυσικά ενεργούν προς όφελος των ίδιων παρά του συνόλου των 
φοιτητών. Κι αυτό συμβαίνει ανεξαρτήτως του πολιτικού χώρου που 


αντιπροσωπεύει η κάθε παράταξη. Το βασικότερο όμως πέρα από τις 
όποιες ποσοστιαίες μειώσεις, είναι ότι αποδυναμώνεται όλο και πε¬ 
ρισσότερο η δύναμη των φοιτητικών συλλόγων, από τους οποίους η 
πλειοψηφία των φοιτητών, είτε δε συμμετέχει σε παρατάξεις, είτε αντι¬ 
δρά στις υπάρχουσες συνθήκες λήψης των αποφάσεων και προσπα¬ 
θεί με κινηματικό τρόπο να προωθήσει τα ζητήματα. Πάντως άξια προ¬ 
σοχής είναι η δήλωση του καθηγητή Γιάννη Πανούση στην εφημερίδα 
τα ΝΕΑ (1/10/05), ο οποίος προτείνει να παραμείνει το 80% αλλά να 
μοιραστεί, δηλαδή 40% στις παρατάξεις και 40% στους μη παρατα¬ 
ξιακά οργανωμένους με κλήρωση. 

Ένα άλλο ζήτημα το οποίο θα συζητηθεί είναι η κατάργηση του φοι¬ 
τητικού ασύλου. Το άσυλο παρόλο που αποτελεί μέρος του θεσμικού 
πλαισίου των παν/μίων, εντούτοις έχει κατακτηθεί με αγώνες από τους 
φοιτητές. Παρέχει μια δυνατότητα ώστε να μπορούν οι φοιτητές να 
εξελιχθούν ελεύθερα μέσα στον κοινωνικοπολιτικό χώρο του παν/μίου. 
Δίνει τη δυνατότητα της ελεύθερης διακίνησης ιδεών και πρακτικών 
χωρίς να επεμβαίνει οποιοδήποτε μέσο καταστολής καθώς και πλή¬ 
θος άλλων δυνατοτήτων που είναι γνωστές και δε χρειάζεται να ανα¬ 
φερθούν. Βέβαια ορισμένοι, όπως ο καθηγητής Νίκος Μουζέλης (εφ. 
Ελευθεροτυπία 10/10/05) το βρίσκουν τελείως αντιδημοκρατικό θε¬ 
σμό και μέσο για την καταστροφή της πανεπιστημιακής περιουσίας! Τα 
τελευταία χρόνια με την πλήρη ιδιωτικοποίηση των πανεπιστημίων, πα- 
ρατηρείται η δημιουργία καταστημάτων μέσα στο χώρο του πανεπι¬ 
στημίου. Τα καταστήματα βέβαια είναι αποτέλεσμα της ιδιωτικής πρω¬ 


τοβουλίας και η συνεπαγωγή είναι η τοποθέτηση καμερών στον πανε¬ 
πιστημιακό χώρο καθώς και πρόσληψη ομάδων δβουπίγ. Είναι γνωστό 
βέβαια ότι αρκετοί έχουν πάρει μερίδιο (μίζα) από τους ιδιώτες ώστε 
να επιστρέψουν την εισροή των μαγαζιών. Έτσι γι’ αυτούς το άσυλο 
πρέπει να επανεξεταστεί, αφού δεν παρέχει ασφάλεια στον εκάστοτε 
επενδυτή. 

Βέβαια τα προβλήματα τα οποία ανακύπτουν στην τριτοβάθμια εκ¬ 
παίδευση, εκτός των παραπάνω, είναι αρκετά, όπως οι «αιώνιοι φοιτη¬ 
τές» (συζητιέται η τοποθέτηση ενός ορίου στα χρόνια σπουδών), η αφαί¬ 
ρεση βαθμίδας στους καθηγητές με αποτέλεσμα τη δημιουργία καθη¬ 
γητών δυο «ταχυτήτων», το ζήτημα της αξιολόγησης, τα ΙΔΒΕ (ινστι¬ 
τούτα δια βίου εκπαίδευσης), τα οποία χρήζουν ιδιαίτερης συζήτησης 
(θα υπάρξει άνοιγμα των ζητημάτων σε επόμενα τεύχη). Το βασικότε¬ 
ρο είναι η αδυναμία του φοιτητικού κινήματος να δώσει απαντήσεις. Οι 
παρατάξεις (δεξιάς και αριστερός) ήταν και είναι εγκλωβισμένες στις 
μικροπολιτικές τους τακτικές, στις ανούσιες ρητορείες, στην ικανοποί¬ 
ηση προσωπικών συμφερόντων και στην τυφλή υπακοή των εντολών 
από τους κομματάρχες και τα πολιτικά τους γραφεία. Υπάρχει η ανά¬ 
γκη ενός ριζοσπαστικού φοιτητικού κινήματος το οποίο θα είναι ικανό 
να δώσει απαντήσεις και τους αγώνες για την καλυτέρευση και την ανα¬ 
τροπή του καθεστώτος που επικρατεί στα πανεπιστήμια, αλλά και την 
συμμετοχή στους ευρύτερους κοινωνικούς αγώνες. 


Νίκος Κατσιαουνης 

Ναυτεργάτες: η εκμετάλλευση τότε και τώρα 


Λιμενεργάτες και θ3ΐ»ο1β9β 


Σ ύμφωνα με το κανονισμό αριθ. 3577/92 η Ευρωπαϊκή Ένωση 
ενέκρινε ψήφισμα για την ελεύθερη κυκλοφορία τω θαλάσσιων 
μεταφορών από κράτη-μέλη της. Οι πλοιοκτήτες μπορούν πλέον να εκ¬ 
μεταλλεύονται εμπορικά θαλάσσιες περιοχές οποιοσδήποτε χώρας 
της Ε.Ε. με πλοία που θα φέρουν «σημαία» από χώρα της κοινότητας. 
Έτσι έχουμε τη λεγάμενη «άρση του οαάοΐαηε". Δηλαδή, αίρεται η δυ¬ 
νατότητα που είχε μέχρι το 1992 το ντόπιο εφοπλιστικό κεφάλαιο να 
εκμεταλλεύεται τη μεταφορά επιβατών και εμπορευμάτων αποκλει¬ 
στικά στην ενδοχώρα. 


Διαμορφώνεται ένα καινούριο είδος 
ναυτεργάτη με πολλές τεχνολογικές 
γνώσεις, αντοχές και υπομονή, 
κάτι μεταξύ σκλάβου και υπερανθρώπου 


Αυτό το ψήφισμα άνοιξε τους «ασκούς του Αιόλου» και τα κόμματα για 
άλλη μια φορά παίζουν παιχνίδια στις πλάτες των ναυτεργατών. Η Ν.Δ 
και το ΠΑΣΟΚ ως γνήσιοι εκφραστές του κεφαλαίου συνυπογράφουν 
τόσα χρόνια κανονισμούς, διατάξεις, σχέδια και νομοσχέδια τα οποία 
εξυπηρετούσαν και εξυπηρετούν το «ντόπιο» εφοπλιστικό κεφάλαιο. 
Η «παλιά» γενιά των ναυτεργατών έχει βιώσει στο πετσί της τι θα πει 
δεξιά και εφοπλιστής. Ήταν τότε που μπαρκάνανε με τα στρώματα και 
τα κουταλοπίρουνά τους για Ιθμηνα και μοιράζονταν μεταξύ τους τη 
σαρδέλα στα δύο. Τότε που κατέβαιναν στα τάνκια χωρίς τον απαραί¬ 
τητο εξοπλισμό ασφαλείας και τους έβγαζαν νεκρούς. Τότε που μπαρ¬ 
κάρανε στα σαπιοκάραβα, που οι εφοπλιστές προόριζαν για «φούντο», 
αφού πρώτα κάποιος «τσόγλανος», άνθρωπος της εταιρίας, κλείδω¬ 
νε κάποιον ναυτεργάτη στην καμπίνα του την ώρα που κοιμότανε (κατά 
προτίμηση αλλοδαπό) για να μπορέσει να πάρει περισσότερα ασφάλι¬ 
στρα η εταιρία και να φτιάξει έτσι το καινούργιο της καράβι. Τότε, που 
εκμεταλλευόμενοι την ανέχεια και την ανεργία των ναυτεργατών τους 
έστελναν να «σπάσουν» το εμπάργκο σε εμπόλεμες περιοχές, σε θά¬ 
λασσες γεμάτες νάρκες, όπως στον Περσικό το “91 και ξάγρυπνοι οι 
ναυτικοί μετέφεραν τα πετρέλαια για να γίνουν οι εφοπλιστές πλου¬ 
σιότεροι και οι ναυτεργάτες «ζόμπι».Τότε με τις σκληρές απεργίες. 
Και ήρθε το ΠΑΣΟΚ, ο άλλος εκφραστής του κεφαλαίου με το «σοσια- 
λίζον» προσωπείο και μαζί του στα καράβια μπήκε και η «νέα» φουρ¬ 
νιά ναυτεργατών. 

Μας λέγανε τότε οι «παλιοί», εσείς ταξιδεύετε με καλύτερες συνθή¬ 
κες, έχετε καλύτερο φάί' από μας, δε γίνονται πλέον ναυάγια, «εκ του 
ασφαλούς» (ευτυχώς που οι ασφαλιστικές εταιρίες είχανε πάρει χα¬ 
μπάρι τι κάνανε οι εφοπλιστές). 

Το σοσιαλιστικό κατά τα άλλα ΠΑΣΟΚ έπρεπε κα αυτό με τη σειρά του 
να εξυπηρετήσει το ντόπιο εφοπλιστικό κεφάλαιο με μείωση των ορ¬ 
γανικών θέσεων εργασίας και με το να εξασφαλίσει στους εφοπλιστές 
φτηνό εργατικό δυναμικό και πειθαρχημένο. 

Βγαίνοντας στη παραγωγή διαπιστώσαμε ότι η ανεύρεση της εργασίας 
δεν ήταν εύκολη. Χρησιμοποιήθηκε και η τεχνολογία, ως δικαιολογία 
για την μείωση οργανικών θέσεων. Λες και η τεχνολογία υπάρχει για 
να εξυπηρετεί μόνο το κεφάλαιο και όχι για να βελτιώσει στις συνθή¬ 
κες εργασίας, να υπάρξει μείωση των εργατοωρών και πιο ποιοτική 
ζωή για το ναυτεργάτη. 


Στην ποντοπόρο ναυτιλία χάθηκε ο μαρκόνης -«άχρηστος πλέον», 
είπε το λόμπυ του εφοπλιστικού κεφαλαίου- ο ναύτης αντικαταστάθη- 
κε με φτηνό πλέον ναυτεργάτη, ο καμαρότος έγινε μαγειρο-καμαρό- 
τος. Συρρίκνωση των θέσεων εργασίας -αύξηση των κερδών για τους 
εφοπλιστές. 

Αρχίζουμε έτσι να βιώνουμε την υπερεντατικοποίηση της εργασίας στο 
καράβι και τις ολοένα αυξανόμενες απαιτήσεις της εργοδοσίας. Ο ναυ¬ 
τικός έχασε την παλιά του ταυτότητα και τη σχέση που είχε με το κα¬ 
ράβι, αφού διαμορφώνεται ένα καινούριο είδος ναυτεργάτη με πολλές 
τεχνολογικές γνώσεις, αντοχές και υπομονή, κάτι μεταξύ σκλάβου και 
υπερανθρώπου. 

Στο όνομα της δήθεν «ασφαλούς πλεύσης» ο ναυτικός γίνεται γρα¬ 
φειοκράτης. Το πλοίο γίνεται ένα κινητό γραφείο που λειτουργεί με 
γραφειοκρατικά δεδομένα. Το πλοίο ταξιδεύει, κουνάει, γέρνει, αλλά¬ 
ζει κλίμακες και καιρικές συνθήκες, πρέπει να είσαι πολύ προσεκτι¬ 
κός σε ό,τι κάνει και να υπάρχει ετοιμότητα. 

Υποχρεωτική τήρηση κανονισμών, «πάκο τα χαρτιά» που πρέπει να 
φτιάξεις, 15 ώρες δουλείας στην καλύτερη των περιπτώσεων. Και πως 
να βάλεις την υπογραφή σου σε κάτι που δεν τηρείται σωστά μέσα στο 
καράβι. 



Αυτό ελάχιστη σημασία έχει για το κεφάλαιο, με την απειλή της από¬ 
λυσης και την ανεργία να σε περιμένει μαθαίνεις όλα να τα κάνεις. Και 
τους «έξω» ξέρει να τους λαδώνει. 

Από στατιστικές έρευνες τα ναυάγια δε μειώθηκαν. ΡΠΕ3ΤΙ6Ε, ΕΞΠΡΕΣ 
ΣΑΜΙΝΑ, ΔΥΣΤΟΣ και τόσα άλλα για τα οποία η γραφειοκρατία τα έβγα¬ 
ζε αξιόπλοα. 

Στην ακτοπλοΐα «μια από τα ίδια» μειωμένες συνθέσεις, πάγωμα των 
μισθών, το ξενοδοχειακό προσωπικό «παίρνει πόδι». Η εκάστοτε εξου¬ 
σία δίνει επιδοτήσεις στους δικούς της εφοπλιστές έτσι ώστε να «εξυ¬ 
πηρετήσουν» όσο γίνεται περισσότερα λιμάνια. Και αυτοί τρίβουν τα 
χέρια τους. Το πλοίο να κινείται, να φτάνει στον προορισμό του με οποι- 
οδήποτε κόστος αρκεί «το χρήμα να πέφτει». Ποιος νοιάστηκε για το 


ναυτεργάτη που «πιάνει» 20 λιμάνια την ημέρα, εάν έχει χρόνο για ξε¬ 
κούραση και είναι σε θέση να ταξιδεύει με ασφάλεια; «Αναλώσιμο» εί¬ 
δος είναι γΓ αυτούς. 


Ποιος νοιάστηκε για το ναυτεργάτη 
που «πιάνει» 20 λιμάνια την ημέρα, 
εάν έχει χρόνο για ξεκούραση και 
είναι σε θέση να ταξιδεύει με ασφάλεια; 
«Αναλώσιμο» είδος είναι γι’ αυτούς 


Και μέσα σε όλα αυτά έχουμε και τους συνδικαλιστές της κοινοβου¬ 
λευτικής αριστερός, να μας βαυκαλίζουν με τα ίδια και τα ίδια. Ως γνή¬ 
σιοι ρυθμιστές κεφαλαίου και εργαζομένων αποφασίζουν πότε θα γί¬ 
νουν απεργίες και τι χαρακτήρα θα έχουν -ερήμην των ναυτικών- και 
όταν βλέπουν ότι η σπίθα εξελίσσεται σε πυρκαγιά τότε ως πυροσβέ¬ 
στες αποφαίνονται ότι δεν είναι ευνοϊκές οι συνθήκες κλπ. Με αυτόν 
τον τρόπο θέλουν να κρατήσουν τους ναυτικούς ελεγχόμενους και πει- 
θαρχημένους μέσα στο καπιταλισμό και συκοφαντείται όποιος δεν υπα¬ 
κούει στις εντολές τους. 

Δημιουργούν επιτροπές ανέργων χωρίς να τις πλαισιώνουν άνεργοι 
ναυτικοί αλλά κάποια άτομα από το κόμμα. 

Είναι ανήμποροι να συσπειρώσουν τους ναυτεργάτες, είναι η αριστε¬ 
ρά που κοιμίζει, αποβλακώνει και απογοητεύει τους εργαζόμενους. 
Μας λένε, συν τοις άλλοις, ότι με την κατάργηση του οαδοίαςε (απε¬ 
λευθέρωση θαλάσσιων μεταφορών) θα πληγεί η εθνική κυριαρχία, η 
οικονομία, θα υπάρξει αφελληνισμός και αναρωτιόμαστε τι αριστερά 
είναι αυτή που την έχει «πιάσει» εθνικιστική υστερία ή μήπως έτσι εί¬ 
ναι η κοινοβουλευτική αριστερά. 

Ή στραβός είναι ο γιαλός ή στραβά αρμενίζουν. Από πότε ο ναυτερ- 
γάτης ένιωσε ότι ο κόπος της δουλειάς του έχει να κάνει με τη δική 
του οικονομική άνοδο και όχι των αφεντικών του, άραγε για ποια οικο¬ 
νομία μας ζητούν να ΠΑΛΕΨΟΥΜΕ; 

Από πότε θα πρέπει να βγούμε ΕΜΕΙΣ υπερασπιστές του ντόπιου εφο¬ 
πλιστικού κεφαλαίου; Για ποια εθνική κυριαρχία μας μιλάνε μέσα στον 
καπιταλισμό; Και από πότε πρέπει να παλεύουμε ΕΜΕΙΣ, οι ναυτεργά- 
τες, ώστε να μην υπάρξει αφελληνισμός στη ναυτιλία; Δε γνωρίζουν, ότι 
δεν είναι στους προβληματισμούς του ναυτεργάτη, εάν δουλεύει για 
εγχώρια ή ξένα αφεντικά; Πρώτοι διδάξαντες οι έλληνες μετανάστες. 
Εάν μιλάνε για αφελληνισμό των πληρωμάτων, ξεχνούν ότι αυτό καλ¬ 
λιεργεί το ρατσισμό. Χρέος μας είναι να δημιουργούμε την αλληλεγ¬ 
γύη μεταξύ των εργατών ανεξαρτήτου χρώματος ή εθνικότητας. 

Δε μας χωρίζει τίποτα, απεναντίας έχουμε να παλέψουμε την εκμε¬ 
τάλλευση, την καταπίεση και την ανεργία. 

Γνωρίζουμε ότι η νεοφιλελεύθερη πολιτική προστάζει εργάτες πολλών 
ταχυτήτων. Καθήκον μας είναι πια η διαδικασία της αυτοργάνωσής μας 
χωρίς κρατικοδίαιτους συνδικαλιστές. Πρέπει να είμαστε αλληλέγγυοι 
στα κοινά προβλήματα που αντιμετωπίζουμε. Να υψώσουμε τη φωνή και 
την αξιοπρέπειά μας απέναντι στους «προστάτες» και τα αφεντικά μας. 
Μπορούμε με τη συσπείρωση να βρούμε τρόπους δράσης. Νομίζω ότι 
είναι επίκαιρο όσο ποτέ άλλοτε απέναντι στη νεοφιλελεύθερη πολιτι¬ 
κή το σύνθημα: ΕΡΓΑΤΕΣ ΟΛΟΥ ΤΟΥ ΚΟΣΜΟΥ ΕΝΩΘΕΙΤΕ. 

Μάγδα Μάντζου 

Λουκέτα, απολύσεις, δημοσιονομική τρομοκρατία και φτώχεια 


Το μεγάλο σαφάρι 

των αρπακτικών του κεφάλαιου 


Η πολιτικοοικονομική εξουσία των κεφαλαιοκρατών-τεχνοκρατών 
σήμερα, απαιτεί όλο και πιο έντονα τον επανασχεδιασμό της κυ¬ 
βερνητικής - πολιτικής διαχείρισης του συστήματος από την Ν.Δ, 
με βάση τα δικά της κερδοσκοπικά συμφέροντα και τη δική της 
«αναπτυξιακή - επιχειρηματική» στρατηγική. Αυτή η στρατηγική 
των αρπακτικών του κεφαλαίου, δεν είναι τίποτε άλλο παρά η συ¬ 
στηματική επίθεση στο εισόδημα και στο βιοτικό επίπεδο των ερ¬ 
γαζομένων, της νεολαίας, των σημερινών κολασμένων. 

Πρόσφατα, ο ΣΕΒ και ο εντολοδόχος διοικητής της ΤτΕ Γκαργάνας, εμ¬ 
μέσως πλην σαφώς, πρότειναν τη μείωση των μισθών και των συντά¬ 
ξεων, ενώ πιο πριν οι βιομήχανοι της Β. Ελλάδας (ΣΒΕΕ), που ευθύ- 
νονται για μπαράζ μεταναστεύσεων των εργοστασίων τους, πήγαν ένα 
βήμα πιο πέρα προτείνοντας τη σταδιακή σύγκλιση των μισθών και των 
συντάξεων με τους Βαλκανικούς μισθούς, εκβιάζοντας και τρομοκρα¬ 
τώντας ανοιχτά τις τοπικές κοινωνίες : « ή μειώνονται οι μισθοί των 
εργαζομένων και οι ασφαλιστικές 
εργοδοτικές εισφορές προς το 
ΙΚΑ ή απολύουμε τους εργαζόμε¬ 
νους, κλείνουμε τις επιχειρήσεις 
και τις πάμε στα Βαλκάνια». 

Σήμερα μπορούμε να πούμε με 
βεβαιότητα ότι ένα μέρος των προ¬ 
τάσεων της ιεράς συμμαχίας βιο- 
μηχάνων-τραπεζιτών εισακούστηκε 
από την κυβέρνηση. 0 προϋπολο¬ 
γισμός του 2006 όχι μόνο προ¬ 
βλέπει μικρότερες αυξήσεις σε 
μισθούς και συντάξεις, αλλά και 
μείωση των προσλήψεων σε υγεία, 
παιδεία, επέκταση των ιδιωτικο- 
ποιήσεων και αύξηση των ειδικών 
φόρων για να καλυφθούν οι «μαύ¬ 
ρες τρύπες» του λεγάμενου «δη¬ 
μοσιονομικού ελλείμματος». Δη¬ 
λαδή η κυβέρνηση προσπαθεί να 
κλείσει τις «μαύρες τρύπες» («δη¬ 
μόσια» ελλείμματα), που δημιούργησαν με την ανοχή της οι τραπεζίτες 
και οι βιομήχανοι με τα εκατοντάδες δισεκατομμύρια επιδοτήσεων που 
έπαιρναν από το κράτος, μετακυλώντας ταυτόχρονα τα βάρη στους ερ¬ 
γαζόμενους και στην κοινωνία, αντί στους κεφαλαιοκράτες, και κατα¬ 
στρατηγώντας βίαια, εκεί που δεν υπάρχει συναίνεση, το σύνολο των 
εργασιακών και ασφαλιστικών δικαιωμάτων των εργαζομένων. 

Αξίζει να αναφερθεί ότι φέτος οι μισθωτοί και συνταξιούχοι θα πλη¬ 
ρώσουν αυξημένο φόρο εισοδήματος κατά 9,2% ή 750εκατ. ευρώ, ενώ 
οι επιχειρηματίες αυξημένο φόρο εισοδήματος μόνο κατά 2,5% ή 120 
εκατ. ευρώ -λόγω φοροελαφρύνσεων- παραπάνω από το 2005. Αυτό 
σημαίνει ότι η πραγματική μείωση των ελλειμμάτων θα προέλθει μο- 
νομερώς από τους μισθωτούς και τους συνταξιούχους. 

Η δημοσιονομική τρομοκρατία είναι εδώ! ενώ προβλέπεται διπλασια¬ 
σμός των ιδιωτικοποιήσεων για το 2006. Προ των πυλών είναι η ΔΕΗ, 
η Ολυμπιακή, τα λιμάνια, το Μετρά, το Τράμ και ο προασπακός σιδη¬ 
ρόδρομος. Επειδή βασικό χαρακτηριστικό των βιομηχάνων είναι η απλη¬ 
στία τα παραπάνω δεν τους αρκούν. Για τούτο ο ΣΕΒ επαναφέρει πιο 


κομψά την αρχική πρόταση του ΣΒΕΕ, μιλώντας για τη «δημιουργία γκρί¬ 
ζων ζωνών μειωμένου κόστους» των επιχειρήσεων στη Μακεδονία και 
Θράκη, με παράλληλη μείωση των εργοδοτικών ασφαλιστικών εισφο¬ 
ρών κάτω του 1/3. Τη δε απώλεια εσόδων του ΙΚΑ, που θα προκύψει 
από τη μείωση του κόστους των εισφορών, προτείνουν να την επιδο¬ 
τήσει ο κρατικός προϋπολογισμός (είο). Δηλαδή οι εργαζόμενοι πάλι. 
Όταν είναι γνωστό ότι τα τελευταία δέκα χρόνια, εκατοντάδες επιχει¬ 
ρηματίες επιδοτήθηκαν δωρεάν και αφού «έφαγαν» το ζεστό χρήμα ή 
άρπαξαν κεφάλαια από το χρηματιστήριο κήρυξαν «πτώχευση» στα ερ¬ 
γοστάσιά τους και απόλυσαν χιλιάδες εργαζόμενους, είτε έβαλαν λου- 
κέτο μεταφέροντας τις παρα¬ 
γωγικές τους μονάδες στα Βαλ¬ 
κάνια, αυξάνοντας τις στρατιές 
ανέργων. Αρκεί να αναφέρουμε 
ότι μέχρι τώρα 2950 περίπου επι¬ 


Δηλαδη η κυβέρνηση προσπαθεί 
να κλείσει τις «μαύρες τρύπες» 

(«δημόσια» ελλείμματα), που δημιούργησαν 
με την ανοχή της οι τραπεζίτες 
και οι βιομήχανοι με τα εκατοντάδες δισ. 
επιδοτήσεων που έπαιρναν από το κράτος, 
μετακυλώντας ταυτόχρονα τα βάρη 
στους εργαζόμενους και στην κοινωνία 
αντί στους κεφαλαιοκράτες, και 
καταστρατηγώντας βίαια, εκεί που 
δεν υπάρχει συναίνεση, το σύνολο 
των εργασιακών και ασφαλιστικών 
δικαιωμάτων των εργαζομένων 



χειρήσεις εγκαταστάθηκαν στις γειτονικές χώρες, ενώ την τελευταία 
διετία 300 επιχειρήσεις έβαλαν λουκέτο, αφήνοντας στην ανεργία πε¬ 
ρισσότερους από 150.000 εργαζόμενους. 

Η ένταση της νέας φτώχειας είναι πια γεγονός. Τα επίσημα στοιχεία, 
σύμφωνα με έρευνα του ΕΚΚΕ, είναι ενδεικτικά. Το 21% του πληθυ¬ 
σμού στην Ελλάδα (2 εκατομ), προσεγγίζει ή βρίσκεται κάτω από το 
όριο φτώχειας. Αν συνυπολογίσουμε τις κατασχέσεις μισθών και συ¬ 
ντάξεων σε 500.000 οφειλέτες του «δημοσίου», η νέα φτώχεια θα πά¬ 
ρει τεράστιες διαστάσεις. 

Οι βιομήχανοι τα θέήουνόήα. 
θα τουδ αφήσουμε; 

Στο διάστημα των 19 μηνών διαχείρισης της κυβερνητικής εξουσίας 
από τη ΝΔ, το κράτος πριμοδότησε και στήριξε εμπράκτως όλες τις 
στρατηγικές επιλογές των κεφαλαιοκρατών. Τους τα έδωσε όλα με 
την μείωση της φορολογίας των κερδών τους (από 35% σε 25%), με 
το νέο αναπτυξιακό νόμο που τους χρηματοδοτεί για να μεταναστεύ¬ 


σουν τα εργοστάσιά τους και να κάνουν επενδύσεις, με την αποσύν- 
δεση των κρατικών επιδοτήσεων από τη δημιουργία νέων θέσεων ερ¬ 
γασίας, με το ελαστικό οχτάωρο, το νέο ωράριο των καταστημάτων, το 
ασφαλιστικό των τραπεζοϋπαλλήλων και.,.έπονται κι άλλα. Είναι εν¬ 
δεικτικό ότι, μόνο από την εφαρμογή του ελαστικού ωραρίου και των 
μειωμένων υπερωριών σε 850.000 εργαζόμενους, η ετήσια συνολική 
κερδοφορία των εργοδοτών θα ενισχυθεί με 1,3 δις ευρώ. 

Η απληστία των κεφαλαιοκρατών όμως, για την μεγιστοποίηση των κερ¬ 
δών τους, δεν έχει όρια και κλείνουν το μάτι στην κυβέρνηση, για την 
κατάργηση του 2% το μήνα στις ομαδικές απολύσεις και το άνοιγμα 

συνολικά του ασφαλιστικού. Η απλη¬ 
στία τους εναρμονίζεται απόλυτα με 
την απληστία της ΙΙΝΙΟΕ (Ευρωπαϊ¬ 
κή Ένωση Επιχειρήσεων) ή αλλιώς 
το συνδικάτο του ευρωπαϊκού κε¬ 
φαλαίου. Η υΝΙΟΕ επικεντρώνει το 
ενδιαφέρον της στο μεγαλύτερο 
άνοιγμα των αγορών στο διεθνές 
εμπόριο, στην αναδιάρθρωση του 
συστήματος κοινωνικής πρόνοιας, 
στη μεγαλύτερη εργασιακή ευελιξία 
και τον ανταγωνισμό, ενώ η επίτρο¬ 
πος ανταγωνισμού της Ε.Ε. Νέλι 
Κρος, επιδιώκει να φαλκιδέψει την 
ετήσια ενιαία καλοκαιρινή άδεια των 
εργαζομένων με το μοίρασμά της 
και την περίοδο του Χειμώνα. 

Υπάρχει ένας πίνακας του Ιερώνυ¬ 
μου Μπος «Το κάρο και τα άχυρα» 
που απεικονίζει τη λαγνεία της απλη¬ 
στίας. Αυτή η λαγνεία της απληστίας 
(της αισχοκέρδειας) που σήμερα συ¬ 
γκαλύπτεται κάτω από το «όραμα» 
των αναδιαρθρώσεων των αφεντι¬ 
κών, ευθύνεται για τη νέα φτώχεια, 
την ανεργία, τον εργασιακό μεσαίωνα, τον κοινωνικό αποκλεισμό. 

0α τους αφήσουμε να αλωνίζουν παίρνοντας το σιτάρι και αφήνοντάς 
μας τα άχυρα, οχυρωμένοι πίσω από τα καθεστωτικά κόμματα, τις εθι¬ 
μοτυπικές κινητοποιήσεις των κρατικοσυνδικαλιστικών οργανώσεων 
των ΓΣΕΕ-ΑΔΕΔΥ εν όψη της κατάθεσης του προϋπολογισμού και τις 
κομματικοκεντρικές πυροσβεστικές κινητοποιήσεις της καθεστωτικής 
αριστερός και του ΠΑΜΕ; 

0α ηδονιζόμαστε αυτάρεσκα πίσω από τα ψέματα, την εξαπάτηση, τις 
ρητορικές πιρουέτες, τη διαφθορά, και τις εξαγγελίες των εθνοπατέ¬ 
ρων πολιτικών; Ή ήρθε η αποφασιστική στιγμή, από ΕΜΑΣ ΤΟΥΣ 
ΠΟΛΛΟΥΣ σημερινούς κολασμένους, να πάρουμε τη ζωή μας και τους 
αγώνες στα χέρια μας στην κατεύθυνση του οργανωμένου κοινωνικο- 
πολιτικού εκβιασμού κράτους-κυβέρνησης-κεφαλαίου; 

Γιατί το ξέρουμε καλά κι αυτοί ακόμα καλύτερα, ότι «εμείς δεν έχου¬ 
με λόγο να διστάζουμε κι αυτοί δεν έχουν λόγο να κοιμούνται ήσυχοι.» 
Οψόμεθα...! 

Θ. Θ. 

Το ρέκβιεμ της αστικής δικαιοσύνης 

Τώρα που έχει περάσει ένα χρονικό διάστημα από την έναρξη της εξάρθρωσης παρα-δικαστικών κυκλωμάτων, 
μπορούμε να βγάλουμε μερικά συμπεράσματα 



Μια θεμελιώδηε αρχή... 

Η αρχή της διάκρισης των λειτουργιών, δηλ. το ότι η 
νομοθετική, εκτελεστική και δικαστική λειτουργία ως 
επιμέρους εκφάνσεις της κρατικής εξουσίας πρέπει 
σε ένα κράτος δικαίου να είναι χωρισμένες, είναι θε¬ 
μέλιο του δυτικού πολιτισμού κι υπάρχει σε όλα τα 
ευρωπαϊκά συντάγματα. 

Αλλά σχεδόν πάντα παραλείπεται η αναφορά στο 2ο 
σκέλος αυτής της αρχής, ότι οι 3 αυτές λειτουργίες 
ποτέ δεν είναι εντελώς ανεξάρτητες μεταξύ τους και 
πάντα είναι αδιαίρετα κομμάτια μιας εξουσίας, της 
κρατικής. Οι πυλώνες της κρατικής εξουσίας έχουν 
διαύλους επικοινωνίας μεταξύ τους, είτε πρόκειται 
για ευρωπαϊκό κράτος, είτε για τριτοκοσμικό, απλώς 
στα πιο οργανωμένα κράτη αυτό προβλέπεται από το 
νόμο, λ.χ. τα μέλη του ανώτατου δικαστηρίου να επι¬ 
λέγει η κυβέρνηση (ΗΠΑ, Ελλάδα κλπ.). Οπότε, ό,τι 
προκύπτει, δηλαδή η πεποίθηση ότι υπάρχει «ανε¬ 
ξάρτητη δικαιοσύνη», είναι θέμα χρόνου να διαλυθεί. 
Αλλωστε, για την πλειοψηφία η δικαιοσύνη όπως και 
η θρησκεία είναι συχνά ένα σημείο αναφοράς που κα¬ 
λύπτει την ανάγκη του κόσμου να πιστεύει και να προ¬ 
σμένει να φέρει την κάθαρση κάποιος μεσσίας, μη¬ 
τροπολίτης ή εφέτης. 

...φέρνει κοινωνική καταξίωση... 

Στη συνείδηση της πλειοψηφίας ο δικαστής θεωρού¬ 
νταν ένα τρίτο πρόσωπο: δεν τον διόριζε κανείς, με 
την αξία του έπαιρνε τη θέση του, δεν ήταν κομματι¬ 
κά ή επιχειρηματικά ενταγμένος, οι διάδικοι του ήταν 
άγνωστοι και δεν είχε λόγο να μεροληπτήσει, είχε αρ¬ 
κετά χρόνια μελέτης στην πλάτη του, απέφευγε τις 
κακοτοπιές και κρατούσε συνήθως χαμηλό κοινωνι¬ 
κό προφίλ. Συνεπώς, ήταν ο καταλληλότερος να κρί¬ 
νει επί κάποιου θέματος, απολαμβάνοντας καθολικού 
σεβασμού. Επιστέγασμα αυτής της αντίληψης είναι η 
επωδός «όποιος έχει στοιχεία και αποδείξεις, ας τα 
πάει στον εισαγγελέα», μια συναίνεση των πολιτευ- 
τών ότι ο χώρος επίλυσης διαφωνιών είναι βέβαια το 
κοινοβούλιο, αλλά ακόμα πιο αξιόπιστα είναι τα δικα¬ 
στήρια. Κατά κάποιον τρόπο, οι δικαστές θεωρούνταν 
διαιτητές. 

...και φυσικά, συντεχνιακή ασυλία... 

Είναι φυσικό φαινόμενο τα μέλη μιας κοινωνικής ομά¬ 
δας να αναπτύξουν συντεχνιακή αλληλεγγύη μόλις 
συνειδητοποιήσουν ότι αποτελούν ένα σύνολο με κοι¬ 
νά χαρακτηριστικά. Και θα υπερασπιστούν αλλήλους 
ακόμα κι αν πρόκειται για υποθέσεις που δεν συγ- 
χωρούνται σε άλλους. Οι συνήθεις περιπτώσεις που 
σπάει η συντεχνιακή ασυλία και η ομάδα θυσιάζει μέ¬ 
λος της, είναι λόγω εσωτερικών αντιπαλοτήτων ή όταν 
εξ αιτίας του μέλους κινδυνεύει να πάθει ανεπανόρ¬ 
θωτη ζημιά η ομάδα. Όπως και έγινε με τους δικα¬ 


στικούς. Κυνήγησαν τους επίορκους των οποίων τη 
δράση τόσα χρόνια γνώριζαν μόλις κινδύνευσε όλο 
το δικαστικό σώμα. 

...ακολουθεί κρίση θεσμών... 

Βαρυσήμαντες κουβέντες όπως «κρίση θεσμών» κλπ. 
ακολούθησαν την εξάρθρωση του παρα-δικαστικού 
κυκλώματος. Ανοησίες. Κρίση είναι μια κατάσταση 
που προκύπτει ενόσω όλα εξελίσσονται ομαλά. Τί¬ 
ποτε όμως απ’ όσα έγιναν γνωστά δεν είναι καινούργιο 
-αυτά τα φαινόμενα είναι σύμφυτα με τη λειτουργία 
της αστικής δικαιοσύνης, τα γράφουν οι εφημερίδες 
εδώ και 100 χρόνια τουλάχιστον. Δηλαδή ήταν άγνω¬ 
στο ότι το οργανωμένο έγκλημα που σήμερα σχετί¬ 
ζεται με ναρκωτικά, όπλα και σωματεμπορία έχει πο¬ 
λιτικές και δικαστικές διασυνδέσεις; Είναι καινούργιο 
φαινόμενο δικηγόροι να χρηματίζουν δικαστές; Ή μή¬ 
πως είναι άγνωστος ο φαρισαϊσμός του να απαξιώ¬ 
νουν το πολιτικό έγκλημα αυτοί που διαπλέκονται με 
το κοινό έγκλημα; Τα κηρύγματα στα παράθυρα περί 
ηθικής από τον Ταουξή (δικηγόρος πολιτικής αγωγής 
στη δίκη της 17Ν, συνήγορος μετά του αρχιμανδρίτη 
Γιοσάκη), τρομοκρατίας από τον Σ. Κεχαγιόγλου (δι¬ 
κηγόρος πολιτικής αγωγής στη δίκη 17Ν, εμπλεκό¬ 
μενος στο παρα-δικαστικό κύκλωμα) πρόσφατα βρή¬ 
καν το ταίρι τους: τον Π. Μαντούβαλο, δικηγόρο και 
βουλευτή της Ν.Δ. Εμ ποιος ξέρει να καταπολεμήσει 
το οργανωμένο έγκλημα καλύτερα από αυτόν που το 
δημιουργεί... 


...και έρχεται να συνδράμει 
η 4η εξουσία. 

Φυσικό, το φαινόμενο των τηλεδικείων είναι σχετι¬ 
κά πρόσφατο. Χωρίς να απομακρύνονται από τον 
ψυχαγωγικό και ενημερωτικό τους ρόλο, χωρίς να 
χρειάζεται να προπαγανδίζουν επί 24ώρου βάσεως 
ένα ζήτημα (μια παρουσίαση στο δελτίο ειδήσεων 
και μια εκπομπή «αποκαλύψεων» αρκούν), χωρίς 
να τοποθετηθούν φανερά πολιτικά και με το ευλο- 
γοφανές «ένα ρεπορτάζ κάνουμε, με στοιχεία και 
αποδείξεις», τα τηλεοπτικά κανάλια έχουν γίνει 
αδιάσπαστο μέρος της πολιτικής ζωής. Είναι τόση 
η πολιτική πίεση που ασκούν που οι ίδιοι οι πολι- 
τευτές θεωρούν ότι το έτερον ήμισυ της κοινοβου¬ 
λευτικής δραστηριότητας είναι η παρουσίασή της 
στα ΜΜΕ. Τα γαβγίσματα στο κοινοβούλιο πλέον 
αποκτούν νόημα μόνον αν έχουν τηλεοπτικό αντί¬ 
κρισμα. Ο χαρακτηρισμός των ΜΜΕ «4η εξουσία» 
δικαιολογείται απόλυτα. 

Όπως όμως και οι υπόλοιπες τρεις εξουσίες, τα 
ΜΜΕ δεν είναι μια αυτονομημένη εξουσία. Όσο ισχυ¬ 
ρά κι αν φαίνονται, υπακούν στις ίδιες αρχές. Μό¬ 
λις υπάρξει ανάγκη για συστράτευση των κυριάρ¬ 
χων του καπιταλιστικού συστήματος, τα κεφάλια 
μέσα -όσοι χαίρονται που το τάδε κανάλι κατέστρεψε 
την πολιτική καριέρα ενός υποκριτή πολιτικού, ας 
θυμηθούν την μεθοδευμένη τηλε-τρομολαγνεία που 


ξεκίνησε από το καλοκαίρι του 2002 με αφορμή την 
υπόθεση της 17Ν. Ας μην έχουμε αυταπάτες, η ανε¬ 
ξαρτησία των ΜΜΕ φτάνει έως εκεί που φτάνει και 
η ανεξαρτησία της δικαιοσύνης. Η τηλεόραση έγι¬ 
νε ένα νέο φόρουμ πολιτικής αντιπαράθεσης. Τα 
ίδια κέντρα εξουσίας που συγκρούονται στο κοινο¬ 
βούλιο και στα δικαστήρια, συγκρούονται πια και στα 
παράθυρα. 


Έτσι κι αλλιώς η διαφθορά 
είναι αδιάσπαστο κομμάτι 
του αστικού κοινοβουλευτισμού 


Οι «δαιμόνιοι ρεπόρτερ» δεν κρύβουν ότι η πλειοψη¬ 
φία των στοιχείων που «αποκαλύπτουν» είτε είναι 
απλώς κοινά δημόσια έγγραφα είτε τους τα δίνουν 
αντίπαλοι πολιτικοί ή οι διωκτικές αρχές (σιγά τις απο¬ 
καλύψεις, δηλαδή). Ούτε ποτέ εξεπλάγησαν τα στε¬ 
λέχη ενός κόμματος με τις «αποκαλύψεις» στα τη- 
λεπαράθυρα για την παράνομη δράση των μελών και 
παραγόντων τους. Η μόνη ανακάλυψη στην όλη υπό¬ 
θεση των τηλεδικείων είναι το ότι σε σχέση με την 
κοινοβουλευτική, η τηλεοπτική αντιπαράθεση είναι 
καλύτερος τρόπος από να πληγεί το κύρος ενός πο¬ 
λιτικού, διότι η αποκάλυψη ενός εγγράφου στη βου¬ 
λή ή στον εισαγγελέα έχει λιγότερη δημοσιότητα από 
την παρουσίασή του στην τηλεόραση, διότι σε πραγ¬ 
ματικό χρόνο (ζωντανά) γίνεται γνωστό σε εκατομ¬ 
μύρια τηλεθεατές. 

Περασμένα μεγαλεία 

Όταν τελειώνει κάτι, πρέπει να έχουμε το σθένος να 
ομολογούμε τη λήξη του. Διότι μόνο τότε θα μπο¬ 
ρούμε να ξαναξεκινήσουμε. Αλλιώς, η παρακμή είναι 
κάτι αναπόφευκτο και η κατρακύλα δεν έχει τέλος, 
όπως αποδείχτηκε με τις παλινωδίες των δικαστών, 
που φοβούμενοι μην κατηγορηθούν ότι συναλλάσσο¬ 
νται με τον κατηγορούμενο, επιβάλλουν εδώ και ένα 
χρόνο εξοντωτικές ποινές σε όποιον άτυχο βρεθεί 
μπροστά τους, καταστρέφοντας εφ’ όρου ζωής μι- 
κρο-κακοποιούς ώστε να είναι ήσυχοι ότι δεν θα γί¬ 
νουν θέμα στα κανάλια. Έχει περάσει ανεπιστρεπτί 
η εποχή που αναγνώριζε στους δικαστές το ρόλο ενός 
ουδέτερου κριτή, τιμητή του τι γίνεται στην κοινωνία. 
Η εξάρθρωση όχι μόνο ενός αλλά περισσοτέρων παρα- 
δικαστικών κυκλωμάτων απλώς επιβεβαίωσε ξανά ότι 
η διαφθορά- ως συναλλαγή ανάμεσα σε πόλους οι¬ 
κονομικής, πολιτικής και δικαστικής εξουσίας- είναι 
εγγενής στον αστικό κοινοβουλευτισμό. 


Φελεσάκης Άγγελος 









Επιμέλεια: Ν. Ν. 


Μια γενοκτονία 
για την ευημερία 
της Δύσης... 


/ 


Κάποιοι από τους πολίτες της πολιτισμένης Δύσης ίσως να διαβά 
σαμε για τις δολοφονίες μεταναστών στα σύνορα Μαρόκου-Ισπανίας 
Πόσοι αναρωτηθήκαμε για τις αιτίες που οδηγούν χιλιάδες αφρικα- 
νούς στα σύνορα ζωής και θανάτου; Ορισμένες αναφέρονται στις επό 
μενες σελίδες. Το γράμμα του ΜίοάεΙθ λέει περισσότερα... 


οι λέξεις δεν φτά¬ 
νουν για να μεταδώσω τα αισθήματα μου τη στιγμή αυτή που 
με τη βία με μεταφέρουν πίσω στον τόπο απ’ τον οποίο ήρθα. 
Δε μου δόθηκε χρόνος για να σας πω τους λόγους που με οδήγησαν 
να ξεκινήσω αυτό το μεγάλο και οδυνηρό ταξίδι, κατά τη διάρκεια του 
οποίου πέθαναν πολλοί από τους συντρόφους μου στη δυστυχία. Ήθε¬ 
λα να σας πω αυτούς τους λόγους μιλώντας μαζί σας πρόσωπο με 
πρόσωπο* να δείτε έναν άνθρωπο που στο κορμί του έχουν αποτυ¬ 
πωθεί τα βάσανα και η καταπίεση ενός λαού που τον εκμεταλλεύο¬ 
νται και τον λεηλατούν. Όμως τα τείχη που έχουν υψωθεί αναμέσα 
σε μένα και σε σας δεν επιτρέπουν καμία πραγματική ανθρώπινη συ¬ 
νάντηση ανάμεσά μας και μένουμε να κοιταζόμαστε από μακρυά σα 
το σκύλο με τη γάτα, παρόλο που είμαστε πολίτες του ίδιου κόσμου. 
Αφού δεν μπορούμε πια να μιλήσουμε, αφήστε με να σας κοτάξω στα 
μάτια, μέσ’ απ’ το συρματόπλεγμα που χωρίζει την Αφρική απ’ την Ευ¬ 
ρώπη και συμβολίζει το ψέμα των σχέσεων ανάμεσα στο Βορρά και 
στο Νότο που έχουν φτιάξει οι κυβερνήσεις μας. Αυτό το συρματό¬ 
πλεγμα, αυτό το διαχωριστικό τείχος αποκαλύπτει το ψέμα: οι πρώ¬ 
τες ύλες από το Νότο και τα βιομηχανικά προϊόντα από το Βορρά, ανά¬ 
μεσά τους τα όπλα, μπορούν να το διασχίσουν, όχι όμως και οι άν¬ 
θρωποι. ΓΓ αυτό είναι πραγματικά αδύνατο να συναντηθούμε. 

Ετσι, διαβάστε στα μάτια μου τον πόνο και τα βάσανα που φέρνω απ’τη 
γη μου* εκεί, όπου οι πολυεθνικές σπέρνουν το θάνατο και την ερή- 
μωση για να δημιουργήσουν έναν τόπο κατεστραμένο, όπου θα υπάρ¬ 
χουν μόνο πρώτες ύλες για εκμετάλλευση και δάση κι άγρια ζώα για 
τους τουρίστες. Τα μάτια μου είναι το μόνο μέσο που μου μένει για να 
μάθετε τα βάσανά μας και τους λόγους που μας τα επέβαλαν. Ξέρω 
ότι τα ΜΜΕ δεν θα μου δώσουν φωνή και ότι οι πολιτικοί δεν θα μι¬ 
λήσουν για τα ανθρώπινα δικαιώματα στις συναντήσεις τους, γιατί, 
τελικά η ζωή μου, όπως και η ζωή όλων των φτωχών του κόσμου δεν 
μετράει γΓ αυτούς. Μας θυσιάζουν χωρίς δισταγμό ή ντροπή. 

Κυρίες και κύριοι της ισπανικής κοινωνίας, είμαι αφρικανός. Ερχο¬ 
μαι από μια χώρα που την έχουν καταδικάσει στη φτώχεια. Μια χώρα 
που οι πολυεθνικές της Δύσης τη λεηλατούν εδώ και αιώνες, που έχει 
υποστεί φρικτούς πολέμους, τους οποίους παρουσιάζουν ως εμφύ¬ 
λιους, ενώ στην πραγματικότητα δεν είναι παρά οικονομικοί πόλεμοι, 
με αποκλειστικό σκοπό τη λεηλασία και τον πλουτισμό, το δικό τους 
αλλά και αφρικανών ηγετών* πόλεμοι που έχουν στοιχίσει τη ζωή εκα¬ 
τομμυρίων αδερφών μου. Δε θα μπορούσαμε να φτιάξουμε ένα άλλο 
κόσμο όπου κάθε άνθρωπος θα ζει ειρηνικά; Καταλαβαίνετε; Είμαστε 
θύματα μιας διαρκούς φτώχειας που οργανώνεται από τη Δύση κι 
εκτελείται από τους ηγέτες μας, στην υπηρεσία των πολυεθνικών. 
(...) ΓΓ αυτό βρισκόμαστε σε μια κατάσταση όπου δεν μπορούμε ούτε 
τη γη μας να καλλιεργήσουμε, ούτε να κοιμηθούμε χωρίς φόβο, ούτε 
να σκεφτούμε το μέλλον των παιδιών και των αδερφών μας. Όλα όσα 
παράγουν οι χώρες μας τα αρπάζουν οι πολυεθνικές, με τη βοήθεια 
των κυβερνήσεων της Ευρώπης και της Αμερικής, αλλά και των δι¬ 
κών μας. Την ίδια στιγμή εμείς πεθαίνουμε της πείνας. Στις χώρες 
μας, ο θάνατος έχει γίνει κάτι συνηθισμένο. Βλέπουμε καθημερινά τα 


παιδιά μας να πεθαίνουν από την πείνα ή από αρρώστιες που με λίγα 
χρήματα θα μπορούσαν εύκολα να θεραπευτούν. Μπορείτε να φα¬ 
νταστείτε τον πόνο όταν κρατάς στα χέρια σου ένα παιδί που πέθανε 
από πείνα, όπως μου έχει συμβεί, ή όταν ο πατέρας μου πέθανε από 
ελονοσία, που θα μπορούσε να αντιμετωπιστεί σε οποιοδήποτε κέ¬ 
ντρο υγείας; Σίγουρα θα έχετε δει παρόμοιες σκηνές κάποιες φορές 
στην τηλεόραση. Για εμάς όμως αυτή είναι η ζωή μας. Πόσο μπορεί 
ν’ αντέξει κανείς μια τέτοια ζωή; (...) 

Τη νύχτα, ενώ περιμέναμε την κατάλληλη στιγμή για να πηδήξουμε 
το συρματόπλεγμα, αποχαιρετιστήκαμε όλοι μεταξύ μας. Κανείς μας 
δεν ήξερε τι πυρομαχικά θα χρησιμοποιούσαν εναντίον μας οι συ- 
νοριοφύλακες, αν θα μας πυροβολούσαν και σε ποιο μέρος του κορ¬ 
μιού μας. Ούτε ξέραμε πως θα πέφταμε στο έδαφος έχοντας σκαρ¬ 
φαλώσει πάνω από ένα συρμάτινο φράχτη ύψους έξι μέτρων. Και ανα¬ 
ρωτιόμουν: θα είναι σήμερα η τελευταία μέρα της ζωής μου; Και έφερ¬ 
να στο μυαλό μου τους συντρόφους που έχουν ήδη πεθάνει στην προ¬ 
σπάθεια κι αποκαρδιωνόμουνα. Σκεφτόμουν την οικογένειά μου, τους 
φίλους μου που έμειναν στην Αφρική. Το μέλλον. Ποιό μέλλον; Δεν 
έχω. Ένιωθα χαμένος, χωρίς ύπαρξη, σα να μην έχουμε καμία αξία 
στα μάτια αυτού του κόσμου, σα να μην είμαστε τίποτα παραπάνω από 
ζώα, καλοί μόνο για τη σφαγή. Αυτό είναι άδικο! Πρέπει να πηδήξω 


το φράχτη. Δεν έχω επιλογή. Σκέφτομαι τη χώρα μου, όλο τον πλού¬ 
το που υπάρχει εκεί. Ποιος πλούτος; Τίποτα από ό,τι υπάρχει στις χώ¬ 
ρες μας δεν μας ανήκει! 

Κάθε μέρα που περνά παρακολουθούμε τη λεηλάτησή μας χωρίς να 
μπορούμε να κάνουμε τίποτα. Όποιος ανοίγει το στόμα του, δέχεται 
ένα πυροβολισμό στο σβέρκο. Και η Δύση συνεχίζει να μας χαρίζει 
όπλα και οι σφαγές συνεχίζονται στη γη μου. Γιατί, αντί να μας βοη¬ 
θήσουν να βγούμε απ’ την κόλαση, μας χώνουν όλο και πιο βαθειά; Η 
εξαθλίωση στις χώρες μας αντί να μειώνεται αυξάνεται καθημερινά. 
Τα παιδιά μας είναι καταδικασμένα να ζουν με το τραύμα της φτώ¬ 
χειας και τη συνεχή απειλή του πολέμου. Όσοι γλυτώνουν απ’τον πό¬ 
λεμο πεθαίνουν απ’ την πείνα. Είμαστε καταδικασμένοι στη φτώχεια 
σε χώρες πλούσιες σε χρυσό, διαμάντια, κολτάνιο, χαλκό και πετρέ¬ 
λαιο -που πάντα προορίζονται για την ευημερία άλλων. Ο κόσμος εί¬ 
ναι ένα έγκλημα, έτσι δεν είναι; Μην απορείτε που κλαίω όταν σας 
μιλάω. Είναι φρικτή η ζωή μας. Έτσι, με πικρία, θα ξαναπροσπαθήσω 
να πηδήξω το φράχτη. Θα ζήσω, θα πεθάνω, το ίδιο κάνει. Κανείς δε 
θα νοιαστεί για την τύχη μου. Πείτε μου κυρίες και κύριοι της ισπα¬ 
νικής κοινωνίας, για ποιο έγκλημα με τιμωρούν μ’ αυτό τον τρόπο; 

φάκελος / 


Σουδάν ■ Νταρφούρ 

Ένας (ακόμα) πόλεμος 
για το πετρέλαιο 



Τ ο Σουδάν η “ΒίΙοά 31 δυάοη” (η Τη των Μαύρων”) είναι η μεγα¬ 
λύτερη σε έκταση χώρα της Αφρικής. Μια χώρα πλούσια σε πρώ¬ 
τες ύλες (χρυσός, πετρέλαιο, διάφορα μεταλλεύματα) η οποία διατρέ- 
χεται από το Νείλο και τους παραποτάμους του, που καθιστούν τις με¬ 
γάλες σε έκταση πεδιάδες ιδιαίτερα εύφορες, ενώ συγχρόνως προ¬ 
σφέρουν τεράστιες δυνατότητες για παραγωγή υδροηλεκτρικής ενέρ¬ 
γειας. Οι εύφορες κοιλάδες του Νείλου είχαν παλαιότερα προσδώσει 
στο Σουδάν το χαρακτηρισμό του “σιτοβολώνα της Αφρικής”. Ωστόσο, η 
χώρα είναι κατεστραμένη από δεκαετίες πολέμων και το μεγαλύτερο 
τμήμα του πληθυσμού μαστίζεται από πείνα και φτώχεια. Η καταγωγή των 
τραγικών για τους κατοίκους του συνθηκών στις οποίες βρίσκεται το Σου¬ 
δάν ανάγεται στην εποχή της αποικιοκρατίας και της βρετανικής πολιτι¬ 
κής του “διαιρεί και βασίλευε”. Από το 1899 ως το 1956, οι βρετανοί 
αποικιοκράτες λεηλατούσαν τις πρώτες ύλες της χώρας βασιζόμενοι σε 
αυτό το δόγμα. Το σύνολο των εξουσιών βρισκόταν στο βόρειο τμήμα της 

Μετά από 2,5 χρόνια βιαιοτήτων και σφαγών, 
ο αριθμός των νεκρών στην αποκαλούμενη 
“κρίση του Νταρφοϋρ” φτάνει τις 400.000. 
Πάνω από 3,5 εκατομμύρια πρόσφυγες 
έχουν άμεση ανάγκη για τρόφιμα και νερό. 
Εκατοντάδες χιλιάδες προσπαθούν 
να επιβιώσουν χωρίς στέγη και χωρίς 
οποιαδήποτε ιατροφαρμακευτική περίθαλψη. 


Η κατάσταση χειροτέρεψε ακόμα περισσότερα όταν, το 1983, ανακαλύ¬ 
φθηκαν μεγάλα κοιτάσματα πετρελαίου στο νότιο τμήμα της χώρας. Από 
τη στιγμή αυτή και μέχρι σήμερα, η διακυβέρνηση μέσω του τρόμου και 
η οικονομία του συνεχούς πολέμου πήρε πρωτοφανείς διαστάσεις κα¬ 
θώς στο ήδη πολυσύνθετο πολιτικοινωνικό τοπίο εισέβαλαν συμφέρο¬ 
ντα διαφόρων ισχυρών παραγόντων της διεθνούς πολιτικής σκηνής. 

0 “εμφύλιοε” στο Σουδάν 

Το 1985, με το σχηματισμό του Απελευθερωτικού Κινήματος/Στρατού 
του Λαού του Σουδάν (δΡίΜ/Α) ξεκίνησε ένας αιματηρός πόλεμος 
που μέχρι το τερματισμό του το 2004 είχε στοιχίσει τη ζωή σε εκα¬ 
τομμύρια ανθρώπους. Το δΡΙΜ/Α σχηματίστηκε, υποτίθεται, για να 
προασπιστεί τα δικαιώματα των χριστιανών αφρικανών του Νότου. Η 
ερμηνεία για τη σύραξη ακολουθούσε το γνώριμο σήμερα μοτίβο της 
“σύγκρουσης πολιτισμών” πολύ πριν το διατυπώσει επίσημα ο Χάντι- 
γκτον: οι χριστιανοί αφρικανοί ενάντια στους μουσουλμάνους άραβες. 



ανάμεσα σε αγροτικούς και νομαδικούς πληθυσμούς της περιοχής. Ως 
απά\πηση σε αντάρτικες επιθέσεις σε κυβερνητικά κτίρια, το ισλαμικό 
Κόμμα Εθνικού Κογκρέσου (ΝΡΩ) που κυβερνά το Σουδάν συγκρότησε 
το παραστρατιωτικό σώμα των “ύαφννθθά” (καβαλάρηδες του θανάτου): 
έφιπποι εκτελεστές που λυμαίνονται την ύπαιθρο. Μέσα σε δύο χρόνια 
οι “ύαφννθθά” έχουν εκτελέσει πάνω από 70.000 αμάχους. 

0 ανταγωνισμόδ Κίναδ - ΗΠΑ για το πετρέλαιο 

0ι ΗΠΑ αυτήν την περίοδο καλύπτουν το 15% των αναγκών τους σε πε¬ 
τρέλαιο από την Αφρική σε σύγκριση με το 22% που προέρχεται από τον 
Περσικό Κόλπο. Ωστόσο, το ποσοστό του πετρελαίου που οι ΗΠΑ παίρ¬ 
νουν από την Αφρική αναμένεται να φτάσει, μέσα στην επόμενη δεκαε¬ 
τία, στο 25% των αναγκών τους. Η Κίνα αντλεί αυτήν την περίοδο το ένα 
τέταρτο των εισαγωγών πετρελαίου της από την Αφρική, κυρίως από 
την Αλγερία, την Ανγκόλα, το Τσαντ και το Σουδάν. 

Η Εθνική Εταιρεία Πετρελαίου της Κίνας (ΩΝΡΩ) ξεκίνησε τη συνεργα¬ 
σία με το Σουδάν το 1995. Όταν, δύο χρόνια αργότερα, η κυβέρνηση 
Κλίντον διέκοψε τις διπλωματικές σχέσεις, η κινεζική κυβέρνηση κάλυ¬ 
ψε το κενό μετατρέποντας το Σουδάν στη μεγαλύτερη υπερπόντια πα¬ 
ραγωγική βάση της Κίνας. Αυτή τη στιγμή, 10.000 κινέζοι υπήκοοι ερ¬ 
γάζονται στη χώρα. Περισσότερες από τις μισές από τις εξαγωγές πε¬ 
τρελαίου του Σουδάν πηγαίνουν στην Κίνα. Η ΩΝΡΩ είναι κάτοχος του 
40% της Θτβαΐβτ ΝίΙβ ΡβίωΙβυητ Ορβιτιΐίηρ Ωοητραηγ που αντλεί πάνω από 
300.000 βαρέλια ημερησίως. Μια άλλη κινεζική εταιρία, η δίπορβο, κα¬ 
τασκευάζει έναν αγωγό 1500 χιλιομέτρων προς το Ροτί δυάαη στην ερυ¬ 
θρά θάλασσα, όπου η ΡβΐτοΙβυτη Εηςϊηββηης Ωοηδίπιοίίοη Ωτουρ της Κί¬ 
νας κατασκευάζει ένα λιμάνι για τάνκερ. Η Κίνα είναι επίσης ο μεγαλύ¬ 
τερος προμηθευτής όπλων του Σουδάν. 0 στρατιωτικός προϋπολογι¬ 
σμός του Σουδάν, από τη στιγμή που κλείστηκαν οι συμφωνίες με την 
Κίνα μέχρι τη στιγμή που άρχισε να ρέει το πετρέλαιο, διπλασιάστηκε. 

Η αντι-τρομοκρατική διάσκεψη 

Στις 20 με 22 Σεπτέμβρη του 2005, το Σουδάν φιλοξένησε την “Περι¬ 
φερειακή Σύνοδο Ενάντια στην Τρομοκρατία” όπου συμμετείχαν 16 αφρι¬ 
κανικά κράτη και παρατηρητές από την Αίγυπτο, τη Λιβύη, την Υεμένη, 
τη Σαουδική Αραβία, την Κίνα, τον 0ΗΕ, την Ε.Ε. και τις ΗΠΑ. 

Κατά τη διάρκεια της διάσκεψης, ορκίστηκε η "κυβέρνηση ενότητας" που 
προέκυψε από το Σύμφωνο Ειρήνευσης. Το Κόμμα Εθνικού Κογκρέσου 
(ΝΡΩ) πήρε το 52% των υπουργείων και των οργανισμών, συμπεριλαμ¬ 
βανομένων των υπουργείων ενέργειας και οικονομικών. Το δΡΕΜ/Α συμ¬ 
βιβάστηκε με το υπουργείο εξωτερικών. Η δημιουργία της κυβέρνησης 
(με την κυριαρχία του ΝΡΩ) έχει κομβική σημασία, όση και η παρουσία 
των ΗΠΑ στη διάσκεψη. Είχε προγηθεί δεκάμηνη φημολογία για επέμ¬ 
βαση του ΝΑΤΟ στο Νταρφούρ. Το Σουδάν δεν κατατάσσεται πλέον στον 
άξονα της τρομοκρατίας... Στις 28 Σεπτέμβρη, μόλις μια βδομάδα μετά 
την “αντιτρομοκρατική διάσκεψη”, 400 παραστρατιωτικοί “ϋαφννββύ” 
με την κάλυψη ελικοπτέρων επιτέθηκαν σε καταυλισμούς όπου προ¬ 
σπαθούν να επιβιώσουν 4-5.000 πρόσφυγες. Από τους πυροβολισμούς 
και τις εκρήξεις δολοφονήθηκαν 34 άτομα. Φαίνεται πως η μοιρασιά των 
πετρελαίων προχωράει και η κυβέρνηση του Σουδάν έχει το ελεύθερο 
να αντιμετωπίζει τους εγχώριους τρομοκράτες ...τους πρόσφυγες. 


χώρας, ωστόσο το μεγαλύτερο μέρος του πλούτου (αγροτικά προϊόντα 
και μεταλλεύματα) προερχόταν από το Νότο, όπως και χιλιάδες σκλάβοι. 
Η μητροπολιτική οικονομική οργάνωση της εκμετάλλευσης δημιούργησε 
μια χώρα βαθειά διαιρεμένη ανάμεσα στο βόρειο, αραβικό κυρίως, πλη¬ 
θυσμό και στις νότιες αφρικανικές φυλές. Ως αντάλλαγμα για την άγρια 
εκμετάλλευση του Νότου, οι βρετανοί αποικιοκράτες προσέφεραν το μα¬ 
ζικό εκχριστιανισμό, μέσω του όποιου οι αυτόχθονος πληθυσμοί του Νό¬ 
του ήλπιζαν σε παραχώρηση δικαιωμάτων και βελτίωση της θέσης τους. 

Αιαίρει και βασίλευε 

Μετά το τέλος της αποικιοκρατίας και την παραχώρηση ανεξαρτησίας, 
οι κυρίαρχες ελίτ που αναδύθηκαν στην εξουσία διατήρησαν το μοντέ¬ 
λο που τους είχαν κληρονομήσει οι βρετανοί. Η κεντρική εξουσία του 
Χαρτούμ έπρεπε, για να διατηρήσει τα προνόμιά της, να αναπαράγει τις 
εθνοφυλετικές διαμάχες στην περιφέρεια, από όπου απομυζούσε το σύ¬ 
νολο σχεδόν του πλούτου. Η συνεχής πολιτική αστάθεια και η διαρκής 
κατάσταση έκτακτης ανάγκης έδωσαν το έδαφος για τη συγκρότηση 
ενός καθεστώτος ιδιαίτερα αυταρχικού και βίαιου καθώς και τη δικαιο¬ 
λογία για την καταστροφή της γεωργίας και την επιβαλόμενη φτώχεια. 
Από την ανακήρυξη της ανεξαρτησίας το 1956 μέχρι σήμερα η χώρα βρί¬ 
σκεται κάτω από καθεστώτα στρατιωτικής δικτατορίας, με μερικά μικρά 
διαλείματα υποτυπώδους κοινοβουλευτισμού. 


Εύκολα όμως μπορούσε να διακρίνει κανείς στο βάθος τις πετρελαϊκές 
εταιρείες, οι οποίες εκτιμούσαν ότι τα πετρέλαια του Σουδάν έπρεπε 
να παραμείνουν αχρησιμοποίητα, ως μελλοντική εφεδρεία. Για αρκετό 
καιρό το καθεστώς μπορούσε να επιβιώνει άνετα μέσα στο πεδίο του 
συνεχιζόμενου πολέμου με το Νότο. Εκτοπίσεις πληθυσμών, κατανα- 
γκαστική εργασία, κατάργηση κάθε δικαιώματος ήταν οι θετικές για την 
ελίτ συνέπειες ενός πολέμου που εμπόδιζε μεν την εκμετάλλευση του 
πετρελαίου, διευκόλυνε όμως την αναπαραγωγή του καθεστώτος. 

Μεταφορά τηδ σύρραξπδ στο Νταρφούρ 

Το 1998 η κυβέρνηση Κλίντον διέταξε το βομβαρδισμό της φαρμακο¬ 
βιομηχανίας ΕΙ δϊιίία στο Χαρτούμ ως αντίποινα για τις ανατινάξεις των 
αμερικανικών πρεσβειών στην Κένυα και την Τανζανία (με το επιχείρη¬ 
μα ότι η φαρμακοβιομηχανία ήταν εργοστάσιο χημικών όπλων της ΑΙ- 
03603) και κατέταξε το Σουδάν στις χώρες που συνεργάζονται με τη διε¬ 
θνή ισλαμική τρομοκρατία. Ξεκίνησαν πιέσεις για τον τερματισμό του πο¬ 
λέμου και το πέρασμα των πετρελαίων του Σουδάν στη ζώνη επιρροής 
των ΗΠΑ. Το 2002, η κυβέρνηση Μπους προώθησε το “Σύμφωνο για την 
Ειρήνευση στο Σουδάν”. Την ίδια περίοδο η σύγκρουση μεταφέρθηκε 
στο Νταρφούρ, μια επαρχία στο δυτικό Σουδάν με έκταση ίση με τη Γαλ- 
λία, όπου υπάρχουν κοιτάσματα πετρελαίου. Το Νταρφούρ επίσης συ¬ 
νορεύει με το Τσαντ, σημαντική πετρελαιοπαραγωγό χώρα υπό γαλλική 
επιρροή. Αφορμή για την έναρξη των εχθροπραξιών ήταν οι αντιθέσεις 

φάκελος / 


Κογκό 

Ένας πόλεμος 

για την ψηφιακή εποχή 



Σ το ανατολικό Κογκό βρίσκεται σε αφθονία 
ένα μετάλλευμα γνωστό ως Κολτάνιο. Το 
μόνο που χρειάζεται για την εξόρυξή του είναι να 
ανοιχτεί μια τρύπα στο τροπικό δάσος, να γίνει μια 
μεγάλη τρύπα με αξίνα και φτυάρι και ένα κοσκί¬ 
νισμα σε πλαστική λεκάνη μέχρι το Κολτάνιο να 
κατακαθίσει στον πυθμένα. Ένα άτομο μπορεί να 
εξορύξει ένα κιλό Κολτάνιο τη μέρα. 

Πάνω από 6 εκατομμύρια 
άνθρωποι έχουν πεθάνει 
στο Κογκό σε έναν πόλεμο 
για το Κολτάνιο, ένα ανθεκτικό 
στη θερμότητα μετάλλευμα 
που χρησιμοποιείται στα κινητά, 
τους φορητούς υπολογιστές 
και τα ρίαγδίαϋοηδ. Το 80% 
των παγκόσμιων αποθεμάτων 
Κολτανίου βρίσκεται στη 
Λαϊκή Δημοκρατία του Κογκό. 

Το Κολτάνιο είναι η άλλη όψη της ανθρώπινης, φι¬ 
λικής προς το περιβάλλον υψηλής τεχνολογίας 
της εποχής μας. Η τελευταία λέξη της τεχνολο¬ 
γίας θα έμενε άγραφη χωρίς αυτό. Το Κολτάνιο, 
μετά από την επεξεργασία του στα εργοστάσια 
των ΗΠΑ, της Κίνας και της Γερμανίας, μετατρέ- 
πεται σε Ταντάλιο, ένα μεταλλικό στοιχείο που εί¬ 
ναι εξαιρετικός αγωγός του ηλεκτρικού ρεύματος 
και συγχρόνως ιδιαίτερα ανθεκτικό στη θερμότη¬ 
τα. Η σκόνη Τανταλίου είναι ζωτικό συστατικό των 
μίνι-πυκνωτών που χρησιμοποιούνται στα κινητά 
τηλέφωνα, τα ΡΙαγ δίαΐίοηε, τα ΡαΙπιίορε και τους 
φορητούς υπολογιστές. 

0 πόλεμος για το Κολτάνιο άρχισε το 1998 και επί¬ 
σημα τελείωσε το 2003. Στο μεγαλύτερο διακρα¬ 
τικό πόλεμο στη σύγχρονη αφρικανική ιστορία, ενε- 
πλάκησαν άμεσα εννέα αφρικανικά κράτη και πε¬ 
ρίπου είκοσι ένοπλες ομάδες, δίνοντάς του τον χα¬ 
ρακτηρισμό “παγκόσμιος πολέμος της Αφρικής”. 
Κατά τη διάρκεια του πολέμου έχασαν τη ζωή τους 
3,8 εκατομμύρια άνθρωποι, οι περισσότεροι από 
το λιμό και τις ασθένειες. Εκατομμύρια άλλοι άν¬ 
θρωποι έχουν εκτοπιστεί από τα σπίτια τους ή 
έχουν αναζητήσει άσυλο σε γειτονικές χώρες. Σή¬ 
μερα, περισσότερο από δύο χρόνια μετά την ειρη¬ 


νευτική συμφωνία, ο αριθμός των νεκρών συνεχί¬ 
ζει να αυξάνεται, ξεπερνώντας τα 6,5 εκατομμύ¬ 
ρια. Εκατοντάδες άνθρωποι συνεχίζουν να πεθαί¬ 
νουν καθημερινά ως αποτέλεσμα της δράσης των 
διαφόρων παραστρατιωτικών αντάρτικων ομάδων. 

0 τρομακτικός αυτός πόλεμος παραμένει άγνω¬ 
στος, τα αίτιά του όμως είναι κοινό μυστικό, όπως 
είχε αναγνωρίσει και επίσημη αναφορά του ΟΗΕ: 
«ο πόλεμος γίνεται κυρίως για την πρόσβαση, τον 
έλεγχο και το εμπόριο μεταλλευμάτων, με σημα¬ 
ντικότερο από τα οποία το Κολτάνιο». Αυτό που 
χωρίζει, αλλά και ενώνει τις αντιμαχόμενες πλευ¬ 
ρές, είναι το Κολτάνιο:« χάρη στην υψηλή του κερ¬ 
δοφορία, όλοι οι εμπόλεμοι έχουν κέρδος. Αντα¬ 
γωνιστές και εχθροί είναι κατά περιόδους συνε¬ 
ταίροι, αγοράζουν όπλα από τους ίδιους εμπόρους 
και χρησιμοποιούν τους ίδιους μεσάζοντες». 



Το σύνολο του Κολτανίου το αγοράζουν τρεις επι¬ 
χειρήσεις, καθώς είναι οι μόνες σε όλο τον κόσμο 
που διαθέτουν την υποδομή για τη μετατροπή του 
Κολτανίου σε Ταντάλιο. Οι τρεις αυτές εταιρείες 
είναι η ΟθόοΙ Ιησ. στις ΗΠΑ, η ΗΟ δΐ3ΐΌ στη Γερ¬ 
μανία και η Νΐςποχίβ στην Κίνα. Στη συνέχεια, το 
Ταντάλιο πωλείται στη ΝοΚί3, τη ΜοΙογοΙ3, την 
0οτηρ3£|, την ΑΙσβΙβΙ, την Επσδέοπ και τη δοπγ. 

Η οικονομία του πολέμου 

Τα εκατομμύρια των νεκρών δεν είναι η μόνη συ¬ 
νέπεια του πολέμου. Το σύνολο των κοινωνικών 
δομών και σχέσεων στη χώρα έχει καταστραφεί. 


Έτσι, ακόμα και αν οι εχθροπραξίες σταματήσουν, 
ο πληθυσμός θα παραμείνει για πολλές δεκαετίες 
τρομοκρατημένος και άβουλος, εξασφαλίζοντας τη 
συνέχιση της λεηλασίας. Στην ίδια κατεύθυνση 
οδηγεί και η καταστροφή της οικονομίας της χώ¬ 
ρας. Σύμφωνα με επίσημες αναφορές, το ένα τρί¬ 
το των παιδιών της περιοχής σταματούν το σχο¬ 
λείο και εργάζονται στην εξόρυξη Κολτανίου. 



Πέρα από όλα τα παραπάνω, η δράση των κάθε λο- 
γής παραστρατιωτικών ομάδων έχει δημιουργήσει 
μια τεράστια αγορά για την πορνεία. Έτσι, καθώς 
ολόκληροι πληθυσμοί οδηγούνται σε καταναγκα- 
στική εργασία στα ορυχεία, γυναίκες και παιδιά πέ¬ 
φτουν θύματα βασανιστηρίων και βιασμών. 0 αριθ¬ 
μός αυτών που νοσούν με ΑΙΩ3 στο Κογκό υπο¬ 
λογίζεται στα 2 εκατομμύρια. 

“Ειρήνη” στα χαρτιά 

Στις 2 Απρίλη του 2003, η Λαϊκή Δημοκρατία του 
Κογκό υπέγραψε μια ιστορική "τελική πράξη" για να 
τον τερματισμό 4 χρόνων βάναυσων εχθροπραξιών. 
Στις 30 Ιουνίου 2003 ο πρόεδρος Κ3όίΐ3 ανήγγειλε 
τη σύνθεση της κυβέρνησης “εθνικής ενότητας και 
μετάβασης” στην οποία θα συμμετείχαν όλα τα εμπό¬ 
λεμα μέρη. Η συμφωνία για τον έλεγχο του στρα¬ 
τού έδωσε την ανώτατη διοίκηση στην κυβέρνηση 
και τον έλεγχο των χερσαίων δυνάμεων στους μέ¬ 
χρι πρόσφατα παραστρατιωτικούς αντάρτες. Τα 
υπουργεία κατανεμήθηκαν ως εξής: η κυβέρνηση 
πήρε τα υπουργεία εσωτερικού και οικονομικών, 
οι υποστηριγμένες από τη Ρουάντα ένοπλες ομά¬ 
δες πήραν τα υπουργεία οικονομίας και άμυνας 
και οι υποστηριγμένες από την Ουγκάντα ένοπλες 
ομάδες τα υπουργεία συντονισμού και εξωτερι¬ 


κών. Η αντιπολίτευση πήρε το υπουργείο μεταλ¬ 
λευμάτων, μια σημαντική θέση σε μια τόσο πλούσια 
σε ορυκτά χώρα. Ωστόσο, η ειρήνη παραμένει στα 
χαρτιά, καθώς συνεχίζονται τόσο οι ένοπλες συ¬ 
γκρούσεις όσο και οι σφαγές αμάχων, στα πλαίσια 
του ανταγωνισμού των αντιμαχόμενων πλευρών αλλά 
και για τη συντήρηση του καθεστώτος τρόμου. Δύο 
χαρακτηριστικές περιπτώσεις: το Δεκέμβρη του 
2004 μονάδες των ενοποιημένων υποτίθεται ένο¬ 
πλων δυνάμεων του Κογκό συγκρούστηκαν μεταξύ 
τους· το Μάη του 2005 ομάδες παραστρατιωτικών 
πραγματοποίησαν εκατοντάδες εκτελέσεις και βια¬ 
σμούς στην περιοχή ΜβΙυπρυ στο ανατολικό Κογκό. 

Το σϋνολο του Κολτανίου το 
αγοράζουν τρεις επιχειρήσεις, 
καθώς είναι οι μόνες σε όλο 
τον κόσμο που διαθέτουν την 
υποδομή για την επεξεργασία του. 
Οι τρεις αυτές εταιρείες είναι 
η θ9ύοί Ιηο. στις ΗΠΑ, 
η ΗΟ 813π στη Γερμανία 
και η Νΐριιοχΐ 3 στην Κίνα. 

Το επεξεργασμένο μετάλλευμα 
πωλείται στη ΝοΜβ, τη ΜοϊογοΙβ, 
την Οοιτιρ3η, την ΑΙθ3ίβΙ, _ 

την Εγϊοοοοπ και τη δοπγ. 

Προε αναζωπύρωση των μαχών; 

Ένας νέος παράγοντας αυξάνει την ένταση κατά 
μήκος των συνόρων Κογκό-Ρουάντα: ο κασσίτερος 
που βρίσκεται σε αφθονία στην περιοχή. Οι τιμές 
του έχουν ανέλθει στο υψηλότερο σημείο των τε¬ 
λευταίων δέκα ετών, καθιστώντας τον έλεγχο των 
ορυχείων βασικό στόχο για τις οπλισμένες ομά¬ 
δες στο ανατολικό Κογκό. Ο λόγος για τη νέα αυτή 
κατάρα για τον πληθυσμό του Κογκό είναι ο και¬ 
νούργιοι περιβαλλοντικοί κανονισμοί που ισχύουν 
στην Ιαπωνία και την Ευρωπαϊκή Ένωση “για την 
προστασία του καταναλωτή και του περιβάλλο¬ 
ντος”. Σύμφωνα με αυτούς, οι κατασκευαστές ψη¬ 
φιακών κυκλωμάτων οφείλουν να χρησιμοποιούν 
κασσίτερο αντί για μόλυβδο. 

Οι έμποροι όπλων και οι μεταπράτες του θανάτου 
τρίβουν τα χέρια τους... 

ΒΑΒΥΛΩΝΙΑ 

ΔΝΤΙΡ = ΩΥ7ΙΔ7ΤΙΚΗ ΡΦΗΜΡΡΙΛΔ 


φάκελος / 



Στο μέτωπο 

χης Οθΐιΐα και χης ΜθΝΙΙα... 



Η Ισπανία διατηρεί εδώ και αιώνες δύο θύλακες στο βόρειο Μαρόκο: την πόλη ΟευΙα (θέουτα, πληθυσμός 76.000 κάτοικοι) 
και τη ΜεΙίΙΙα (Μελίγια, πληθυσμός 69.000 κάτοικοι). Από την εποχή που σταμάτησαν οι προσπάθειες αφρικανών μετανα¬ 
στών για πέρασμα στο “ευρωπαϊκό όνειρο” με αυτοσχέδιες βάρκες (μετά την ενίσχυση του ισπανικού λιμενικού και τους συνε¬ 
χόμενους πνιγμούς) αυτές οι δύο πόλεις αποτελούν τη μοναδική διέξοδο για χιλιάδες κολασμένους της Αφρικής. Οι δύο πόλεις 
είναι περιφραγμένες με δύο σειρές από συρματόπλεγμα ύψους 6 μέτρων. Ανάμεσά τους περιπολούν συνοριοφύλακες. Ας ση¬ 
μειωθεί ότι οι δυνάμεις καταστολής στη Οευΐα και τη ΜβΙίΙΙα έχουν ιδιαίτερα μελανή ιστορία, καθώς οι δύο πόλης αποτελούσαν 
ορμητήρια του Φράνκο κατά την έναρξη του ισπανικού εμφυλίου και ανταμοίφθηκαν ανάλογα κατά την 40χρονη δικτατορία. 

Σήμερα, οι αφρικανοί που περιμένουν στην Αλγερία και το Μαρόκο για να περάσουν με τον ένα ή άλλο τρόπο στο ισπανικό έδα¬ 
φος υπολογίζονται στις 30.000. Αυτό τον αριθμό έδωσε στις 14 Οκτώβρη ο Επίτροπος ασφάλειας της Ε.Ε. Ρταποο ΡταΚίπί, κατά 
τη διάρκεια της συνάντησης των υπουργών δικαιοσύνης και δημόσιας τάξης της Ε.Ε. 

Τους τελευταίους δύο μήνες οι συλλογικές προσπάθειες πάνω από 4.000 μεταναστών να διασχίσουν τα σύνορα ανάμεσα στην 
Ευρώπη και την Αφρική απέδειξαν τη βαρβαρότητα της πολιτισμένης Δύσης- δεκάδες άνθρωποι δολοφονήθηκαν από σφαίρες 
συνοριοφυλάκων. Το ίδιο διάστημα, οι μαροκινές αρχές συνέλαβαν και απέλασαν πάνω από 2.500 μετανάστες, εγκαταλείποντάς 
τους χωρίς τρόφιμα και νερό στην έρημο της Σαχάρα, όπου πέθαναν από δίψα και πείνα 36 άτομα. Τα σύνορα της Ευρώπης είναι 
αδιάβατα: κάθε χρόνο εκατοντάδες μετανάστες πεθαίνουν σε ναυάγια δουλεμπορικών, από ασφυξία σε καρότσες φορτηγών ή 
στα ναρκοπέδια του Έβρου. Η Ευρωπαϊκή Ένωση θέλει να κρύψει την πραγματικότητα, γι’ αυτό καταστρώνει σχέδια για δημιουρ¬ 
γία στρατοπέδων συγκέντρωσης μακρυά από τα σύνορά της κι ενισχύει περιφερειακές χώρες για να “χειρίζονται” αυτές το 
“πρόβλημα της λαθρομετανάστευσης”. Και αμοίβονται για τις προσπάθειές τους. Η Ευρωπαϊκή Ένωση έχει δώσει στην μαροκινή 
κυβέρνηση 40.000.000 ευρώ για “να ενισχύσει τη φρούρηση των συνόρων”... 

28 Σεπτέμβρη 

Πέντε μετανάστες νεκροί σε νέα μαζική απόπειρα διέλευσης των συνό¬ 
ρων. Εβδομήντα τραυματίες μεταφέρονται σε νοσοκομεία σε Ισπανία και 
Μαρόκο. Η αντιπρόεδρος της ισπανικής κυβέρνησης, Μαρία Τερέσα ντε 
λα Βέγα διευκρίνισε ότι δύο από τους Αφρικανούς σκοτώθηκαν σε ισπα¬ 
νικό έδαφος, ενώ οι άλλοι τρεις βρέθηκαν νεκροί στο Μαρόκο. 

2 Οκτώβρη 

Έξι μετανάστες έπεσαν νεκροί από πυρά μαροκινών στην προσπάθειά 
τους να περάσουν στο ισπανικό έδαφος. 0 κυβερνήτης της επαρχίας Να- 
ντόρ, Αμπντελά Μπεντίμπα, δήλωσε ότι οι αφρικανοί μετανάστες επιτέ¬ 
θηκαν στα σημεία ελέγχου των μαροκινών κοντά στη Μελίγια, με απο¬ 
τέλεσμα οι στρατιώτες να ανοίξουν πυρ. Ο ίδιος συμπλήρωσε ότι συνε- 
λήφθησαν 290 άτομα. 

Την ίδια μέρα, οι “Πιατροί Χωρίς Σύνορα” καταγγέλουν ότι περισσότεροι 
από 500 Αφρικανοί μετανάστες εγκαταλείφθηκαν στη μαροκινή έρημο 
μετά την απέλασή τους από τους ισπανικούς θύλακες θέουτα και Μελί¬ 
για. Οι μετανάστες εγκαταλείφθηκαν σε απόσταση εκατοντάδων χιλιο¬ 
μέτρων από τους θύλακες, δίχως πρόσβαση σε τροφή και νερό. Οι ίδιοι 
οι μετανάστες ανέφεραν ότι εισήλθαν ή επιχείρησαν να εισέλθουν στους 
θύλακες θέτουτα και Μελίγια, όμως απωθήθηκαν, τους επιβίβασαν σε 
φορτηγά και τους οδήγησαν στα σύνορα με την Αλγερία. 

Το ισπανικό παράρτημα των Γιατρών Χωρίς Σύνορα καταγγέλλει ότι οι 
μετανάστες της υποσαχάριας Αφρικής «αφέθηκαν στην τύχη τους» εκα¬ 
τοντάδες χιλιόμετρα νότια των θυλάκων. Μεταξύ των μεταναστών βρι¬ 
σκόταν μία έγκυος και παιδιά. Η οργάνωση έδωσε τις πρώτες βοήθειες 
σε περισσότερα από 50 άτομα που υπέστησαν τραύματα κατά την προ- 
σπάθειά τους να περάσουν τους φράκτες των θυλάκων και προσθέτει 
ότι πολλά από τα τραύματα των μεταναστών προκλήθηκαν από την ισπα¬ 
νική και τη μαροκινή αστυνομία. 


Το χρονικό του τρόμου 


29 Αυγούστου 

Δύο μετανάστες νεκροί από σφαίρες συνοριοφυλάκων στην πρώτη μα¬ 
ζική προσπάθεια 300 αφρικανών να περάσουν τα σύνορα. 

12 Σεπτέμβρη 

Ένας μετανάστης νεκρός μετά από βασανιστήρια μαροκινών συνοριοφυ¬ 
λάκων, που έχουν αρχίσει ανθρωποκυνηγητό ενάντια στους εκατοντάδες 
αφρικανούς μετανάστες που κρύβονται σε διάφορα σημεία της χώρας. 

15 Σεπτέμβρη 

Νιγηριανός μετανάστης νεκρός από πλαστική σφαίρα. 


22-29 Σεπτέμβρη 

Σύνοδος κορυφής Ισπανίας - Μαρόκου στη Σεβίλλη. Βασικό θέμα της συ¬ 
νάντησης η ενίσχυση των συνόρων. 



8 Οκτώβρη 

Η οργάνωση 303 Βαοίεπιο ανακοινώνει ότι 24 από τους μετανάστες με¬ 
τανάστες που είχαν εκτοπιστεί στη Σαχάρα πέθαναν από δίψα. Ο αριθ¬ 
μός των ανθρώπων που μεταφέρθηκαν από τις μαροκινές αρχές κι εγκα- 
ταλείφθηκαν στην έρημο φτάνει τους 800. 


9 Οκτώβρη 

Η οργάνωση 505 Βαείεπιο καταγγέλει ότι τουλάχιστον 2.400 αφρικανοί 
μεταφέρθηκαν από τις μαροκινές δυνάμεις ασφαλείας με λεωφορεία στη 
νότια περιοχή της μαροκινής ερήμου τις τελευταίες ημέρες. «Κατευθύ- 
νοηαν προς άγνωστο προορισμό που μπορεί να είναι τα σύνορα με την 
Αλγερία ή τη Μαυριτανία, νοτιότερα από την περιοχή όπου οι μαροκι¬ 
νές στρατιωτικές δυνάμεις εχκατέλειψαν εδώ και μία εβδομάδα ομά¬ 
δα από τουλάχιστον 500 αφρικανούς στην έρημο», δήλωσε στη Μαδρί¬ 
τη εκπρόσωπος της οργάνωσης. Σύμφωνα με πληροφορίες, οι μετανά¬ 
στες, ανάμεσά τους γυναίκες και παιδιά, ταξίδευαν δεμένοι με χειρο¬ 
πέδες, χωρίς νερό και τρόφιμα. 

16 Οκτώβρη 

Οι εκτοπίσεις συνεχίζονται, αλλά αλλάζουν προορισμό. Αυτή τη φορά 
πάνω από 100 μετανάστες μεταφέρονται κι εγκαταλείπονται στη Δυτική 
Σαχάρα. 


...κόποιεδ (λΐγεδ) αντιστάσεις 


Απέναντι στη φρίκη μιας γενοκτονίας για τη διαφύλαξη του “ευρωπαϊκού 
ονείρου”, υπήρξαν λίγες, δυστυχώς, αντιδράσεις από τη μεριά των (ορ¬ 
γανωμένων και μη) αντιστεκόμενων. Έγιναν πορείες και συγκεντρώσεις 
σε δεκάδες ευρωπαϊκές πόλεις (ανάμεσά τους και σε Αθήνα και Θεσ¬ 
σαλονίκη), που όμως δεν διακρίνονταν ούτε για τη μαζικότητα ούτε για 
το δυναμισμό τους. Μεγαλύτερη ήταν η πορεία που έγινε στις 15 Οκτώ¬ 
βρη στη Βαρκελώνη, με συμμετοχή 2.000 ατόμων. Για τις 29 Οκτώβρη 
είχε καλεστεί πανευρωπαϊκή ημέρα δράσης, μάλλον όμως τέτοιες πρω¬ 
τοβουλίες έχουν χάσει τη γοητεία τους. Φαίνεται πως ο κόσμος δεν κα¬ 
τεβαίνει στο δρόμο αν δεν τον καλέσουν οι τηλεοράσεις... Την ημέρα 
που θα κυκλοφορήσει η εφημερίδα θα βρίσκεται σε εξέλιξη ένα πανευ¬ 
ρωπαϊκό καραβάνι που θα επιχειρήσει να φτάσει στα συρματοπλέγματα 
της θέουτα και της Μελίγια. 

ΔΙΕΘΝΗ 


ΒΚΒΥΛΟΜΑ115 


2,225 ανήλικοι ισοβίτες στις ΗΠΑ 




Άμστερνταμ 


Το κράτος 

τους στέρησε το δικαίωμα 
στην ελευθερία 


Ο σοι είναι κάτω των 18 ετών στις ΗΠΑ χαρα¬ 
κτηρίζονται πολύ νέοι για να ψηφίσουν ή για 
να αγοράσουν τσιγάρα και οινοπνευματώδη ποτά, 
αλλά οι αρχές έχουν το δικαίωμα να τους οδηγούν 
πίσω από τα κάγκελα της φυλακής για το υπόλοι¬ 
πο της ζωής τους. 

Συνολικά 2.225 άνθρωποι που καταδικάστηκαν σε 
ισόβια ενώ ήταν ανήλικοι, εκτίουν την ποινή τους 
χωρίς δικαίωμα αναστολής στις ΗΠΑ, την ώρα που 
σε όλο τον υπόλοιπο κόσμο ο αντίστοιχος αριθμός 
είναι μόλις 12 παιδιά. Αυτό σημαίνει ότι οι ΗΠΑ, η 
μοναδική χώρα στον πλανήτη με τόσο μεγάλο αριθ¬ 
μό ισοβιτών που καταδικάστηκαν για εγκλήματα 
που διέπραξαν ανήλικοι, αποτελούν το μεγαλύτε¬ 
ρο “παραβάτη” της Διεθνούς Σύμβασης για τα Δι¬ 
καιώματα του Παιδιού. Μόνο οι ΗΠΑ και η Σομαλία 
δεν έχουν επικυρώσει τη Σύμβαση. Η πρακτική της 
επιβολής ισοβίων σε ανηλίκους εφαρμόζεται εκτός 
από τις ΗΠΑ, μόνο στο Ισραήλ, στη Νότια Αφρική 
και την Τανζανία, ενώ η καταδίκη ανηλίκων σε ισό¬ 
βια κατοχυρώνεται νομικά σε συνολικά μόλις 14 
χώρες. 

Σε κοινή έκθεσή τους, η οποία είναι η πρώτη γύρω 
από το ζήτημα στις ΗΠΑ, το Διεθνές Παρατηρητή¬ 
ριο για τα Ατομικά Δικαιώματα και η Διεθνής Αμνη¬ 
στία αναφέρουν ότι η συχνότητα επιβολής της ισό¬ 
βιας κάθειρξης σε ανηλίκους τριπλασιάστηκε στις 
ΗΠΑ από το “90 και ότι οι μαύροι ανήλικοι που κα- 
τηγορούνται για εγκλήματα καταδικάζονται δέκα φο¬ 
ρές συχνότερα σε αυτή 
την ποινή από ότι οι λευ¬ 
κοί. Το 26% των ανηλί¬ 
κων που καταδικάστηκαν 
σε ισόβια στις ΗΠΑ ήταν 
συνεργοί σε δολοφονίες 
και τιμωρήθηκαν βάσει 
ενός νόμου, που θεωρεί ότι 
οποιοδήποτε άτομο έχει ανα- 
μειχθεί με οποιονδήποτε τρό¬ 
πο σε έγκλημα που περιλαμ¬ 
βάνει δολοφονία, είναι ένοχο 
για συνεργεία. Αυτό σημαίνει ότι 
παιδιά που απλώς ήταν παρόντα σε μια δολοφονία 
καταδικάστηκαν να σαπίσουν μέσα στο κελί. 
Χαρακτηριστική είναι η περίπτωση του Πίτερ Α, 15 
ετών, που καταδικάστηκε σε ισόβια κάθειρξη διότι 
εκτελούσε χρέη οδηγού αυτοκινήτου κατά τη διάρ¬ 
κεια ένοπλης επίθεσης, κατά την οποία σκοτώθη¬ 
καν δύο άνθρωποι. 0 Πίτερ δήλωσε ότι “αν και 
ήμουν παρών, δεν σκότωσα κανόναν”. 

Πέρα από την καταδίκη, μια εφιαλτική ζωή περιμέ¬ 
νει πολλούς νεαρούς καταδικασθέντες στις φυλα¬ 
κές, καθώς πέφτουν θύματα κακομεταχείρισης και 


βιασμών. 0 Ρίτσαρντ, ο οποίος ήταν 14 ετών κατά 
την τέλεση του εγκλήματος εισήλθε στη φυλακή σε 
ηλικία 16 ετών και διηγήθηκε στους ερευνητές ότι 
η κακομεταχείριση τον έσπρωξε σε πολλαπλές από¬ 
πειρες αυτοκτονίας. “Ότανμπήκα στη φυλακή, είπα 
ότι δεν μπορώ να μείνω εδώ για όλη μου τη ζωή. 
Τότε, οκέφτηκα την αυτοκτονία. Πρέπει να πεθά- 
νω, πρέπει να πεθάνω- είχα τόαα κοψίματα στο 
σώμα από τις ξυριστικές λεπίδες. Μας δίνουν ξυ¬ 
ραφάκια μιας χρήσεως οπότε...” 


Το 59% των ανηλίκων 
που καταδικάστηκαν 
σε ισόβια στις ΗΠΑ 
είχαν λευκό ποινικό μητρώο 


Η έρευνα των δύο οργανώσεων πραγματοποιήθη¬ 
κε για δύο χρόνια σε 42 αμερικανικές Πολιτείες, 
όπου εφαρμόζεται το μέτρο. 

Οι οργανώσεις για τα ανθρώπινα δικαιώματα κάλε- 
σαν την αμερικανική κυβέρνηση “να αναγνωρίσει 
ότι αυτοί οι κακοποιοί είναι ανήλικοι και ότι πρέ¬ 
πει να έχουν δικαίωμα να ζητήσουν αναστολή ποι¬ 
νής”. Ακόμη, κάλεσαν τους εισαγγελείς να πάψουν 
να ζητούν την καταδίκη παιδιών σε ισόβια χωρίς δι¬ 
καίωμα αναστολής και όλοι οι ανήλικοι να δικάζο¬ 
νται από δικαστήριο ανηλί¬ 
κων και όχι κακουργοδικείο. 
Πίσω, όμως, από την κατα¬ 
δίκη τόσων πολλών ανηλί¬ 
κων σε ισόβια κρύβεται η 
αδιαφορία της αμερικανι¬ 
κής κοινής γνώμης για το 
ζήτημα. Μολονότι οι ποινές 
αυτές τριπλασιάστηκαν το ’90, 
ενώ μέχρι τη δεκαετία του 70 επι¬ 
βάλλονταν σπάνια, οι οργανώσεις και 
ακτιβιστές για τα δικαιώματα των 
ανηλίκων δεν πέτυχαν να αφυπνίσουν 
τους αμερικανούς πολίτες, οι οποίοι είχαν εκφρά- 
σει ανησυχία για την αύξηση της παιδικής εγκλη¬ 
ματικότητας, ειδικά μετά τα μακελειά σε σχολεία, 
όπως το Κόλουμπόίν. Πολλοί πολίτες θεωρούν μέ¬ 
χρι και σήμερα ότι οι ανήλικοι ισοβίτες είχαν πλού¬ 
σια εγκληματική δράση, μολονότι η έρευνα απέ¬ 
δειξε ότι το 59% των ανηλίκων που τιμωρήθηκαν 
με ισόβια είχαν λευκό ποινικό μητρώο. 


Δημήτρης Ουζουνίδης 



Έντεκα μετανάστες 
νεκροί σε πυρκαγιά 



Ε ντεκα μετανάστες νεκροί μετά από πυρ¬ 
καγιά σε θαλάμους κράτησης ατόμων στο 
αεροδρόμιο του Σίπχολ στο Αμστερνταμ. 

Η φωτιά ξέσπασε, από άγνωστα αίτια, τα με¬ 
σάνυχτα της 27/10 και τέθηκε υπό έλεγχο αρ¬ 
κετές ώρες αργότερα. Στους θαλάμους βρί¬ 
σκονταν 350 άνθρωποι που κρατούνταν για να 
απελαθούν. Πρώτο μέλημα της αστυνομίας 
ήταν να διασφαλίσει ότι δεν θα δραπετεύσουν 


κάποιοι από τους μετανάστες, εκμεταλλευόμε¬ 
νοι την αναταραχή, και όχι η διασφάλιση της ζωής 
των κρατούμενων, όπως φαίνεται και στη φωτο¬ 
γραφία, όπου διακρίνονται μετανάστες συνωστι¬ 
σμένοι στην περίφραξη του στρατοπέδου, ενώ 
τα κτίρια πίσω τους καίγονται. Η Ολλανδία, ακο¬ 
λουθώντας τις νέες επιταγές της Ε.Ε., έχει απο¬ 
φασίσει την απέλαση 25.000 ατόμων που ζού- 
σαν στη χώρα με προσωρινό προσφυγικό άσυλο. 


0ΗοΗγ-5ου5-ΒοΪ3, Γαλλία: 

Δύο ανήλικοι νεκροί 
και οδομαχίες 

Τ ο απόγευμα της 28ης Οκτωβρίου, στο ΟΙίεΙιγ, δύο νέοι 15 και 17 ετών πέθαναν από ηλε¬ 
κτροπληξία όταν προσπάθησαν να κρυφτούν σε μετασχηματιστή υψηλής τάσης που βρι¬ 
σκόταν στο τέλος ενός αδιεξόδου, μετά από καταδίωξη από την αστυνομία, που τους είχε θεω¬ 
ρήσει ύποπτους για διάρηξη. Ένας ακόμα 
νέος 21 ετών έπαθε βαρειά εγκαύματα και 
νοσηλεύεται σε άσχημη κατάσταση. Οι δύο 
νεκροί είχαν καταγωγή από το Μαλί και την 
Τουρκία και ζούσαν στις εργατικές συνοι¬ 
κίες του ΟΙΐοΙτν, μιας πόλης 30.000 κατοί¬ 
κων βορειοανατολικά του Παρισιού. 

Μόλις έγινε γνωστό το γεγονός, εκατο¬ 
ντάδες εξοργισμένοι νεολαίοι βγήκαν στους 
δρόμους. Οι συμπλοκές ξεκίνησαν λίγο 
μετά τις 8.00. Σύντομα αναπτύχθηκαν ισχυ¬ 
ρές αστυνομικές δυνάμεις: γύρω στους 
300 μπάτσους κάθε λογής που έριξαν δακρυγόνα και χρησιμοποίησαν πλαστικές σφαίρες ενά¬ 
ντια στους εξεγερμένους που τους πετούσαν μολότωφ. Η “τάξη αποκαταστάθηκε” μετά τις 2.00 
τα ξημερώματα. Ο απολογισμός της επόμενης ημέρας: 23 καμένα αυτοκίνητα, μεγάλες φθορές 
στο εμπορικό κέντρο, το δημαρχείο, το ταχυδρομείο, σε ένα σχολείο και σε αμαξοστάσια λεω¬ 
φορείων. Ισχυρές αστυνομικές δυνάμεις έχουν μεταφερθεί από άλλες περιοχές και περιπολούν 
σε κεντρικά σημεία της πόλης που “θύμιζε Βαγδάτη”, όπως δήλωσε ένας κάτοικος. 

Το “φαινόμενο Τσάβες” 


Β 0 Ούγο Τσάβες αποκαλεί την πολιτική διαδικασία της οποί¬ 
ας ηγείται στη Βενεζουέλα «Μπολιβαριανή Επανάσταση». 
«Επαναστατικό Μπολιβαριανό Κίνημα 200» λεγόταν η παράνομη 
ομάδα στην ηγεσία της οποίας συμμετείχε ο Τσάβες, που στις 4 
Φεβρουάριου του 1992 προσπάθησε να ανατρέψει τη διεφθαρμέ¬ 
νη κυβέρνηση του Κάρλος Αντρές Πέρες. 

Η σκιά του Σιμόν Μπολίβαρ, γεννημένου το 1783 στο Καράκας, εί¬ 
ναι βαριά στη Βενεζουέλα. 0 «Απελευθερωτής» ανέλαβε το 1810 
την ηγεσία των δυνάμεων που πολεμούσαν τους Ισπανούς. Χρει¬ 
άστηκαν εννιά χρόνια και πολλοί αιματηροί αγώνες μέχρι να πάρει 
σάρκα και οστά, προσωρινά, ένα κομμάτι από το παναμερικανικό 
όνειρο του Μπολίβαρ. Στις 17 Δεκεμβρίου του 1819 δημιουργή- 
θηκε η ανεξάρτητη Ομοσπονδιακή Δημοκρατία της Μεγάλης Κο¬ 
λομβίας, η οποία έζησε περίπου δέκα χρόνια πριν διαλυθεί στα ση¬ 
μερινά ανεξάρτητα κράτη (Βενεζουέλα, Κολομβία, Εκουαδόρ). 
Δεν είναι δυνατόν εδώ να συζητηθούν οι διάφορες πολιτικές πα¬ 
ράμετροι της εποχής: το ταξικό ζήτημα, η δουλεία, το ποιες κοι¬ 
νωνικές δυνάμεις επιδίωξαν την ανεξαρτησία και γιατί, το πόσο 
αυταρχικός ήταν ή δεν ήταν ο Μπολίβαρ. Το γεγονός είναι ότι σή¬ 
μερα λατρεύεται, σε βαθμό σχεδόν θρησκευτικό, από τους λαούς 
της περιοχής. Και την πολιτική του κληρονομιά τη διεκδικούν όλοι 
σχεδόν οι πολιτικοί. 


Το γεγονός ότι ο 20ός αιώνας ξεκίνησε στη Βενεζουέλα με 
τη μακρόχρονη χούντα του Χουάν Βισέντε Γκόμες (1908- 
1935) είναι απλώς ενδεικτικό. Στις δυνάμεις που το 1958 ανέ¬ 
τρεψαν τη χούντα του Πέρες Χιμένες βαρύνοντα ρόλο είχε το Κ.Κ. 
Βενεζουέλας. Τα υπόλοιπα κόμματα, όμως, υπέγραψαν αμέσως 
το σύμφωνο της Νέας Υόρκης, το οποίο απέκλειε το Κ.Κ. από τις 
διαδικασίες της πολιτικής ζωής της χώρας. Το αποκορύφωμα ήταν 
η συμφωνία του Πούντο Φίχο (31/10/1958), η οποία ορίζει -πα¬ 
γκόσμια πρωτοτυπία- την αποκλειστική εναλλαγή των δύο μεγά¬ 
λων κομμάτων (Αϋ και ΟΟΡΕΙ) στη διακυβέρνηση της χώρας. Φυ¬ 
σική συνέπεια, ειδικά εκείνη την εποχή, η ανάδυση αντάρτικών κι¬ 
νημάτων, με ηγέτες όπως ο Ντ. Μπράβο. 


| Στις αρχές του 1989, η -πρωταθλήτρια της διαφθοράς- κυ¬ 
βέρνηση του Κάρλος Αντρές Πέρες επιβάλλει, σε έναν λαό 
που το 81 % του ζει κάτω από το όριο της φτώχειας, ακόμα ένα 
πρόγραμμα λιτότητας. Αποτέλεσμα, το καρακάσο, η εξέγερση του 
Καράκας, στις 27 Φεβρουάριου του 1989, στην οποία έχασαν τη 
ζωή τους πάνω από 5.000 άτομα. 

Ο Πέρες αποπέμφθηκε λόγω διαφθοράς τον Μάιο του 1993. Ενδιά¬ 
μεσα, όμως, είχαν εμφανιστεί πολλές αντιστάσεις εναντίον του· 
μία από αυτές, η απόπειρα πραξικοπήματος από μια ομάδα προο¬ 
δευτικών αξιωματικών, με ηγέτη τον Ούγο Τσάβες. Δεν υπάρχει 
εδώ ο χώρος για να συζητήσουμε τον ειδικό ρόλο του στρατού σε 
ορισμένες χώρες της Λατινικής Αμερικής και τις περίπλοκες αι¬ 
τίες που πολλές φορές οδηγούν σε απρόσμενα γεγονότα, έξω από 
τα γνωστά στερεότυπα. Το θέμα είναι, ωστόσο, ότι ήδη από τότε, 
ο Τσάβες μετατράπηκε σε σύμβολο της αντίστασης απέναντι στη 
διαφθορά και της ελπίδας για κάτι διαφορετικό. 


Β Οι προεδρικές εκλογές του 1998 γίνονταν μέσα σε κλίμα 
πλήρους απαξίωσης κομμάτων και πολιτικών. Κανείς όμως 
δεν φανταζόταν τι θα επακολουθούσε. 0 Ούγο Τσάβες ανατρέ¬ 
πει όλα τα προγνωστικά και εκλέγεται με 56%. Αμέσως κηρύσ¬ 
σει δημοψήφισμα για σύγκληση συντακτικής συνέλευσης, το οποίο 
κερδίζει. Στις εκλογές γι’ αυτήν, οι περί τον Τσάβες δυνάμεις 
κερδίζουν τις 120 από τις 131 έδρες. Το νέο σύνταγμα εγκρίνε- 


ται με 71%. Στις «μεγα-εκλογές» του 2000, ο Τσάβες επανε¬ 
κλέγεται πρόεδρος. 

Μετά από όλα αυτά, ο Τσάβες αρχίζει να παίρνει κάποια πραγμα¬ 
τικά μέτρα αναδιανομής, με αποκορύφωμα τους «49 νόμους» (Δε¬ 
κέμβριος 2001), μεταξύ των οποίων και ο νόμος για τον αναδασμό 
γης. Αμέσως μετά γίνεται το πραξικόπημα των 48 ωρών (Απρίλιος 
2002). Η επόμενη απόπειρα ανατροπής, με το δημοψήφισμα του 
Αυγούστου του 2004, καταλήγει σε συντριπτική νίκη του Τσάβες 
και στην κατάρρευση της αντιπολίτευσης. 



ΟΝδΤΚυΥΑΜΟδ 


Εί ΡΟΡΕΚ ΡΟΡϋΙΜ 


■9 Τι εστί Τσάβες; Η σύγκριση με τον Περόν, που κάνουν πολ¬ 
λοί, είναι μάλλον άστοχη, αφού λαμβάνει υπόψη της μόνο επι¬ 
φανειακές ομοιότητες. Κάποια στοιχεία της πολιτικής του Τσάβες 
είναι τα εξής: (α) μέτρα αναδιανομής του πλούτου (αναδασμός, φο- 
ρολόγηση ξένων πετρελαϊκών εταιρειών, στήριξη συνεταιρισμών) 
και βελτίωσης της ζωής (αλφαβητισμός, προγράμματα υγείας). Η 
εφαρμογή τους είναι άλλο πράγμα- το τελευταίο διάστημα έχουν 
δολοφονηθεί από παρακρατικούς 138 αγρότες που επιχείρησαν να 
εφαρμόσουν το νόμο του αναδασμού- (β) εξωτερική πολιτική προ¬ 
σανατολισμένη στην ανεξαρτησία από τις Η.Π.Α. και στη συνεργα¬ 
σία των περιφερειακών χωρών. Οι σχέσεις με την Κούβα και η επί¬ 
σκεψη στο Ιράκ είναι δείγματα, όπως και η χορήγηση φτηνού πε¬ 
τρελαίου στις φτωχές χώρες της Καράίβικής- (γ) η μη λήψη μέτρων 
καταστολής, ακόμα και απέναντι στους πραξικοπηματίες. 

Οι κριτικές προς τον Τσάβες είναι πολλές: μεσσιανισμός, μη συλ¬ 
λογική δράση, ανεπαρκή μέτρα στήριξης των φτωχότερων στρω¬ 
μάτων, αδυναμία να πατάξει τη διαφθορά κ.ά. Το θέμα χωράει πολ¬ 
λή συζήτηση, και το γεγονός αυτό από μόνο του είναι ενδιαφέρον. 
Παράλληλα με τις όποιες κριτικές και επιφυλάξεις, όμως, το σί¬ 
γουρο είναι πως στη Βενεζουέλα συντελείται μια διαδικασία με με¬ 
γάλη λαϊκή απήχηση, η οποία νομίζω πως μπορεί να καταλήξει σε 
πολύ ενδιαφέροντα πράγματα, με την προϋπόθεση ότι θα συνο¬ 
δευτεί από την οργανωμένη συλλογική συμμετοχή πολιτικών και 
κοινωνικών δυνάμεων. 


ΚώσταςΑθανασίου 


Ο τυφώνας “Σταν” 
και οι Ζαπατίστας 

Μ ετά από συνάντηση και συζήτηση με το Συμβούλιο Καλής Διακυβέρ¬ 
νησης της Ρεαλιδάδ, έξι σύντροφοι από διάφορες ευρωπαϊκές ομά¬ 
δες επισκεφτήκαμε την περιοχή που έχει πληγεί από τον τυφώνα Σταν και 
στην οποία υπάρχουν βάσεις στήριξης των ζαπατίστας. Φτάσαμε στο Βελι- 
σάριο Ντομίνγκες και επισκεφθήκαμε την κοινότητα Τσε Γκεβάρα που ανήκει 
στον Αυτόνομο Δήμο “Τιέρρα υ Λι- 

μπερτάδ”. Η κοινότητα εκτείνεται σε 30 Μετάφραση: Μάριος Τοϋρσοϋνίδης 

εκτάρια που επανακτήθηκαν το 1992 

από κάποιον κτηματία που τα είχε σφετεριστεί δέκα χρόνια πριν. Συναντή¬ 
σαμε τις έντεκα ζαπατιστικές οικογένειες που ζουν εκεί, σύνολο 48 άτομα, 
όλοι στοιβαγμένοι σε ένα σπίτι. Παρόλο που ήταν πολύ αργά μας περίμεναν 
ξύπνιοι. Το πρωί, μοιράστηκαν μαζί μας το λιγοστό φαγητό που είχαν -και που 
είχε σταλεί από το Συμβούλιο Καλής Διακυβέρνησης- και μας συνόδεψαν για 
να δούμε τα ερείπια της κοινότητάς τους. 

Πρώτα φτάσαμε σε ένα πλάτωμα ερημωμένο. Πριν τον τυφώνα εκεί ήταν το 
σπίτι και το χωράφι του λειτουργού υγείας (μας είπαν πως κάθε κοινότητα 
διαθέτει ένα λειτουργό υγείας), από τα οποία δεν μένει ούτε ίχνος, κυριο¬ 
λεκτικά. Εκεί επίσης υπήρχε ένα Κέντρο Υγείας που εξυπηρετούσε τρεις ζώ¬ 
νες της περιοχής. Λίγο μετά συναντήσαμε, απολύτως κατεστραμμένο, το Κέ¬ 
ντρο Επιμόρφωσης Λειτουργών Υγείας και Εκπαίδευσης το οποίο λειτουρ¬ 
γούσε εδώ και τρεις μήνες μετά από οργανωτική προσπάθεια ενός χρόνου. 
Εκτός από τις αίθουσες διδασκαλίας διέθετε κοιτώνες, κουζίνα και μπάνια. 
Το μόνο που προεξείχε από το αυτόνομο σχολείο ήταν η στέγη, όλο το υπό¬ 
λοιπο ήταν εντελώς θαμμένο. 

Μας έδειξαν τον τάφο όπου έθαψαν το μοναδικό, μέχρις στιγμής, θύμα: μία 
ηλικιωμένη που δεν μπορούσε να περπατήσει και που δεν πρόλαβαν να την 
φυγαδεύσουν. Αλλος ένας σύντροφος που δεν θέλησε να φύγει και να εγκα- 
ταλείψει το καλαμπόκι και τα ζώα του, ήταν βαριά τραυματισμένος και νοση¬ 
λεύεται. 

Στην επιστροφή στο σπίτι όπου στοιβάζονται οι έντεκα οικογένειες, μας αφη¬ 
γήθηκαν την ιστορία: «Την τρίτη μέρα της βροχής το νερό άρχισε να κατα¬ 
στρέφει τα πάντα. Δεν είχαμε χρόνο να κουβαλήσουμε τίποτα, μόνο τα ρού¬ 
χα που φορούσαμε και τα παιδιά. Τα σπίτια γκρεμίζονταν πίσω μας. Στην κοι¬ 
νότητα βρίσκονταν και κάποιοι λειτουργοί που παρακολουθούσαν μαθήμα¬ 
τα και όλοι μαζί πάνω από 60 άνθρωποι, ανεβήκαμε στο βουνό, νύχτα. Πίσω 
μας ακούγαμε το θόρυβο από τις στέγες που έπεφταν. Ο λόφος άρχισε να 
κατολισθαίνει και χρειάστηκε να βαδίσουμε πιο μέσα. Περάσαμε όλη τη νύ¬ 
χτα γαντζωμένοι από κάτι δέντρα, κάτω από τη βροχή». 

Η μοναδική βοήθεια που, μέχρι στιγμής, έχουν δεχτεί είναι η βοήθεια που 
έστειλε το Συμβούλιο Καλής Διακυβέρνησης της Ρεαλιδάδ. Ήδη έχουν ξεκι¬ 
νήσει την ανοικοδόμηση. Πρώτα είναι να χτίσουν προσωρινά καταλύματα και 
ένα ξύλινο γεφυράκι. Σε ερώτησή μας για τις πλέον επείγουσες ανάγκες, μας 
είπαν: για το γεφυράκι χρειάζονται χοντρά σχοινιά και τροχαλίες. Βασικά είδη 
διατροφής: φασόλια, καλαμποκάλευρο, ζάχαρη, λάδι. Επίσης σαπούνι, στα¬ 
γόνες χλωρίασης του νερού, σωλήνες, παρακεταμόλη (για ενήλικες και παι¬ 
διά), ναπροξέν, θερμόμετρα, αντιβιοτικά, ασπιρίνες. 0 λειτουργός υγείας μας 
είπε πως μετά την νύχτα στο βουνό πολλοί έχουν πυρετό, διάρροια, βήχα, 
γρίπη -κυρίως τα παιδιά. 

Η κατάσταση επιβαρύνεται λόγω του ότι χάθηκαν όλα τα γεωργικά εργαλεία 
(συμπεριλαμβανομένων όλων των μηχανών για την επεξεργασία του καφέ), 
η αποθήκη, οι κυψέλες και τα ζώα τους. Εάν δεν ενεργήσουν αμέσως θα χα¬ 
θεί και ένα μικρό μέρος της παραγωγής που σώθηκε. Τελικά, οι ανάγκες εί¬ 
ναι κατεπείγουσες και σύμφωνα με τα όσα μας διηγούνται κάποιοι σύντρο¬ 
φοι, οι κοινότητες που θα επισκεφτούμε τις επόμενες μέρες βρίσκονται σε 
ακόμα χειρότερη κατάσταση. Παρόλα αυτά, μας εξέπληξε η ηρεμία των συ¬ 
ντρόφων. Μας είπαν: «θα ψάξουμε να βρούμε ένα μέρος πιο ψηλά. Θα εί¬ 
μαστε ασφαλείς; Δεν είμαστε σίγουροι. Βρισκόμαστε στο σημείο μηδέν, δεν 
έχουμε τίποτα. Αλλά η ζωή συνεχίζεται, δεν μπορούμε να ζήσοσμε χωρίς 
να αγωνιζόμαστε» 

Μέλη τεσσάρων ομάδων από την Ευρώπη: 
ΘοΙβσΙίνο άβ δοΐίάεπάεάοοπ Ιβ ΒβόβΙίοπΖερβΙίεΙβ (Βαρκελώνη), Καμπάνια: 
Ένα Σχολείο για την Τσιάπας (Αθήνα), ΟδΡΟί (Παρίσι), Τβπβε β (βπβε (Χάβρη) 

Το παιχνίδι είναι στημένο 

(οι μάζες απουσιάζουν) 


Τ ο χειρότερο εκλογικό αποτέλεσμα των δύο μεγάλων κομμά¬ 
των της Γερμανίας, γι αυτόν τον αιώνα, στις εκλογές του Σε¬ 
πτεμβρίου ήρθε να προστεθεί σε μια αλυσίδα αντίστοιχων που ανα- 
δεικνύουν την κρίση των μηχανισμών εκπροσώπησης και ενσωμά¬ 
τωσης. Σαν τέτοια αρκεί να αναφέρουμε τις προεδρικές εκλογές 
στη Γαλλία όπου στον δεύτερο γύρο βρέθηκε ο φασίστας Λεπέν, ξε- 
περνώντας το απίστευτο ποσοστό του 15,8% του υποψήφιου των 
σοσιαλιστών Ζοσπέν, αργότερα έχουμε τα δημοψηφίσματα για το Ευ- 
ρωσύνταγμα σε Γαλλία και Ολλανδία όπου οι ψηφοφόροι αγνόησαν 
το σύνολο του επίσημου πολιτικού φάσματος. Είναι μια κρίση που 
έχει ήδη διαβρώσει τις νεότευκτες δημοκρατίες των ανατολικών 
χωρών με χαρακτηριστικότερο παράδειγμα την Πολωνία όπου το 
μέχρι πρόσφατα κυβερνάν αριστερό κόμμα κατόρθωσε να απολέ- 
σει 33% και να έχει μονοψήφιο ποσοστό και καθόλου εκπροσώπη¬ 
ση στο κοινοβούλιο. Δεν αναφερόμαστε καθόλου στο θέμα της συμ¬ 
μετοχής στις δημοκρατικές διαδικασίες καθώς θεωρούμε ότι η δια¬ 
δικασία αποστοίχισης έχει ήδη προχωρήσει πέρα από εκεί. Για 
όσους, δε, είχαν τη διάθεση να κάνουν λόγο για επανεκκίνηση, για 
ένα συγκυριακό φαινόμενο που ούτε η εξουσία επιθυμεί, ήρθε η 
απόφαση του ιστορικότερου σοσιαλδημοκρατικού κόμματος της Ευ¬ 
ρώπης, του Γερμανικού 3Ρϋ, για συγκυβέρνηση με τους χριστια¬ 
νοδημοκράτες της νέας καγκελαρίου Μερκέλ να διαλύσει τον πα¬ 
ρωχημένο τρόπο ανάλυσης των πολιτικών εξελίξεων. Ακόμα πιο 
εύλογος ήταν ο τρόπος με τον οποίο επετεύχθη η συμφωνία. Οι 
διαπραγματεύσεις για τον καθορισμό του προγράμματος διήρκε- 
σαν ΜΙΑ μέρα ενώ για την συμφωνία στο πρόσωπο του νέου κα¬ 
γκελάριου ένα μήνα!! 

Η αγορά έχοντας αποδεσμευτεί από την κυριαρχία του κοινωνικού 
προβάλει ως ο μόνος νομοθέτης καθορίζοντας ένα νέο παράδειγ¬ 
μα. Οι εταιρείες προσπαθούν να γίνουν αναπόσπαστο τμήμα της 
ζωής του πελάτη, πανταχού παρούσες, ένα συμπλήρωμα ύπαρξης 
λειτουργώντας για λογαριασμό του στην εμπορική σφαίρα. Ο συ¬ 
νεχώς ελεγχόμενος, διαρκώς ορατός πολίτης, μετατρέπεται σε 
ένα υποκείμενο στατιστικών μελετών, σε έναν πελάτη. Ο έλεγχος 
του πελάτη είναι το ίδιο σημαντικός με τον έλεγχο του εργάτη, η 
οργάνωση της κατανάλωσης είναι το ίδιο σημαντική με την οργά¬ 
νωση της παραγωγής. Η πώληση της κουλτούρας, με τη μορφή επί 
πληρωμής ανθρώπινης δραστηριότητας, αντικαθιστά το σύνολο των 
κοινωνικών σχέσεων με χρηματικές. Ο καπιταλισμός μετέφερε στην 
εμπορική αρένα το σύνολο, σχεδόν, της ανθρώπινης δραστηριότη¬ 
τας και ιδιωτικοποίησε σημαντικούς τομείς κρατικών λειτουργιών 
(μεταφορές, τηλεπικοινωνίες, ηλεκτρισμό). Έτσι, κάθε δεσμός με 
μια κοινή συνισταμένη ξεθώριασε. Το άτομο έχει εκμηδενιστεί μπρο¬ 
στά στις οικονομικές δυνάμεις, έχει γίνει το κέντρο όπου συναντιό¬ 
νται οι γενικές τάσεις. Ακόμα και ο καταμερισμός της εργασίας δεν 
προσδίδει σαφή χαρακτηριστικά στον διαρκώς εκπαιδευόμενο απα- 
σχολήσιμο. Όλα αυτά έχουν καταστήσει το κράτος πρόνοιας, καθώς 
και όλους τους μηχανισμούς ενσωμάτωσης και εκπροσώπησης, 
απαρχαιωμένα απομεινάρια της μεταπολεμικής περιόδου. 

Τα μαζικά κόμματα έχουν χάσει την αξία τους ακόμα και ως εκφρα¬ 
στές ενός διαλόγου μεταξύ εξουσίας και κοινωνίας. Η πολιτική εκ¬ 
προσώπηση διαμέσου της κοινωνικής μεσολάβησης των κομμάτων 
έχει στην ουσία εκλείψει με την έννοια ότι αυτή προβλέπει ένα μη¬ 
χανισμό πληρεξουσιοδότησης που διαμορφώνεται στην κοινωνία, 
καθετοποιείται στο κράτος και επιλέγει πολιτικό προσωπικό. Αυτός 
ο τύπος της αντιπροσώπευσης ανήκε στην κοινωνία στην οποία η 


υπαγωγή της στο κεφάλαιο δεν ήταν ακόμα πλήρης. Το πολιτικό τεί¬ 
νει να ακυρωθεί στο συστημικό, τερματίζοντας την εικόνα της σο¬ 
σιαλδημοκρατικής εκδοχής. Προκρίνεται η δημιουργία χώρων-πα- 
ρατάξεων χωρίς ξεκάθαρες διαχωριστικές γραμμές. Διαχειριστικοί 
μηχανισμοί όπου οικονομία και πολιτική θα ενοποιούνται. Το πολιτι¬ 
κό προσωπικό ως πιαπαρετ θα πλασάρει ένα περίπου κοινό προϊόν 
με διαφορετικό περιτύλιγμα. Μέσω της χειραγώγησης της κοινής 
γνώμης από τα ΜΜΕ, πλαισιωμένης από την κοινωνία ελέγχου, τις 
σφυγμομετρήσεις που περιχαρακώνουν τις τάσεις, τις ψυχαναλυτι¬ 
κές ερμηνείες που ποσοτικοποιούν την πραγματικότητα, η εξουσία 



προσπαθεί να προαπεικονίσει την ίδια την κοινωνική της βάση. Η 
παθητικότητα της νέας συναίνεσης γίνεται ο θεμελιώδης κανόνας. 
Κάθε παρέκκλιση εντάσσεται στα ποινικά αδικήματα καθώς η εξου¬ 
σία επανακαθορίζει το δίκαιο με βάση το δίκαιο της αστυνομίας. Το 
κράτος επιτελεί τον ρόλο μυθοποίησης της δημοκρατίας. Αν στη με¬ 
ταπολεμική περίοδο το ζητούμενο ήταν η δημιουργία καταναλωτι¬ 
κής συνείδησης, σήμερα είναι η ίδια η συνείδηση ο στόχος. 

Η εξουσία της πραγματικής υπαγωγής δεν ενδιαφέρεται πια για τη 
μεσολάβηση αλλά για τον διαχωρισμό, λειτουργεί με βάση την εξαί¬ 
ρεση. Έτσι οι θεσμοί της λεγάμενης κοινωνίας των πολιτών χάνουν 
βαθμιαία τη σημασία τους. Όχι το κράτος, αλλά η κοινωνία των πο¬ 
λιτών διαλύεται. Τα σύγχρονα κοινωνικά υποκείμενα είναι ανίκανα 
να πραγματώσουν ισχυρές ταυτότητες, και η μη συνοχή του κοινω¬ 
νικού εργοστασίου είναι σε τελική ανάλυση η αιτία της αδυναμίας 
του έθνους και των πρακτικών συνολικής ιδεολογικής, μεσσιανικού 
τύπου, εκπροσώπησης. Όλα αυτά καθιστούν άκρως επικίνδυνη την 
νέα έκφραση μιας αριστερός εξουσιαστικής και γαντζωμένης στο 
έθνος, ως συνεκτικό ορισμό αντίστασης στην παγκοσμιοποίηση. Το 
παράδειγμα της σύμπραξης του Λαφοντέν με τους πρώην κομουνι¬ 


στές γρήγορα βρίσκει μιμητές παντού, παρά την σαφώς επικίνδυνα 
ρατσιστική ρητορική. Τα σημεία σύγκρουσης απαλείφονται για πρώ¬ 
τη φορά από το κέντρο των κοινωνικών διεργασιών. 

Στην εγχώρια πολιτική σκηνή οι χειραγωγοί της κοινής γνώμης βρί¬ 
σκονται ενώπιον του 80% των δυσαρεστημένων από την ασκούμε¬ 
νη πολιτική, χωρίς ταυτόχρονα να αλλάζει το πολιτικό σκηνικό ούτε 
στο ελάχιστο. Το ιδιότυπο καπιταλιστικό παράδειγμα της Ελλάδας 
απαιτεί την αρωγή του κράτους για τη διατήρηση της κερδοφορίας. 
Η επιβολή της συναίνεσης κτίστηκε πάνω στους αντιτρομοκρατι- 
κούς, όπου ο φόβος διατήρησης της νομιμότητας άγγιξε μέχρι και 
την άκρα αριστερά. Τα μεγάλα κόμματα ταυτίζονται πλέον απολύ¬ 
τως στις πτυχές της επιβολής των νόμων της αγοράς, στην ιδιωτι¬ 
κοποίηση των πάντων, και στην επιβολή της οικονομίας ως μέτρου 
των πάντων. Έτσι έχουμε το παράδοξο εδώ όπου το κράτος πρό¬ 
νοιας δεν ήρθε ποτέ αυτό τώρα να αποδομείταιϋ Στην Ελλάδα οι με- 


Το άτομο έχει εκμηδενιστεί μπροστά 
στις οικονομικές δυνάμεις, έχει γίνει το 
κέντρο όπου συναντώνται οι γενικές τάσεις. 
Ακόμα και ο καταμερισμός της εργασίας 
δεν προσδίδει σαφή χαρακτηριστικά στον 
διαρκώς εκπαιδευόμενο απασχολήσιμο. 

Όλα αυτά έχουν καταστήσει 
το κράτος πρόνοιας, καθώς και όλους 
τους μηχανισμούς ενσωμάτωσης 
και εκπροσώπησης, απαρχαιωμένα 
απομεινάρια της μεταπολεμικής περιόδου 

γάλοι κοινωνικοί αγώνες είχαν κυρίως πολιτικά αιτήματα, θεσμικές 
ρήξεις. Ήταν πολιτειακοί κατά βάση. Έτσι ώστε σήμερα που είναι 
εμφανής η ανάγκη κοινωνικής αντιπολίτευσης, οι δυσκολίες να εί¬ 
ναι τεράστιες. Η ταύτιση κομμάτων και συνδικάτων με τη μονοδιά¬ 
στατη σκέψη είναι συσσωρευτής τόσο παθητικότητας όσο όμως και 
δυνατοτήτων. Οι ηγέτες είναι πλέον αναλώσιμες διαχειριστικές φι¬ 
γούρες και το σύστημα στηρίζει πολλά στην ιδιωτικοποίησης της 
αντίστασης όπως αυτή εκφράζεται από τις μη κυβερνητικές οργα¬ 
νώσεις. 

Επειδή είναι πλέον σαφές ότι κάθε κοινωνική κριτική ρήξης είναι 
εκτός «δημοκρατικού» πλαισίου, πρέπει αυτή να αναζητήσει το δικό 
της. Χωρίς τη μεσσιανική λύση των πρωτοποριών, καθώς δεν υπάρ¬ 
χει πλέον τίποτα ενιαίο να εκπροσωπηθεί από ένα κόμμα, μια αλή¬ 
θεια. Το ζητούμενο είναι ο διάλογος για τη δημιουργία του χώρου 
ρήξης, η κίνηση για τη συνεύρεση όσων πλήττονται στη βάση της 
διαδικασίας δημιουργίας κοινωνικής αντιπολίτευσης στο καθεστώς. 
Καμιά αυτοϊκανοποιητική ιδεολογική καθαρότητα δεν μπορεί να προ¬ 
σφέρει προς αυτή την κατεύθυνση, μόνο η διαρκής σμίλευση του όχι 
πάνω στον καμβά που συνθέτει η ίδια η επίθεση του καθεστώτος. 


Φιλήμονας Πατσάκης 

ΙβΙΒΑΒΜΙλ 

1 I ΑΝΤΙ ΕΞΟΥΣΙ ΑΣΤΙ ΚΗ ΕΦΗΜΕΡΙΔΑ 


Νέα Ορλεάνηδύο μήνες μετά 


Ανοικοδόμηση 

και κοινωνική πολιτική Βυ$Ιι 

- Ανταπόκριση του ϋβηηίβ Ροχ για την Βαβυλωνία* 


Μ ετά τις επιθέσεις της 11ης Σεπτεμβρίου, η κυβέρνηση ΒυδΜ, 
έκανε πολύ περισσότερα πράγματα από το να επιτεθεί σε 
«πραγματικούς» ή φανταστικούς εχθρούς στο εξωτερικό, με πρό¬ 
σχημα την διεθνή τρομοκρατία. Για να προστατέψει τις ομοσπον¬ 
διακές και τοπικές αρχές και να ανταποκριθούν καλύτερα την επό¬ 
μενη φορά, δημιούργησε το Τμήμα Εθνικής Ασφαλείας, για τη χρη¬ 
ματοδότηση του οποίου για αγορά επικοινωνιακού εξοπλισμού, 
όπλων καταστολής και άλλων τέτοιου είδους υπερτεχνολογιών, 
έγιναν περικοπές από έργα κοινωνικής προστασίας όπως αυτά της 
Νέας Ορλεάνης. Η σύγχυση την περίοδο που ο τυφώνας Κατρίνα 
χτυπούσε την πολιτεία του Μισισιπή, έφερε στην επιφάνεια την 
κενότητα της κυβερνητικής υπόσχεσης ότι θα ήταν στο εξής έτοι¬ 
μη να αντιμετωπίσει οποιαδήποτε καταστροφή. 

Αντίθετα με τα ηρωοποιημένα θύματα της 11ης Σεπτεμβρίου, οι 
κάτοικοι της Νέας Ορλεάνης και ειδικά εκείνοι που δεν μπόρεσαν 
να μετακινηθούν εκτός πόλης, θεωρήθηκαν συχνά από τα ΜΜΕ 
ως οι βασικοί υπεύθυνοι για το κακό που τους βρήκε. Το αμερικα¬ 
νικό ατομικιστικό ήθος, καλλιέργησε την ιδέα, ότι όλοι αυτοί που 
χρήζουν βοήθειας στις πλημμυρισμένες περιοχές θα έπρεπε να 
κατηγορούν πρώτα τον εαυτό τους, που δεν κατάφεραν να σωθούν 
όπως οι υπόλοιποι. Η φτώχια, η αδυναμία μετακίνησης, οι οικογε¬ 
νειακές υποχρεώσεις και άλλοι παράγοντες που μπορεί να κρά¬ 
τησαν εκατοντάδες κατοίκους στα σπίτια ή στον τόπο εργασίας 
τους, τις περισσότερες φορές αγνοήθηκαν, καθώς το κόστος με¬ 
τακίνησης για μια τέτοια οργανωμένη προσπάθεια βοήθειας θεω¬ 
ρήθηκε εκτός από ασύμφορο ως μη αναγκαίο. 

Τα ΜΜΕ περιέγραψαν την κυβερνητική αποτυχία να μεταφέρουν 
άμεσα βοήθεια στην πληγε(σα περιοχή, αλλά φρόντισαν να εμπλου¬ 
τίσουν τις ανταποκρίσεις τους με υπερβολικές αναφορές για ανε¬ 
πιβεβαίωτα «περιστατικά βίας και αναρχίας» και έχασαν το πιο εν¬ 
διαφέρον στοιχείο της όλης ιστορίας: την παρεμπόδιση από τις κυ¬ 


βερνητικές υπηρεσίες, αυθόρμητων και εθελοντικών ομάδων απλών 
ανθρώπων, από τις τοπικές και όχι μόνο περιοχές, να οργανώσουν 
και να βοηθήσουν τους γείτονές τους και να προσφέρουν ανθρω¬ 
πιστική βοήθεια. Χαρακτηριστική είναι η περίπτωση της ομάδας με 
αναρχικό προσανατολισμό, Ροοά ηοί Βοπιόε (Τροφή, Όχι Βόμβες), 
ή οποία αγνοώντας τις κυβερνητικές οδηγίες και με κίνδυνο συλ¬ 
λήψεων, έκανε πράξη το αυτονόητο: την αλληλεγγύη, φέρνοντας 
από την πρώτη στιγμή τρόφιμα και εθελοντές, στήνοντας τα πρώ¬ 
τα κοινοτικά συσσίτια στις πληγείσες περιοχές. 


Ο τυφώνας Κατρίνα αποκάλυψε κάτι 
περισσότερο από την δύναμη της Φύσης. 
Οι εικόνες καταστροφής και θανάτου, 
μαζί με τους αδέξιους κυβερνητικούς 
χειρισμούς, προκάλεσαν σοκ 
στην Αμερικανική κοινή γνώμη, 
η οποία θεωρούσε τις ΗΠΑ, χώρα άτρωτη 
και ικανή να αντιμετωπίσει τέτοιες 
καταστροφές. Όπως ήταν αναμενόμενο, 
οι κυβερνητικές προσπάθειες 
να ανασκευάσουν τις εντυπώσεις από την 
καταστροφή, με την βοήθεια των ΜΜΕ, 
μετέτρεψαν τον τρόμο και την αγωνία 
σε κρατική αυταρέσκεια, 
εφόσον δεν έγινε το χειρότερο. 


Η κυβερνητική συνταγή για την αποκατάσταση των ζημιών φαίνε¬ 
ται ότι θα είναι, μία από τα ίδια. Οι συντηρητικοί ζητάνε να γίνει 
αυτοχρηματοδότηση, χαμηλότερους φόρους ώστε να βοηθηθεί η 
κατασκευαστική ανασυγκρότηση, μείωση των δαπανών για κοινω¬ 
φελή έργα, ότι δηλαδή έλεγαν και πριν τον τυφώνα, και φυσικά 
πολύ προσευχή. Οι φιλελεύθεροι από την άλλη προτείνουν, έργα 
και προγράμματα ενάντια στην φτώχια, τα οποία είχαν μικρό πο¬ 
σοστό αποτελεσματικότητας στο παρελθόν. 

Είναι σχεδόν ανύπαρκτος ο λόγος για πιο δραστικές προτάσεις 
ανακατασκευής της όλης περιοχής και της συνολικής κοινοτικής 
δόμησης, η οποία θα έλυνε μεν το αντιπλημμυρικό πρόβλημα της 
περιοχής αλλά κοστολογικά είναι ασύμφορο και με μικρό η ανύ¬ 


παρκτο κέρδος για τις εργοληπτικές εταιρείες. 

Το πιο πιθανό και ρεαλιστικό σενάριο, με τις επικρατούσες συν¬ 
θήκες είναι ότι, η κυβέρνηση, συνεπικουρούμενη από τις κατα¬ 
σκευαστικές και εμπορικές εταιρείες, θα προσπαθήσουν με αυ¬ 
τήν την ευκαιρία να μετατρέψουν την Νέα Ορλεάνη σε μια πιο «κα- 
θαρή»και πληθυσμιακά λευκή πόλη από ό,τι ήταν. Οι περιοχές που 
καταστράφηκαν από το νερό θα δομηθούν εκ νέου με τα χρήματα 
που προέρχονται όχι από την φορολόγηση των εταιρειών και των 
πλουσίων, αλλά από περικοπές στις δαπάνες υποστήριξης των 
φτωχών και το άρμεγμα της μεσαίας τάξης. 

Αν και ο πρόεδρος ΒυδΤι ανακάλυψε, έστω και με το πιο δραματι¬ 
κό τρόπο, ότι στην χώρα του ζει αρκετός μαύρος πληθυσμός ο 
οποίος είναι κάτω από τα όρια της φτώχιας, η αλήθεια είναι ότι 
όσοι εγκατέλειψαν την Νέα Ορλεάνη για να σωθούν, έχουν αμε¬ 
λητέο λόγο στο πως θα αναδομηθεί εκ νέου η πόλη τους. Με την 
φτώχια και το χαμηλό βιοτικό επίπεδο που αυτή επιφέρει, είναι 
απόλυτα σίγουρο ότι θα δεχθούν ως μόνη επιλογή την μετεγκα¬ 
τάσταση σε άλλες περιοχές ή πολιτείες από το να επιστρέφουν 
πίσω. Η κυβέρνηση Βυεϊι, με αυτή την ευκαιρία, θέλει να προσ- 
δώσει στον στρατό ένα νέο πιο ενδυναμωμένο ρόλο. Με αυξημέ¬ 
νη την άδεια δράσης του, ο στρατός θα μπορεί να επιχειρεί και 
να παρεμβαίνει στις τοπικές κοινότητες σε ό,τι μελλοντικά ονο¬ 
μαστεί φυσική ή άλλη καταστροφή: από τους τυφώνες και τους 
σεισμούς μέχρι και την γρίππη των πουλερικών! Η στρατικοποίη- 
ση αυτή θα βοηθήσει σημαντικά τις κυβερνητικές αρχές να κατα- 
στείλουν την λαϊκή οργή, ειδικά σε περιόδους κοινωνικής ανατα¬ 
ραχής στο εγγύς μέλλον. 


* Ο ϋθηηίδ Ροχ είναι αμερικανός ακαδημαϊκός, αναρχικός και πολιτικός 
ακτιβιστής. 



Συσσίτιο από την αναρχική κολλεκτίβα "Ροοά ηοί Βοτπόε” 

Χάρτης με τις περιοχές που πορέμεναν αβοήθητες έξι εβδομάδες 
μετά τον τυφώνα 

Ενημέρωση από μέλη τηδ ΟΝΤ 


Την εμπειρία από τους αγώνες των εργαζομένων κι ανέργων στην 
Ισπανία μέσα και από την δράση ή τις κινητοποιήσεις της ΟΝΤ με¬ 
τέφεραν σύντροφοι και συντρόφισσες της αναρχοσυνδικαλιστι- 
κής οργάνωσης από Μαδρίτη και Βαγιαδολίδ σε εκδήλωση - συ¬ 
ζήτηση που πραγματοποιήθηκε στο στέκι της «ΒΑΒΥΛΩΝΙΑΣ» στη 
Θεσσαλονίκη, στις 14/10, με θέμα την ελαστικοποίηση της ερ¬ 
γασίας και την ανεργία. Τα 4 μέλη της ΟΝΤ, βρέθηκαν στην πόλη 
με αφορμή την δίκη 6 διαδηλωτών ενάντια στη Σύνοδο Κορυφής 
της ΕΕ τον Ιούνη του 2003. 

Πέρα από την γενική διαπίστωση της αύξησης των δεικτών ανερ¬ 
γίας, επισφαλούς εργασίας, ημιαπασχόλησης κλπ αλλά και της 
μεταφοράς δραστηριοτήτων ισπανικών εταιρειών στη Λατινική 
Αμερική ή τη Βόρεια Αφρική, τα μέλη της ΟΝΤ αναφέρθηκαν ει¬ 
δικά σε τρόπους άμεσης δράσης κατά εταιρειών που απολύουν 
και σε παραδείγματα νικηφόρων (κι όμως υπάρχουν ακόμα!) ερ¬ 
γατικών αγώνων. 


Δι εκδικητικοί αγώνεε 

και πώε μπορούν να διεξαχθούν 

Μερικοί από τους τρόπους παρέμβασης που γίνονται από την οργά¬ 
νωση -και όχι μόνο- προκειμένου να πιέσει για επαναπρόσληψη, κα¬ 
ταβολή δεδουλευμένων ή άλλη εργοδοτική ασυδοσία, ίσως παραξε- 
νέψουν τα ελληνικά δεδομένα αλλά, εκεί τουλάχιστον, αποδίδουν σε 
κάποιες περιπτώσεις. 

Πρώτο βήμα η πίεση με δικηγόρους και διεκδίκηση τουλάχιστον αυτών 
που προβλέπει ο εργατικός κώδικας. Το αίτημα μεταφέρεται άμεσα 
στον εργοδότη χωρίς μεσολάβηση υπουργείων ή συνδικαλιστών. Την 
υποστήριξη αναλαμβάνουν δωρεάν δικηγόροι, μέλη ή μη της ΟΝΤ. 
Ακολούθως, κι αν αποτύχει η παρέμβαση, προχωρούν σε δημοσιοποί¬ 


ηση με μορφή καταγγελίας στην κοινωνία μέσω αφισών και προκηρύ¬ 
ξεων του αντεργατικού γεγονότος και καλούν σε συμπαράσταση. 
Επόμενο βήμα η άμεση δράση. Αποκλεισμός του εργασιακού χώρου ή 
των δραστηριοτήτων της επιχείρησης προκειμένου να πληγεί και το 
οικονομικό συμφέρον του εργοδότη. Τις περισσότερες φορές υιοθε¬ 
τούνται αφίσες και κείμενα όπου ζητείται το μποϋκοτάζ της εταιρείας 
και των προϊόντων ή υπηρεσιών που προσφέρει. 

Αν πάλι όλα αυτά δεν έχουν αποτέλεσμα υπάρχουν κι άλλες ενέργει¬ 
ες όπως συμβολικές καταστροφές σε περιουσιακά στοιχεία της εται¬ 
ρείας ή σαμποτάζ σε μηχανήματα και λοιπά για ν’ αυξηθεί η πίεση. 

Σε περιπτώσεις γενικών ή κλαδικών απεργιών τα μέλη της ΟΝΤ επι¬ 
λέγουν συνήθως να προχωρούν σε αποκλεισμούς εργασιακών χώρων 
με πολλούς υπαλλήλους για να επιτύχουν την συμμετοχή στην απερ¬ 
γία ή, μπαίνοντας σε καταστήματα, προκαλούν ένταση και φασαρία για 
να επιφέρουν το όποιο οικονομικό πλήγμα και απώλεια πελατών στους 
ιδιοκτήτες τους. 

Το νικηφόρο παράδειγμα των εργαζομένων 
στην καθαριότητα τηδ πόληδ Τομάρεδ 

Περίπου 50 υπάλληλοι στην καθαριότητα του δήμου Τομάρες της Σε¬ 
βίλλης προχώρησαν σε μια μαχητική απεργία που διήρκεσε 117 μέρες 
και στην οποία βρήκαν συμπαραστάτες σχεδόν το σύνολο των δημοτι¬ 
κών υπαλλήλων. Ήταν η δεύτερη μεγαλύτερη απεργία μετά της ΙΝΤΕΛ, 
στην οποία συμμετείχαν πάνω από 1000 άτομα αλλά δέχθηκε την κα¬ 
ταστολή από ισχυρές αστυνομικές δυνάμεις κι ο αγώνας χάθηκε αφού 
το συνδικάτο απέσυρε τελικά την απεργία. Αυτό απέδειξε ότι για την 
ηγεσία το συνδικάτο ήταν αυτοσκοπός κι όχι μέσο διεκδίκησης σε αντί¬ 
θεση μ’ αυτό που έγινε στην περίπτωση της Τομάρες. Στη διάρκεια 
της απεργίας οι οδοκαθαριστές δέχθηκαν επιθέσεις της αστυνομίας 
όταν πια το πρόβλημα της συσσώρευσης των σκουπιδιών μεγάλωσε. 


Ωστόσο, οι εργαζόμενοι κι οι αλληλέγγυοι άντεξαν και εκπληρώθηκαν 
στο σύνολό τους τα αιτήματα της απεργίας. 

Πρεκαριάτο, 

το πρόβλημα τηδ επισφαλούδ εργασίαδ... 

Κύρια δράση ενάντια στην επισφαλή εργασία γίνεται από πλευράς ΟΝΤ 
με κινήσεις κατά των ιδιωτικών εταιρειών «ενοικίασης» εργαζομένων, 
τύπου ΜΑΝ ΡΟΪΛ/ΕΠ κα. Αυτές οι εταιρείες είναι βασικοί συμμέτοχοι 
του προβλήματος. Ωστόσο, τις περισσότερες φορές είναι δύσκολη μια 
νικηφόρα παρέμβαση αφού τα περισσότερα «θύματά» τους είναι οι με¬ 
τανάστες. Πολλοί μετανάστες βρίσκονται να δουλεύουν χωρίς επίση¬ 
μα χαρτιά κι έτσι ούτε να συνδικαλιστούν μπορούν, ούτε να απεργή· 
σουν και φυσικά ζουν υπό το φόβο καταγγελίας στο αλλοδαπών. Αυτό 
που ως ελάχιστο παρέχει η ΟΝΤ είναι να εγγράφει όσους επιθυμούν 
ως μέλη προκειμένου να τύχουν νομικής υποστήριξης ως συνδικαλι- 
ζόμενοι αν προκύψει δίωξη. 

Και δυο λόγια περί παγκοσμιοποίπσηδ... 

Ερωτώμενοι για το ζήτημα, οι σύντροφοι/ες μετέφεραν βασικά προσω¬ 
πικές εκτιμήσεις. Σύμφωνα μ’ αυτές η παγκοσμιοποίηση είναι ο μετα¬ 
μοντέρνος καπιταλισμός που μεταφέρεται κύρια μέσω της τηλεοπτικής 
εικόνας κι έχει γίνει μέρος του θεάματος. Αυτό δεν σημαίνει ότι οι λο- 
γής αντιδιαδηλώσεις δεν έχουν κάποια μικρά αποτελέσματα. Επειδή οι 
κοινωνικές αλλαγές, η αδικία κι η συσσώρευση πλούτου σε ολοένα και 
λιγότερα χέρια είναι απόρροια του καπιταλιστικού συστήματος πρέπει 
κι οι διαδηλωτές ενάντια στην παγκοσμιοποίηση να δρουν εξίσου μαζι¬ 
κά, δυναμικά κι οργανωμένα στους χώρους εργασίας ή την καθημερι- 
νότητά τους, στην εκπαίδευση όσο και κατά τη διάρκεια των αντιπα- 
γκοσμιοποιητικών συναντήσεων. Μόνο έτσι γίνονται επικίνδυνοι για κρά¬ 
τος κι αφεντικά οι αγώνες. Σύμφωνα με τους συντρόφους/ες της ΟΝΤ, 
εάν το κίνημα δεν θέσει και οικονομικά ζητήματα, τότε κινδυνεύει όπως 
παλαιότεροι κοινωνικοί αγώνες και κινήματα να αφομοιωθεί, με παρα¬ 
δείγματα τους οικολόγους, τους αντιμιλιταριστές, το αντιπυρηνικό κλπ. 

Μετάφραση: Μάριος Τουρσουνίδης, Επιμέλεια: Σ.Κ. 


Μπαστιά, το λιμάνι τηδ οργήδ! 


ως και 20 χρόνια φυλάκιση με τις κατηγορίες 
της πειρατείας, στάσης, επικίνδυνων σωματι¬ 
κών βλαβών, πρόκλησης σε εξέγερση και πολλές 
άλλες αντιμετωπίζουν εκατοντάδες ναυτικοί της Κορ¬ 
σικής μετά και τη συμμετοχή τους σε δυναμική απερ¬ 
γία, συνοδεία κατάληψης, επιβατηγού πλοίου και συ¬ 
γκρούσεων με την γαλλική αστυνομία. 

Οι απεργοί ναυτικοί, αντιδρώντας στην ιδιωτικο¬ 
ποίηση της κρατικής εταιρείας 3Ν0Μ (Εθνική Με¬ 
σογειακή Εταιρεία Κορσικής) όπου εργάζονται, προ¬ 
χώρησαν σε απεργιακές κινητοποιήσεις και στις 27/9 
πέρασαν σε αποκλεισμό του λιμανιού της Μασσα¬ 
λίας, όπου και η έδρα της εταιρείας. 

Ακολούθησαν σφοδρές συγκρούσεις με τα γαλλικά 
ΜΑΤ (τα οποία έκαναν εκτεταμένη χρήση χημικών 
και δακρυγόνων) στη διάρκεια των οποίων οι απερ¬ 
γοί ναυτικοί έριξαν φορτηγά αυτοκίνητα στο λιμάνι 
της Μασσαλίας προκειμένου να εμποδίσουν την εί¬ 
σοδο σε πλοία. 

Τραυματίστηκαν πολλοί απεργοί και αστυνομι¬ 
κοί, αφού οι συγκρούσεις διήρκεσαν όλο το βράδυ. 
Την επομένη (28/9) οι ναυτικοί, με μια εντυπωσια¬ 
κή κίνηση, κατέλαβαν το επιβατηγό πλοίο «ΡαεοαΙ 
ΡαοΙί», κενό επιβατών σύμφωνα με τους απεργούς, 


και από τη Μασσαλία το οδήγησαν στο λιμάνι της 
Μπαστιά. 

Την ώρα που το σκάφος έκανε ελιγμούς για να 
εισέλθει στο λιμένα της Μπαστιά, δεκάδες πάνο¬ 
πλοι κομάντος των γαλλικών ειδικών δυνάμεων, με 
πέντε ελικόπτερα μεταφοράς προσωπικού, κατέβη¬ 
καν με σκοινιά και ανακατέλαβαν αναίμακτα το πλοίο. 

Συνελήφθησαν, όπως ήταν επόμενο, όλοι οι απερ¬ 
γοί, ενώ από γαλλικά μέσα ενημέρωσης τις επόμε¬ 
νες μέρες αφέθηκαν υπονοούμενα για υποκίνηση 
και συμμετοχή στην απεργία και στις συγκρούσεις 
αυτονομιστικών στοιχείων της Κορσικής! 

Η Εθνική Μεσογειακή Εταιρεία της Κορσικής εί¬ 
ναι η κρατική ναυτιλιακή εταιρεία, η οποία ελέγχει 
τα οχηματαγωγά σκάφη που συνδέουν την ηπειρω¬ 
τική Γαλλία με την Κορσική καθώς και με τα λιμάνια 
της Τυνησίας και της Αλγερίας. 

Η γαλλική κυβέρνηση βρίσκεται σε διαπραγμα¬ 
τεύσεις πώλησης της 5Ν0Μ σε μεγάλο διεθνή επεν¬ 
δυτικό όμιλο, αλλά όπως συμβαίνει διεθνώς σε αυ¬ 
τές τις περιπτώσεις μέσα στους όρους μεταβίβα¬ 
σης είναι και οι περικοπές θέσεων εργασίας και μει¬ 
ώσεις μισθών καθώς και μείωση ή συγχώνευση δρο¬ 
μολογίων. 


Μια τέτοια συμφωνία, εκτός του ότι αλλάζει το 
εργασιακό καθεστώς στην γαλλική ναυτιλία, αφήνει 
και άνεργους εκατοντάδες ναυτικούς σε μία από τις 
φτωχότερες και λιγότερο αναπτυσσόμενες περιο¬ 
χές της Ευρώπης όπως η Κορσική. 

Αξίζει, τέλος, να αναφέρουμε ότι στην Κορσική 
εδώ και δεκαετίες είναι έκδηλες οι τάσεις αυτονό¬ 
μησης από την γαλλική κυριαρχία και δεν είναι λίγες 
οι φορές που έχουν κατασταλεί βίαια διαδηλώσεις 
ή έχουν προκληθεί επεισόδια και συγκρούσεις με 
την γαλλική αστυνομία στη διάρκεια αθλητικών ή πο¬ 
λιτιστικών γεγονότων. 

Σάκης Κψκυρός 

Ψηφίζοντας για το ιρακινό σύνταγμα 


Η χαρά 

της δημοκρατικής συμμετοχής 

Άρθρο του άγγλου αναρχικού και πολιτικού ακτιβιστή Ιοίπ ΜοΚαγ 


πως επαναλάμβαναν διαρκώς οι αναρχικοί πολύ πριν την αμερικανοβρετανικη κατοχή στο Ιράκ, 
το επιχείρημα ότι η εισβολή είχε στόχο την απελευθέρωση του Ιρακινού λαού ήταν απολύτως 
λανθασμένο και ψεύτικο. Η εισβολή δεν ήταν τίποτα παραπάνω από έναν ιμπεριαλιστικό πόλεμο, με 
στόχο οι νικητές να ελέγξουν την περιοχή, σύμφωνα με τα αλλότρια από την κοινωνία συμφέροντα τους. 
Η λαϊκή αντίσταση οδήγησε τους κατακτητές να παρουσιάσουν έστω και μια επίφαση δημοκρατίας, χω¬ 
ρίς όμως κανένα κοινωνικό έλεγχο. 

Η πρώτη φάση του κίβδηλου εκδημοκρατισμού του Ιράκ πραγματοποιήθηκε με τις εκλογές τον προη¬ 
γούμενο Ιανουάριο. Παρόλο που η γενναιότητα των Ιρακινών να προσέλθουν στις κάλπες κάτω από αυ¬ 
τές τις συνθήκες είναι αξιομνημόνευτη, η όλη εκλογική 
διαδικασία δεν ήταν παρά μια αναμενόμενη φάρσα. Με 
τα ονόματα των υποψηφίων να μην ανακοινώνονται στο 
εκλογικό σώμα, είναι πρακτικά αδύνατο, ακόμα και για 
τον πιο αφελή, να μην αναρωτηθεί για το τι τελικά οι ψη¬ 
φοφόροι κλήθηκαν να ψηφίσουν. Η απάντηση είναι πολύ 
απλή. Εφόσον η Αμερική έπρεπε να εκλέξει μια τοπική 
φερέφωνη κυβέρνηση ήταν κάτι παραπάνω από δεδο¬ 
μένο ότι αυτό θα γινόταν όπως και έγινε. 

Είναι άσκοπο να πούμε ότι οι εκλογές δεν αποτελούν 
κρίσιμη καμπή στο Ιρακινό πολιτικό σκηνικό. Φυσικά αυτό 
δεν έγινε εμπόδιο για την εφαρμογή της επόμενης φά¬ 
σης, την διεξαγωγή του δημοψηφίσματος για το Ιρακινό 
σύνταγμα. Το προς αποδοχή σύνταγμα δομήθηκε στα 
μέτρα της Αμερικανικής κατοχής, η οποία προσδιόρισε 
τι είναι και τι δεν είναι ανεκτό. Με αποκορύφωμα την 
ένταση της αμερικανικής διπλωματικής πίεσης για την ελαχιστοποίηση των αντιρρήσεων των Σουνιτών 
η οποία μπορούσε να ανατρέψει το δημοψήφισμα. 

Στην πραγματικότητα κανένας Ιρακινός δεν έχει καν ένα αντίγραφο του προτεινόμενου συντάγματος, 
και στην ουσία ζητάνε από το Ιρακινό λαό να ψηφίσει, κάτι που ούτε καν στο ελάχιστο δεν γνωρίζει. Τα 
σιητικά και κουρδικά κόμματα έχουν συμφωνήσει, ότι το νεοεκλεγμένο κοινοβούλιο, μετά τις 15 Δε¬ 
κεμβρίου θα ξανανοίξει τις διαπραγματεύσεις με τους Σουνίτες σχετικά με το σύνταγμα. Πολύ απλά, οι 
Ιρακινοί καλούνται να ψηφίσουν ένα σύνταγμα το οποίο σε λίγο καιρό μπορεί να αλλάξει, και όσοι το 
έχουν διαβάσει γνωρίζουν ότι δεν θα εφαρμοστεί στην πράξη! 

Αυτό δεν σημαίνει ότι πολλοί Ιρακινοί δεν πρόκειται να συμμετέχουν στην ψηφοφορία. Οι περισσότεροι 
θέλουν να αποκτήσουν τον έλεγχο της χώρας τους και πιστεύουν ότι το σύνταγμα θα λειτουργήσει προς 
την κατεύθυνση αυτή. Το να ψηφίσουν όμως κάτι που δεν γνωρίζουν και που θα αλλάξει κατά το πολι¬ 
τικό δοκούν, στην ουσία λειτουργεί αντίθετα προς αυτή την κατεύθυνση, απλά βοηθώντας την επικοι- 
νωνιακή πολιτική των κατακτητών, που φαίνεται να κερδίζουν τις εντυπώσεις αφού συμβάλουν στον Ιρα- 
κινό εκδημοκρατισμό παρ’ όλες τις δικές τους απώλειες. 

Ενα πράγμα είναι απολύτως σίγουρο. Το σύνταγμα είτε γίνει αποδεκτό είτε όχι, δεν πρόκειται να δώ¬ 
σει τέλος στην εξεγερτικότητα του Ιρακινού λαού. Τι θα μπορούσε να γίνει ώστε να διορθωθεί η κατά¬ 
σταση στην περιοχή; Τίποτα εκτός από το να φύγουν οι αμερικανικές δυνάμεις κατοχής, κάτι το οποίο 
φυσικά δεν πρόκειται να γίνει. Επιπλέον το σύνταγμα δεν υπόσχεται καμιά αυτοδιάθεση του ιρακινού 
λαού, ακόμα και αν φύγουν οι συμμαχικές δυνάμεις κατοχής, αφού εν λευκώ παραδίνει τις τύχες του 
ιρακινού λαού σε ένα καθεστώς μαριονέτα πολιτικών και γραφειοκρατών. Δυστυχώς το μόνο που θα 
πάρουν είναι απογοήτευση και συνέχιση της κατοχής, εκτός εάν δημιουργήσουν αυτοδιευθυνόμενες 
εναλλακτικές λύσεις στην αστειότητα του επιχειρήματος της δημοκρατίας κάτω από τον καπιταλισμό. 



Παρωδία μεσαιωνικού τύπου 

Τ ο δημοψήφισμα στο Ιράκ κέρδισε τον τίτλο της πιο πρωτότυπης αναπαλαίωσης. Αντιγράφο¬ 
ντας την τακτική κάθε ολοκληρωτικού καθεστώτος που σέβεται τον εαυτό του, ψηφίστηκε ένα 
έγγραφο που ποτέ κανείς δε διάβασε. Το αποτέλεσμα ανακοινώθηκε πριν ακόμα κλείσουν οι κάλ¬ 
πες από την υπουργό εξωτερικών των δυνάμεων κατοχής κα Ράις. Η καταμέτρηση των ψήφων σε 
μια χώρα υπό κατοχή είναι φυσικά μια γελοία διαδικασία που πρέπει όμως για λόγους προπαγανδι¬ 
στικούς να μείνει στο σκοτάδι. Ο αντιπερισπασμός ακούει στο όνομα «δίκη Σαντάμ». Μια δίκη μνη¬ 
μείο πραγματικά, καθώς κάθε αντίστοιχο παράδειγμα χάνεται πίσω στην εποχή της Ιεράς Εξέτασης. 
Η αγχόνη έχει ήδη στηθεί καθώς τα πάντα στηρίζονται στην ταχύτητα. Δεν πρέπει να δοθεί χρόνος 
για να καταδειχθεί η ανάμειξη ή η ανοχή της Δύσης στα εγκλήματα για τα οποία κατηγορείται ο Σα¬ 
ντάμ. Οι προληπτικοί πόλεμοι είναι κυρίως ιδεολογικοί καθώς ανασυντάσσουν ολόκληρες περιοχές 
υπό το βάρος "καθολικών" αξιών. Η αγορά καθίσταται το μόνο Δίκαιο, η ομογενοποίηση υπό τα κε- 
λεύσματά της η μόνη αρετή. Ο εγκλωβισμένος δανειολήπτης οφείλει να υπακούσει καθώς η ταυτό¬ 
τητα ανασκευάζεται υπό το καθεστώς του φόβου. Είναι τόσες οι αντιφάσεις της μονοδιάστατης σκέ¬ 
ψης του καπιταλισμού που κάνουν την ήπα του αντιπολεμικού κινήματος δείκτη στρατηγικής αδυ¬ 
ναμίας. Η πολιτική των "δυνατοτήτων της ειρήνης" πρέπει να δώσει τη θέση της σε έναν συνολικό 
διάλογο για τη δημιουργία χώρων ρήξης με το καθεστώς. Από την αρχή λοιπόν! 


Φ.Π. 


Ακόμα μια φορά _ 

ο Ιρακινός λαός ζητείται 
να φανεί γενναίος 
και να ψηφίσει ένα σύνταγμα 
που φτιάχτηκε αποκλειστικά 
από τους κατακτητές του, 
για το οποίο δεν είχε _ 

καμία γνώμη και εξυπηρετεί 
τα συμφέροντα _ 

της διεθνούς πολιτικής ελίτ 

Φουστανέλα, τσαρουχά φούνταφέσ’ 

Εθνικά υπερφίαλοι 

κοινωνικά ηττημένοι 


Τ ον τελευταίο καιρό γινόμαστε ολοένα και περισσότερο μάρ¬ 
τυρες μιας σειράς γεγονότων, τα οποία μέσα από την ασημα- 
ντότητα τους, ανεβάζουν ψηλότερα τον πήχη του υπερφίαλου εθνι- 
κοπατριωτικού μεγαλείου. 

Οι «εθνικές» πρωτιές της Ελλαδίτσας, που ξαφνικά μεταμορφώνε¬ 
ται σε «Ελλαδάρα», στους πάσης φύσεως αθλητικούς αγώνες ή μου¬ 
σικούς διαγωνισμούς, είναι πλέον η μόνη περίπτωση ανάδειξης του 
εθνικού μεγαλείου. Ενώ την ίδια στιγμή, η κοινωνία, ηπάται σε πο¬ 
λιτικό, οικονομικό και ανθρώπινο επίπεδο. 

Χρειάζεται μια Ελλάδα νικητής ως άλλοθι, για να συντηρηθεί ο μύ¬ 
θος και η νοοτροπία του Ελληναρά, αυτού του υπερβατικού όντος 
με το εθνικό μεγαλείο της χλαμύδας και του φιλότιμου της φουστα¬ 
νέλας. Το να ξαναειπωθεί ότι μια κοινωνία στην εποχή της ασημα- 
ντότητάς της, επιλέγει τον πιο εύκολο δρόμο, αυτόν την κενότητας, 
θα ήταν απλά μια ακόμα γραφική κοινοτυπία, την οποία γνωρίζουμε 
όλοι. 

Άλλωστε ο εθνικός μεγαλοϊδεατισμός, κρύ¬ 
βει μέσα του μια ενδελεχή υποκρισία και 
μια γνωστική ασυμφωνία: αυτή της δικαι- 
ολόγησης του ένδοξου παρελθόντος, με 
το άδοξο παρόν και το πιο αβέβαιο μέλ¬ 
λον. Όπως σε όλες τις ψυχικές διαταρα¬ 
χές (ατομικές ή ομαδικές), η συγκάλυψη 
της αναντιστοιχίας λειτουργεί ως εσωτε¬ 
ρικός καταπιεστής, ο οποίος εξωτερικεύ- 
εται συλλογικά ως εθνικό ασυνείδητο. 


Βρισκόμαστε λοιπόν σε μια χαρακτηριστι¬ 
κή περίπτωση ψυχοκοινωνικής ασυμβατό- 
τητας. Από την μία έχουμε την εθνική χλι¬ 
δή της Ελληνικής νίκης, με υπερήρωες, 
άτλαντες και τιτάνες. Και από την άλλη 
αποκρύπτεται η σκληρή καθημερινότητα 
της ανεργίας των απολύσεων της ανισότητας, του ρατσισμού, της 
ξενοφοβίας και της κοινωνικής υποχώρησης σε όλους τους τομείς, 
από δικαιώματα και κεκτημένα. Μόνο που αυτή η άγρια πραγματι¬ 
κότητα δεν ενδιαφέρει, ειδικά όταν δεν πλήπει τον εθνικό μεγα¬ 
λοϊδεατισμό ενός, ΕυιΌόαεΚεΙ ή μιας Ευωνίδίοη. 

Ο αθλητισμός -και τα τελευταία χρόνια οι μουσικοί διαγωνισμοί (χω¬ 
ρίς την ίδια επιτυχία)- αποτέλεσε ανέκαθεν το μεγαλύτερο άλλοθι 
για την ανάδειξη του εθνικού μεγαλείου, ο οποίος συντήρησε φασι¬ 
στικές δικτατορίες, στρατιωτικές χούντες και «λαϊκές» ή αστικές 
δημοκρατίες. Όπως και ο πατριωτισμός έτσι και η εθνική έπαρση 
δεν θα υπήρχαν εάν δεν υπήρχε η φυλή, το έθνος και το κράτος ως 
ιδεολογικός μηχανισμός. Φυσικά η Ελληνική περίπτωση διακατέχε¬ 
ται και από κάποια στοιχεία μοναδικότητας σε σχέση με την φύση 
του εθνικοπατριωτικού μεγαλοϊδεατισμού της. 

Οι Έλληνες έχουν μόνο ένδοξη προϊστορία, κρυμμένη μυθιστορία, 
ηρωική ιστορία και ασήμαντο σήμερα. Για τα του παρελθόντος καυ¬ 
χιούνται αποκλειστικά, διαμέσου μιας απροσδιόριστης, φασίζουσας 
αρχαιολατρίας. Στην συλλογική συνείδηση του Ελληναρά είναι ανε¬ 
ξίτηλα γραμμένη η ρήση που αποτελεί την κορωνίδα της εθνικής αυ¬ 
ταρέσκειας και αυτοεπιβεβαίωσης: «Όταν οι Έλληνες έχτιζαν Παρ¬ 
θενώνες, οι άλλοι ήταν ακόμα στα σπήλαια». 


Μόνο έτσι μπορεί ο σύγχρονος υπερέλληνας, ο ήρωας του βυζα- 
ντίου, της Αλβανίας, της μεταπολίτευσης, αυτός που κράτησε Θερ¬ 
μοπύλες, να ξεπεράσει το γεγονός ότι ξέμεινε πίσω στο παρελθόν. 
Ο σύγχρονος νεοέλληνας, μια μεταμοντέρνα μετάλλαξη δυτικών και 
ανατολίτικων πολιτισμικών στοιχείων κατά το δοκούν, δεν είναι στην 
πλειονότητα του παρά ακοινωνικός, απληροφόρητος, ανιστόρητος 
και ημιμαθής. Ο σημερινός Τσολιάς μπορεί να περηφανεύεται για 
το εθνικό του μόριο, κραυγάζοντας μόνο μπροστά στην τηλεόραση, 
παρακολουθώντας εκστατικά την κίνηση μιας μπάλας ή μιας χορο¬ 
γραφίας. Να κοινωνικοποιείται μόνο μετά την νικηφόρα λήξη ενός 
παιχνιδιού ή ενός διαγωνισμού, φωνάζοντας ακατάληπτα σεξιστικά 
ή ρατσιστικά συνθήματα. Και τέλος να αναπτύσσει μια αγελαία συ¬ 
μπεριφορά γύρω από πλατείες ή πάρκα. Ο αρχαιοελληνικός πολιτι¬ 
σμός σε όλο του το μεγαλείο! 

Αλλά η νίκη και η επιστροφή των ηρώων με την πολυπόθητη κούπα 
ή το πρώτο βραβείο, είναι ικανή από μόνη 
της ως θεαματική εκτόνωση να συγκαλύψει 
τον σεξισμό, τον ρατσισμό και την φυλετι¬ 
κή έπαρση που καλλιεργείται, όχι υπόγεια 
πλέον αλλά στο προσκήνιο του εθνικοπα- 
τριωτικού ΜίβδΐγΙβ. Μόνο έτσι μπορεί να δι¬ 
καιολογηθεί η χρήση του «εθνικού συμβό¬ 
λου» από καθωσπρέπει Ελληναράδες οπα¬ 
δούς της εθνικής ή υπερπατριώτες φασί¬ 
στες που επικαλούνται την αναγκαιότητα 
της φυλετικής καθαρότητας, την απέλαση 
των μεταναστών, τους ξυλοδαρμούς όσων 
δείχνουν ή είναι διαφορετικοί πολιτικά, σε¬ 
ξουαλικά, για μια απροσδιόριστη υπερά¬ 
σπιση της εθνικής συνείδησης μέχρι θανά¬ 
του. 

Αλλωστε ο φασιστικός υπερεθνικισμός δεν 
είναι άλλο παρά η αδιοχέτευτη λίμπιντο του 
κάθε πατριώτη. Αυτή η ξέφρενη εθνική βαρβαρότητα που μεταφρά¬ 
ζεται σε ηρωισμό. Στην βάση αυτή, η βίαιη συμπεριφορά απενοχο- 
ποιείται έστω και αν αυτή τραυματίζει θανάσιμα πολλές φορές με¬ 
τανάστες, νεολαίους και γενικά όσους φαίνονται διαφορετικοί. Ει¬ 
δικά δε, σε περιπτώσεις όπου αυτή η πολυπόθητη νίκη δεν ήρθε, η 
βαρβαρότητα βαφτίζεται ως συναισθηματικό ξέσπασμα για να εκλο- 
γικευτεί στην συνέχεια με έναν πιο εύπεπτο τρόπο. Οι περιπτώσεις 
αυτές, που προσβάλουν την κοινωνία και τον άνθρωπο, συνήθως όχι 
μόνο αποκρύπτονται αλλά και συγχωρούνται, ειδικά όταν γίνονται 
κάτω από την ελληνική σημαία ή την επίδραση της νίκης που είναι 
μόνο Ελληνική. Το ενδεχόμενο ήπας αποτελεί κατάφορα έναν αν¬ 
θελληνικό δάκτυλο. Σε αντίθεση φυσικά με την γενική κατακραυγή, 
όταν για συμβολικούς λόγους καίγεται, σκίζεται ή καταστρέφεται η 
σημαία, ως πράξη ενάντια στον ρατσισμό, την καταστολή ή τον φα¬ 
σισμό. Ο συμβολισμός τότε γίνεται ασυδοσία και προβάλλεται ως 
δημόσια προσβολή. 

Το ερώτημα πλέον δεν τίθεται για ποια Ελλάδα. Κάθε όψη του εθνι¬ 
κού μεγαλείου φαντάζει αποκρουστική. Η κοινωνία δεν έχει ανάγκη 
το έθνος, την φυλή ή την πατρίδα. Όλες αυτές, είναι έννοιες ξεπε¬ 
ρασμένες και ανθρωποφάγες. Σε οικονομικό επίπεδο έχουν ξεπε- 


Με τον εθνικοκεντρισμό, 
ο άνθρωπος βρίσκεται 
στην χειρότερη του στιγμή. 
Βιώνει την μισαλλοδοξία μιας 
ανύπαρκτης φυλετικής, 
ή πατριωτικής ανωτερότητας 
που τον διαχωρίζει από 
τις πρωταρχικές κοινωνικές 
και οργανικές αξίες της 
συνεργασίας, της συμβίωσης 
και της αλληλεγγύης. 



ραστεί από την κυριαρχία, αλλά σε ιδεολογικό επίπεδο διατηρού¬ 
νται ως άλλοθι για να θυμίζουν τον πάλαι ποτέ ισχυρό κοινωνικό ιστό 
του κράτους-έθνους. Η κοινωνία χρειάζεται να επανακαθορίσει τις 
ανάγκες της με βάση την αλληλεγγύη και την συνεργασία, με στό¬ 
χο την απελευθέρωση της. 

Ο εθνοκεντρισμός εκτός από υπερφίαλος ή γραφικός είναι κοινω¬ 
νικά αποκρουστικός και πολιτικά αποτρόπαιος. Εάν η Ελλάδα θέ¬ 
λουν να είναι αυτή των Ελλήνων Χριστιανών, των γερμανοτσολιά- 
δων ή των μεταδιδακτορικών χαφιέδων, αυτό δεν ενδιαφέρει παρά 
μια μικρή παρελθοντολογική μειονότητα, η οποία, αποχαυνωμένη, 
παρακολουθώντας τηλεοπτικές εκπομπές εθνικοπατριωτικού 
ΙθΙεπιαΓλθΐίηρ, περιμένει να ξυπνήσει ο μαρμαρωμένος βασιλιάς για 
να ξαναζήσει το μεγαλείο της. Φυσικά αυτό δεν θα γίνει ποτέ. 

Εάν κάποιοι θέλουν η κοινωνία να μεταβληθεί στην Ελλάδα του ελ¬ 
ληνορθόδοξου χριστιανισμού, αυτού του ιδιότυπου φονταμενταλι- 
σμού, που κάτω από τον μανδύα της αρετής προβάλει τον κοινω¬ 
νικό αναχρονισμό, τότε θα παραμείνουμε ΑΘΕΟΙ. Όσο ο εθνικισμός 
θα βαφτίζεται ως υπέρτατη κοινωνική αξία προτρέποντας στον δια¬ 
χωρισμό των ανθρώπων βάσει του γένους, της φυλής ή του έθνους, 
θα συνεχίσουμε να παραμένουμε ΑΠΑΤΡΙΔΕΣ. Και φυσικά, εφόσον 
κυριαρχεί η δημοκρατία μια μικρής αστικής μειοψηφίας που σφε¬ 
τερίζεται την δύναμη των πολλών προς χάρη των συμφερόντων 
των λίγων, που βαφτίζει τους κοινωνικούς αγώνες τρομοκρατία και 
τους κοινωνικούς αγωνιστές τρομοκράτες, που στέλνει στην ανερ¬ 
γία μεγάλα τμήματα του πληθυσμού, θα παραμείνουμε πολιτικά 
ΑΝΑΡΧΙΚΟΙ. 


Δεν χρειαζόμαστε φουστανέλα, τσαρούχι φούντα ή φέσι για να βρού¬ 
με το δικό μας μεγαλείο. Είμαστε όλοι εκτός του εθνικού οράματος 
και της συναίνεσής του. Είμαστε όλοι επισφαλώς εργαζόμενοι, άνερ¬ 
γοι, μετανάστες μα προπαντός είμαστε όλοι αντιστεκόμενοι και αλ¬ 
ληλέγγυοι. Παραφράζοντας τα δικά τους υπερφίαλα «δυνατά και 
Ελληνικά» λόγια, μπορεί να μην είναι ακόμα ο «καιρός γαρ εγγύς». 
Αλλά όταν αυτή η στιγμή έρθει, δεν θα είναι για την επανίδρυση του 
κράτους-έθνους, αλλά για την κοινωνική απελευθέρωση. Αρκεί η 
ίδια η κοινωνία να το θελήσει. Αλλιώς θα παραμείνει εθνικά υπερ¬ 
φίαλη μα κοινωνικά ηττημένη 


Αργυρής Αργυριάδης 

Έγκλημα και Ποινή μια κριτική ματιά 


Η επιστήμη της εγκληματολογίας και οι προτάσεις της, τις οποί¬ 
ες βιώνει στη πλειοψηφία του ο ανυποψίαστος και πειθήνιος 
κόσμος της ’αναπτυγμένης’ δύσης, δε μπορεί να νοηθεί ως ένας 
τομέας δράσης αυτόνομος και αποκομμένος από τις εξουσιαστικές 
δομές. Λειτουργεί και υπάρχει, κλεισμένος μέσα σε στενά καπιτα¬ 
λιστικά πλέγματα και ειδικότερα σε θεσμούς και νοήματα που οι κα- 
τέχοντες κάθε μορφή εξουσίας παράγουν. Η ενασχόλησή της με 
τους κανόνες και τις ποινές εξαντλείται στο επίπεδο των προτάσε¬ 
ων αντεγκληματικής πολιτικής. Αυτό προϋποθέτει την εξ’ ορισμού 
αποδοχή της ουδετερότητας και εγκυρότητας των κανόνων, την εξ’ 
ορισμού αποδοχή πολιτικών θέσεων για τον εγκληματία, το έγκλη¬ 
μα και τις μεθόδους κοινωνικού ελέγχου. Μ’ αυτόν ακριβώς τον τρό¬ 
πο οι εγκληματολόγοι και το δικαστικό σώμα τροφοδοτούν και προ¬ 
σφέρουν τα μέσα επιβίωσης στην κάθε λογής εξουσία για να ανα- 
παραχθεί αυτή και οι δημοκρατικές της προθέσεις. Μ’ αυτή τη δια¬ 
δικασία αποκτά εγκυρότητα και ηθική υπόσταση το νομοθετικό ’σώμα’, 
το ’Σύνταγμα’ της κάθε χώρας το οποίο δεν αποτελεί τίποτα παρα¬ 
πάνω απ’ ένα πολιτισμικό κείμενο. Οι νόμοι αυτοί δεν θα μπορού¬ 
σαν να σταθούν σε καμία περίπτωση σε μια κοινωνία του παρελθό¬ 
ντος ή του μέλλοντος γιατί απλά τα συμφέροντα διαφοροποιούνται. 
Οι κριτικοί εγκληματολόγοι στις ΗΠΑ τη δεκαετία του ’60 ζητούσαν 
την υιοθέτηση ενός πραγματικού, υπερβατικού ορισμού του εγκλή¬ 
ματος με αντικειμενική υπόσταση, στηριζόμενου σε ηθικά κριτήρια. 
Ο προσδιορισμός του εγκλήματος θα πρέπει να γίνει με βάση τη πα¬ 
ραβίαση αναφαίρετων δικαιωμάτων του ανθρώπου όπως τροφή, κα¬ 
τοικία, ιατρική περίθαλψη, και ο ρόλος του εγκληματολόγου να ανα¬ 
ζητά από ποιον, εναντίον τίνος, πως και γιατί παραβιάζονται αυτά τα 
δικαιώματα. Με βάση αυτόν τον ορισμό της έννοιας του εγκλήμα¬ 
τος, στο περιεχόμενό του εντάσσονται ο ιμπεριαλισμός, ο ρατσι¬ 
σμός, ο σεξισμός και άλλες μορφές εκμετάλλευσης που συνδέο¬ 
νται με την συστηματική παραβίαση των βασικών ανθρωπίνων δι¬ 
καιωμάτων. Έτσι θα φανερωθεί η ιδεολογία του φιλελευθερισμού, 
η οποία, με την χρησιμοποίηση αξιοκρατικών κριτηρίων, νομιμοποί¬ 
ησε τη κοινωνική ανισότητα στο όνομα της ισότητας και θα οδηγη¬ 
θούμε στον επαναστατικό μετασχηματισμό της κοινωνίας και την 
εξάλειψη των οικονομικο-πολιτικών συστημάτων εκμετάλλευσης. 

Μια πάλι κριτική ερμηνεία θεωρεί πως σε ένα κοινωνικό σύστημα 
που επιβιώνει από την κοινωνική σύγκρουση, ο νόμος δεν λειτουρ¬ 


γεί προς την κατεύθυνση της ειρηνικής επίλυση των διαφορών ανά¬ 
μεσα στις κοινωνικές ομάδες που βρίσκονται σε σύγκρουση, αλλά 
εξυπηρετεί τα συμφέροντα των ομάδων εκείνων που έχουν την εξου¬ 
σία να παρεμβαίνουν στη νομοθετική διαδικασία. Η διαδικασία εγκλη- 
ματοποίησης προηγείται της εγκληματικής συμπεριφοράς, ο νόμος 
έχει ένα δημιουργικό ρόλο, καθώς έγκλημα είναι αυτό που ορίζεται 
ως τέτοιο από τον ποινικό νόμο. 



Από την άλλη, όσο πιο συγκεκριμένοι είναι οι νόμοι τόσο πιο συ¬ 
γκεκριμένες είναι και οι παραβιάσεις τους. Όταν ένα διάταγμα ορι¬ 
σμένο απευθύνεται σε μια άμορφη, εθνική μάζα ατόμων, μέσα στην 


οποία υπάρχουν απειράριθμα αντιθετικά και ετερόκλητα στοιχεία, 
με ιδιαιτερότητες και διαφορετικές αντιλήψεις, είναι λογικό να γεν¬ 
νιούνται παραβάτες. Η παρέκκλιση είναι φυσιολογική με την έννοια 
ότι τα άτομα συνειδητά προσπαθούν να επιβεβαιώσουν την ανθρώ¬ 
πινη διαφορετικότητα τους. «Καθήκον μας», λένε οι κριτικοί εγκλη- 
ματολόγοι της Αγγλίας, «δεν είναι απλώς να εντοπίζουμε προβλή¬ 
ματα ή να δρούμε ως φορείς εναλλακτικής πραγματικότητας: καθή¬ 
κον μας είναι να δημιουργήσουμε μια κοινωνία, στην οποία η αν¬ 
θρώπινη διαφορετικότητα, προσωπική, οργανική ή κοινωνική δεν θα 
αποτελεί αντικείμενο εγκληματοποίησης». Στο επίκεντρο των κρι¬ 
τικών δε βρίσκονται μόνο οι ποινικοί θεσμοί αλλά όλο το σύστημα 
κοινωνικού ελέγχου, με ιδιαίτερη έμφαση στον ψυχιατρικό έλεγχο, 
καθώς η κριτική εγκληματολογία συναντάται με την αντιψυχιατρική. 
Τέλος, αποδίδουν πολιτικό νόημα σε κάθε συμπεριφορά μη συμ¬ 
μόρφωσης αναγνωρίζοντας ότι αυτές οι συμπεριφορές συνιστούν 
απειλή για την ισχύουσα τάξη. 

Η κριτική εγκληματολογία δεν απέκτησε ένα ενιαίο μέτωπο δράσης, 
συνεχώς εναλλασσόταν και κάθε σχολή εμφανιζόταν με διαφορετι¬ 
κό οπλοστάσιο. Ένα κοινό θεωρητικό και εμπειρικό πεδίο έχει όμως 
αναπτυχθεί. Όλοι αναγνωρίζουν το ποινικό δίκαιο ως ένα σύστημα 
ταξικό, ως το κατ’ εξοχήν νομοθετικό σύστημα ανισότητας το οποίο 
τείνει στη παγ[ωση και αναπαραγωγή των κοινωνικών σχέσεων. Ακό¬ 
μη παραπέρα όμως, το ποινικό δίκαιο δεν είναι ένα στατικό δίκαιο 
κανόνων αλλά ένα δυναμικό σύστημα λειτουργιών. Γι’ αυτό και η κρι¬ 
τική ανάλυση της λειτουργίας του δεν θα πρέπει να περιορίζεται 
μόνο στο επίπεδο της φαινομενολογίας της κοινωνικής ανισότητας, 
αλλά να εστιάζει αντίθετα στην ερμηνεία και την εμβάθυνση της λο¬ 
γικής των επιλεκτικών μηχανισμών εγκληματοποίησης: στον μηχα¬ 
νισμό παραγωγής κανόνων, στον μηχανισμό εφαρμογής των κανό¬ 
νων και στον μηχανισμό εκτέλεσης των ποινών ή των μέτρων. 

Κι εδώ αναλαμβάνει ο Φουκώ. 


Σταμάτης Σύρακας 


Για τη γέννηση, την εξέλιξη και τη σύγχρονη δυναμική της Κριτικής 
Εγκληματολογίας, καθώς και τη σχετική βιβλιογραφία, βλέπε: Α. Κου- 
κουτσάκη, Σημειώσεις Κριτικής Εγκληματολογίας, Τμήμα Κοινωνιολό¬ 
γιας, Πάντειο Πανεπιστήμιο 



Α γαπητοί φίλοι & σύντροφοι, η «Βαβυλω¬ 
νία» συνεχίζει και φέτος την έκδοση, με 
σταθερό στόχο τη συνέχιση της προβολής απε¬ 
λευθερωτικών στιγμών της κοινωνίας και το 
άνοιγμα του κοινωνικού διαλόγου για όλα τα 
ζητήματα που «καίνε». 

Τον τελευταίο χρόνο έκδοσης της «Β», το κό¬ 
στος διανομής της εφημερίδας ανέβηκε δυσα¬ 
νάλογα σε σχέση με την υπηρεσία που παρέχει 
το πρακτορείο διανομής. Οι υπερβολικές κρα¬ 
τήσεις, η καθυστέρηση πληρωμής των παρελ¬ 
θόντων τευχών κ.α. έχουν σαν αποτέλεσμα συ¬ 
χνά η «Β» να μην υπάρχει σε κάποια περίπτε¬ 
ρα, ενώ ταυτόχρονα, με τόσο υψηλό κόστος έκ¬ 


δοσης και διανομής, να μην μπορούμε οικονο¬ 
μικά να ανταποκριθούμε, με αποτέλεσμα η εφη¬ 
μερίδα να καθυστερεί κάποιες φορές την έκ¬ 
δοσή της. 

Για τον λόγο αυτό, αποφασίσαμε να δυναμώ¬ 
σουμε την διακίνηση της «Β» μέσω συνδρομών, 
χωρίς να σημαίνει ότι δεν θα κυκλοφορεί και στα 
περίπτερα για όσους το επιθυμούν, αφού η πα¬ 
νελλαδική διανομή της συνεχίζεται κανονικά. 

Για την χρονική περίοδο Οκτώβρης 2005 - Ιού¬ 
λης 2006 αποφασίσαμε να εκδώσουμε 10 φύλ¬ 
λα. Μετά το τεύχος Σεπτέμβρη/Οκτώβρη, τα 
επόμενα 9 τεύχη θα κυκλοφορήσουν (διατη¬ 


ρώντας τη χρονική προδιαγραφή «την πρώτη 
Κυριακή κάθε μήνα») -εκτός ανωτέρας βίας— 
στις παρακάτω ημερομηνίες: 

1. Νοέμβρης 2005, Κυριακή 6/11 

2. Δεκέμβρης 2005, Κυριακή 4/12 

3. Γενάρης 2006, Κυριακή 8/1 

4. Φεβρουάριος 2006, Κυριακή 5/2 

5. Μάρτης 2006, Κυριακή 5/3 

6. Απρίλης 2006, Κυριακή 2/4 

7. Μάης 2006, Κυριακή 7/5 

8. Ιούνης 2006, Κυριακή 4/6 

9. Ιούλης 2006, Κυριακή 2/7 


Η συνδρομή για τα 10 τεύχη κοστίζει 15 ευρώ και 
η εφημερίδα θα φτάνει στην διεύθυνσή σας στην 
ώρα της. Επιπλέον, μας δίνεται η δυνατότητα να 
προϋπολογίσουμε τα έσοδά μας για να καλύψου- 
με το υψηλό κόστος έκδοσης. 

Γ ια να γίνετε συνδρομητές μπορείτε να επικοι¬ 
νωνήσετε μαζί μας στο τηλέφωνο για τις συν¬ 
δρομές που είναι το 6942935628 

Μπορείτε ακόμη να επικοινωνήσετε είτε μέσω 
6-πΐ3ίΙ, είτε μέσω ταχυδρομείου (στη διεύθυν¬ 
ση της «Β» στη θεσ/νίκη) ή, ακόμα καλύτερα, 
να περάσετε να τα πούμε από κοντά στα κατά 
τόπους γραφεία των συντακτικών μας ομάδων. 


















































































































ΝΟΕΜΒΡΗΣ 2005 


ΒΙΒΛΙΟ 


ΒΑΜΙΑ123 


“Πολύ αίμα...” 

Η συμμορία Μπονό (1911-1912) 



ύυίβε Βοηηοί (14 Οκτωβρίου 1876 - 28 Απριλίου 
1912): Διετέλεσε σωφέρ του Αρθουρ Κάναν Ντόυλ, 
πατέρα του Σέρλοκ Χολμς, το 1910. Σε λίγο θα γι¬ 
νόταν ο μεγαλύτερος πραγματικός πρωταγωνι¬ 
στής στα αστυνομικά χρονικά του εικοστού αιώ¬ 
να. Η συμμορία του συνέχισε τον ιλεγκαλισμό που 
είχε αναδυθεί από τα συντρίμμια της Παρισινής 
Κομμούνας. Ταλαντεύθηκε ανάμεσα στον αναρχι¬ 
σμό και την αυτοκαταστροφική άρνηση. 

Η εικονογραφημένη ιστορία Πολύ αίμα για λίγα 
φράγκα, για τη σύσταση, το χειμώνα του 1911 στη 
Λυών και τη σύλληψη, την επόμενη άνοιξη, της 
συμμορίας του Μπονό, θα κυκλοφορήσει σύντο¬ 
μα στα ελληνικά. Παρακάτω η προδημοσίευση της 
εισαγωγής. 

Λήστευαν, πυροβολούσαν και επινόησαν μια μέ¬ 
θοδο διαφυγής από τον τόπο του εγκλήματος με 
αυτοκίνητο -εξού και ονομάστηκαν «ληστές με το 
αυτοκίνητο». Ήταν χορτοφάγοι και σιχαίνονταν το 
κάπνισμα και το αλκοόλ. 

Για να καταλάβουμε πώς προέκυψε μια ομάδα όπως 
αυτή του Μπονό, πρέπει να ανατρέξουμε στην αι¬ 
ματηρή κατάπνιξη της παρισινής Κομμούνας του 
1871 και στη σκληρή καταστολή, καταστολή κυρίως 
οικονομική, των επόμενων χρόνων. Η δυσκολία να 
βρει κανείς δουλειά και η ασύδοτη εκμετάλλευση 
των εργατών δημιούργησαν τις βάσεις μιας ταξι¬ 
κής οργής με σαφείς αποδέκτες. Η γενική αμνη¬ 
στία των κομμουνάρων που ψηφίστηκε από τη γαλ¬ 
λική κυβέρνηση το 1880 έδωσε ώθηση στο γαλλι¬ 
κό εργατικό κίνημα συνολικά και ειδικά στην αναρ¬ 
χική του πτέρυγα. Κατά χιλιάδες άρχισαν να επι¬ 
στρέφουν οι εκτοπισμένοι κομμουνάροι από τη Νέα 
Καληδονία. Στη Γαλλία άρχισαν να ξεφυτρώνουν 
παντού αναρχικές ομάδες, συχνά με ονόματα όπως 
“Δυναμίτης’, Το Ξίφος’, Το Φίδι’, Το Μίσος’ κ.ο.κ. 

Στη δεκαετία του 1890 εμφανίστηκε το πρώτο κύμα 
"τρομοκρατίας". Στην Ευρώπη εξερράγησαν πάνω 
από χίλιες βόμβες από ακτιβιστές διαφόρων πολι¬ 
τικών προελεύσεων που έλπιζαν να καταστρέψουν 
την αστική κοινωνία. 

Τελείως διαφορετική εικόνα παρουσιάζουν οι δί¬ 
κες και οι αστυνομικές αναφορές της δεκαετίας 
του 1970 (π.χ. δίκες ΒΑΡ) από τις αντίστοιχες της 
δεκαετίας του 1890 ως προς την κοινωνική σύν¬ 
θεση των "τρομοκρατών". Επρόκειτο για εξα¬ 
θλιωμένους εργάτες που είχε ξεβράσει η αγορά 
εργασίας, χωρίς καμία προοπτική σταθερού εισο¬ 
δήματος. 

Όταν άρχισε να κοπάζει το πρώτο κύμα, ξεπρόβα¬ 
λε το 1905 ένα νέο κίνημα, κυρίως γύρω από το 
έντυπο Η Αναρχία (1905-1914). Οι αναρχικοί του 
τέλους του 19ου αιώνα ήταν οι Ρομπέν των Δασών 
της εποχής: Έκλεβαν από τους πλούσιους για να 
δώσουν στους φτωχούς, στο όνομα του λαού, της 


αλληλεγγύης και της ισότητας. Τώρα όμως γεννή¬ 
θηκαν Όι Ιλεγκαλιστές’ [ϊΙΙβς^Ι=παράνομος], που 
αναζήτησαν τις θεωρητικές τους βάσεις στον ιντι- 
βιντουαλισμό [ατομικισμό]. Ιδεολογικές αναφορές 
έβρισκαν στον αστό ατομικιστή Μορίς Μπαρές και 
την τριλογία του Η Προστασία του Εγώ, πιο ουσια¬ 
στικές όμως υπήρξαν οι επιρροές του Νίτσε και 
του, προπάτορα για κάποιους του Νίτσε, Μαξ Στίρ- 
νερ (1806-1856), του οποίου 0 Μοναδικός και το 
Δικό του (1843) κυκλοφόρησε στα γαλλικά το 1900. 
Έννοιες όπως «δικαιοσύνη» και «λαός» τις θεω¬ 
ρούσε παράλογες και αντιφατικές. Για τον Στίρνερ, 
οποιαδήποτε πολιτική ενέργεια γίνεται στο όνομά 
τους δεν ήταν παρά ένας νέος δεσποτισμός: «Δεν 
απαιτώ, ούτε και αναγνωρίζω, κανένα δικαίωμα. 
Αυτό που μπορώ να πετύχω με τη βία, θα το πετύ- 
χω με τη βία. Αυτό που δεν μπορώ να πετύχω με 
τη βία, δεν έχω κανένα δικαίωμα να το απαιτήσω.» 
Με τη στιρνερική πολεμική ιαχή Άευτεριά σ’ αυ¬ 
τόν που μπορεί να την κατακτήσει’ ξεκίνησε το έργο 
της και η συμμορία Μπονό. Τον πυρήνα της απο¬ 
τελούσαν έξι-εφτά άτομα. Ένα ευρύτερος κύκλος 
προσέφερε κρυψώνες για τα όπλα, τη λεία και τα 
αυτοκίνητα. Οι δύο βασικοί οργανωτές της ομάδας 
ήταν ο Ζιλ Μπονό και ο Οκτάβ Γκαρνιέ. Κι οι δυο, 
όπως και όλη η συμμορία, παιδιά της εργατικής τά¬ 
ξης, είχαν προσπαθήσει να κερδίσουν το ψωμί τους 
ως «έντιμοι εργαζόμενοι», είχαν απολυθεί και πέ¬ 
ρασαν στις μικροδιαρρήξεις και τις πλαστογραφίες 
για να επιβιώσουν. 

Στον περίγυρο της ομάδας διακρίνουμε τον Βίκτορ 
Κιμπαλτζίτς -ή Βίκτορ Σερζ, όπως ονομάστηκε αρ¬ 
γότερα. Δεν συμμετείχε στις ληστείες της συμμο¬ 
ρίας. Κατά τη διάρκεια των μεγάλων δικών ενάντια 
στη συμμορία Μπονό διαχωρίστηκε από τον ιλε- 
γκαλισμό, στηρίζοντας μεν την ομάδα, αλλά πα¬ 
ρουσιάζοντας τον εαυτό του ως θεωρητικό. Κατα¬ 
δικάστηκε σε πέντε «μόνο» χρόνια φυλακή και πέ¬ 
ντε χρόνια εξορία. 0 Σερζ, όπως και οι περισσό¬ 
τεροι αναρχικοί τότε, δύσκολα θα τα είχε βγάλει 
πέρα χωρίς παράνομες δραστηριότητες. Έγραψε 
αργότερα ότι «ένα από τα αξιοσημείωτα χαρακτη¬ 
ριστικά της εργατικής τάξης του Παρισιού ήταν το 
πόσο στενές σχέσεις είχε με τον υπόκοσμο.» Η 
παρανομία ήταν ζήτημα επιβίωσης. 

Όταν Μπονό και Γ καρνιέ συναντήθηκαν στο Παρί¬ 
σι στα τέλη του 1911, είπαν να τελειώνουν με τις 
μικροκλοπές και τα ψιλολόγια. Από δω και μπρος 
θα σχέδιαζαν μόνο μεγάλα πράγματα. 

Από τους σχεδιασμούς που μας άφησαν στο χαρτί 
προκύπτει ότι ήθελαν να ζήσουν ένα όνειρο. Γνώ¬ 
ριζαν καλά πως αυτός ο δρόμος οδηγούσε στο θά¬ 
νατο. 0 χορός των πιστολιών κορυφώνεται άλλω¬ 
στε στην έκρηξη. Προτίμησαν μια ζωή στα όρια της 
συντριβής, μια αίσθηση ελευθερίας, από μια ζωή 
χωμένη στο εργοστάσιο. Χωρίς καμιά συμπόνοια για 


τους εργάτες, ταξικά τους αδέρφια, δεν δίστασαν 
να βγάλουν απ’ τη μέση όποιον τους στεκόταν εμπό¬ 
διο. Στα μάτια τους δεν υπήρχαν αθώοι: Όποιος επι¬ 
λέγει τη σκλαβιά είναι άξιος της μοίρας του. 

Στις 20 Δεκεμβρίου 1911, η συμμορία έκλεψε ένα 
αυτοκίνητο - για τους γνώστες το καλύτερο και γρη¬ 
γορότερο πριν τον Πρώτο Παγκόσμιο Πόλεμο: μια 
λιμουζίνα Ντελονέ-Μπελβίλ, μοντέλο του 1910. Το 
πρωί της 21ης Δεκεμβρίου περίμεναν στο αυτοκί¬ 
νητο να εμφανιστεί στην οδό Ορντνέ ο τραπεζικός 
υπάλληλος. «Ήμαστε οπλισμένοι σαν αστακοί», 
αναπολεί ο Γκαρνιέ. «Είχα πάνω μου 6 πιστό¬ 
λια... καθένας από τους φίλους μου από 3 και όλοι 
μαζί 400 σφαίρες στις τσέπες.» 

Η ληστεία πέτυχε. Η συμμορία εξαφανίστηκε αφή¬ 
νοντας πίσω της το πτώμα του υπαλλήλου. Η λεία 
μικρή: Είχαν υπολογίσει να βρουν 150.000 γαλλι¬ 
κά φράγκα, τελικά όμως δεν πήραν πάνω από 5.500, 
μαζί με κάποιες άχρηστες επιταγές. 

Η μία ληστεία διαδεχόταν την άλλη. Η μέθοδος η 
ίδια: Κλέβουμε ένα αυτοκίνητο (τότε προνόμιο των 
πολύ πλουσίων), κάνουμε καμιά βόλτα, το ρίχνου¬ 
με στο τραγούδι, ο αέρας μας χαϊδεύει το πρόσω¬ 
πο. Περνάει λίγος καιρός, ξαναχτυπάμε. 

Αυτό βέβαια δεν έχει πάντα αίσιο τέλος. 0 συν¬ 
δυασμός όλο και πιο παράλογων ενεργειών με όλο 
και περισσότερα αθώα θύματα έστρεψε πολλούς 
αναρχικούς εναντίον της ομάδας του Μπονό. θε¬ 
ωρούσαν ότι το παρατράβηξε και αμαύρωνε το όνο¬ 
μα της αναρχίας. 


Η αστυνομία δεν σταύρωσε τα χέρια. Ξεκίνησε με 
μαζικές συλλήψεις, που θα περιόριζαν τα κρησφύ¬ 
γετα του Μπονό. Στις 14 Μαίου 1912 κατάφερε να 
εντοπίσει τον Γ καρνιέ και τον Βαλέ σ’ ένα σπίτι στα 
περίχωρα του Παρισιού. Οπλισμένοι με 7 Μπράου- 
νιγκ και 2 Μάουζερ, οι Γ καρνιέ και Βαλέ τα βαλαν με 
250 αστυνομικούς, 400 έφιππους του αποικιακού 
στρατού με πολυβόλα, ένα λόχο δραγουμάνους και 
μια στρατιά αγανακτισμένων πολιτών. Κατέφτασε το 
πυροβολικό. Δεν άργησε να συγκεντρωθεί ένας 
όχλος που φώναζε ρυθμικά: «Σκοτώστε τους! Σκο¬ 
τώστε τους!» 

0 Γ καρνιέ και ο Βαλέ σύντομα έπεσαν νεκροί. Διά¬ 
φοροι περίεργοι όρμησαν στο σπίτι, που είχε γαζω¬ 
θεί από τις σφαίρες. Αναβιώνοντας μια παλιά τελε¬ 
τουργία, άρχισαν να βουτάνε τα μαντήλια τους στο 
αίμα των νεκρών αντρών. 

Λίγες μέρες μετά, η ίδια μοίρα περίμενε και τον Μπο¬ 
νό. Σ’ ένα σπίτι περικυκλωμένο, σ’ ένα δωμάτιο τρύ¬ 
πιο από τους πυροβολισμούς, πίσω από ένα στρώ¬ 
μα και αιμορραγώντας από πολλαπλά τραύματα, ξε¬ 
ψύχησε ο Ζιλ Μπονό. Μια σφαίρα σταμάτησε το ρο¬ 
λόι του: Δώδεκα παρά δύο λεπτά. 

Ήταν η ώρα που η «φάση της τρομοκρατίας» του 
γαλλικού αναρχισμού περνούσε στην ιστορία. 


ΛίαΓ. 

Ηδη στα τέλη του 19ου αιώνα, ο Νίτσε έγραψε πως η πίστη στην επιστήμη δεν οφείλει την απαρχή της 
στη χρησιμότητα της. 

Σήμερα, το παραμύθι της”καθαρής” επιστημονικής έρευνας “για την επίλυση των προβλημάτων της 
ανθρωπότητας” σερβίρεται ακόμα, παρά το γεγονός της επιφύλαξης ακόμη και των πιο ανυποψίαστων. 
Σε συνδυασμό με την πολιτική της διαρκούς “ανάπτυξης”, η βιοτεχνολογία συνιστά ραγδαία αναπτυσ¬ 
σόμενη απειλή μαζικής καταστροφής που βασίζεται στην επιστημονική γνώση, έξω και πέρα από κάθε 
σχεδίασμά. 

Οι βιολογικές, χημικές και πυρηνικές τεχνολογίες του προηγούμενου αιώνα, αναπτύσσονταν κυρίως 
σε κρατικά εργαστήρια και ήταν κατά βάση στρατιωτικές. Οι βιοτεχνολογίες των τελευταίων δεκαε¬ 
τιών αναπτύσσονται σχεδόν αποκλειστικά από πολυεθνικές επιχειρήσεις και χαρακτηρίζονται απο¬ 
κλειστικά από τους νόμους του μέγιστου κέρδους, αποτελώντας έναν από τους μεγαλύτερους κινδύ¬ 
νους που αντιμετωπίζουν οι κοινωνίες σήμερα. 

Κάθε αλλαγή στην αλληλοδράση ανάμεσα στα διαφορετικά μέρη που αποτελούν ένα φυσικό σύστημα 
προκαλεί μια αλυσσίδα αλλαγών που δεν είναι εύκολο να προβλεφθούν. Αυτό επιτείνεται όταν εμπλέ¬ 
κεται η ανθρώπινη δραστηριότητα, με την χαρακτηριστική τάση να υπερεκτιμά τις δυνατότητες σχε- 
διασμού που διαθέτει, ενώ άπειρα παραδείγματα από το παρελθόν δηλώνουν το αντίθετο. Όμως, 
το αυτονόητο για την κοινή λογική, δείχνει να αγνοείται συστηματικά από την επιστήμη των πολυε¬ 
θνικών. 

Ο πανικός που εκδηλώθηκε τον τελευταίο καιρό με τη γρίππη των πτηνών, μόνο στην πραγματική του 
βάση δεν έθεσε το πρόβλημα, όπως κάθε πανικός άλλωστε. Αφού εξαργυρώθηκε με τεράστια κέρδη 
για τις φαρμακοβιομηχανίες και την εξόντωση εκατομμυρίων πτηνών, υποχωρεί σταδιακά με τον κα- 
θησυχασμό των μαζών πως η επιστήμη θα κάνει το θαύμα της με τα νέα εμβόλια και τους μηχανισμούς 
της που αγρυπνούν και ελέγχουν για να προφυλάξουν τις δυτικές κοινωνίες από τους κινδύνους μιας 
νέας “πανούκλας”. Το τραγικό του “λύκου που φυλάει τα πρόβατα”! 


Παρά το ότι 140 εκατομμύρια πουλιά έχουν θανατωθεί και οι απώλειες της κτηνοτροφίας στην ανα¬ 
τολική Ασία ξεπερνούν τα 10 δισ.δολ., είναι πια γνωστό ότι ο ιός Η5Ν1 "δεν γνωρίζουμε να μεταδίδε¬ 
ται από άνθρωπο σε άνθρωπο" και έχει "κάτα πάσα πιθανότητα σκοτώσει 65 άτομα στη ΝΑ Ασία" τα 
τελευταία δύο χρόνια, σύμφωνα με την ΕΕ, τον Παγκόσμιο Οργανισμό Υγείας (\Λ/ΗΟ), τα Ηνωμένα Έθνη. 
Κι όμως η αμερικανική γερουσία ενέκρινε ένα πακέτο 3.9 δισ. δολλαρίων για εμβόλια και αντιγριππι- 
κά ΤαηιίίΙυ κι ετοίμαζε ως πρόσφατα άλλο ένα. 

Πολλοί υποστηρίζουν ότι η γρίππη των πουλερικών, ενώ αποτελεί πραγματικό κίνδυνο 1 , χρησιμοποιή¬ 
θηκε για μια τεράστια απάτη αντίστοιχη με το πρόσφατο 5ΑΒ3: Πετυχαίνει τη συντεταγμένη αποσιώ¬ 
πηση (με εξαγορά του \Λ/ΗΟ και της ΙΙΝΕ500), της παρασκευής καταστροφικών ιών σε στρατιωτικά - 
βιοϊατρικά εργαστήρια και της διασποράς τους (π.χ. των ιών του άνθρακα ή του Δυτικού Νείλου ενα¬ 
ντίον του Σαντάμ Χουσεϊν). 

Κυρίως όμως, συμμετέχει σε μια συνειδητή "ιατροφαρμακευτική γενοκτονία", που ξεκινά τη δεκαετία 
του ’60 και συστηματοποιείται τη δεκαετία του ’80 με τον ιό Έμπολα και το Α1ϋ5. Οι νέες επιδημίες 
ουσιαστικά "συμπληρώνουν τον πολιτικό «πόλεμο ενάντια στην τρομοκρατία»" 2 . Ο στόχος πολλαπλός: 
το άμεσο κέρδος και η αραίωση του πληθυσμού σε συγκεκριμένες περιοχές. 

Συνωμοσιολογία; Λιγότερο πειστική από την κυρίαρχη προπαγάνδα; Είναι πάντως ενδιαφέρον ότι ο 
πρώην Γραμματέας του Κράτους των ΗΠΑ Οεοτςθ 5είιυΙίζ και ο εκπρόσωπος Τύπου της λέσχης 
ΒίΙόθΓόθΓη υΒ 08 νίπΚ είναι στο διοικητικό συμβούλιο της Ηοίίσιαππ-ίαΒοοΙτβ, της εταιρείας που πα¬ 
ρασκευάζει και διαθέτει το ΤαηιίίΙυ 3 ... 

1. Μίλβ ΰινίε. "ΑνώηΠυιΑ 51ιΙβ οί υητβιόίηβεε" στο Ν3ΐίοη, 18 Ιουλίου 2005, τόμ. 281, #3, σσ. 27-30, όπου προειδο¬ 
ποιεί ότι σύντομα ο ιός, αν αποκτήσει τα απαραίτητα γονίδια ή αμινοξέα, μπορεί να απειλήσει μέχρι 20 εκ. ζωές 

2. π.χ. νννννν.ΙβΙταίιβότοη.οτο και νννννν.ότΙβηΙτοτοννίίζ.οοπι, βλ. και συζήτηση τον Οκτώβριο του 2005 στο 
νννννν. ίπόγτπβόίβ. οτρ. υλ 

3. νν\Λ/ννιοοίιβ.οοιπ/ίιοιπβ/οοτηρ3ηγ/οοτη_3ον/οοτη_3ον_όίτ.ίιΙτη 

